
Protesorul loan Alex. Lapedatu 
1844 — 1878. 


O conferinţă istorică 
ținută în aula liceului „Andrei Şaguna“ din Braşov 
la 21. XI. 1936. 


de prof. univ. Dr. loan Lupaș 
Membru al Academiei Române 


]. Vechimea așezămintelor de cultură 
românească în Transilvania 


Intre toate oraşele României întregite Braşovul se poate 
mândri cu cele mai vechi amintiri istorice sigure, privitoare la o 
şcoală românească, la cărţi tipărite şi la cea dintâi cronică scrisă 
în graiul neamului nostru. | 

Când şi-a publicat regretatul Andrei Bârseanu vasta mono- 
grafie despre trecutul şcoalelor româneşti din Braşov —— mono- 
grafie istorică premiată de Academia Română — îi lipsea ma- 
terialul documentar de neapărată trebuinţă pentru precizarea tim- 
pului şi a împrejurărilor, de când datează începutul acestor şcoale. 
De aceea a trebuit să se mulțămească cu o indicaţiune vagă, 
fixând acest început pe la anul 1495. De atunci au mai ieșit la 
iveală câteva informaţiuni, cari ne îndreptăţesc să afirmăm că 
această şcoală românească s'a putut desvolta în secolul reformei 
religioase întrun mediu cu stăruitoare preocupări culturale și peda- 
gogice ca al Braşovului, unde la anul 1543 s'a desfiinţat didactrul, 
pentru a înlesni tineretului doritor de progres accesul spre şcoala 
lui Honterus. Exemplul Saşilor a putut servi ca un îndemn 
şi pentru cârmuitorii şcoalei româneşti, care pe la 1570 avea 

două secţiuni, una pentru pregătirea preoţilor, alta pentru instrucţia 
viitorilor dascăli. In epilogul octoihului, transcris cu cheltuiala 
umanistului român Mihail Valahul din secolui XVI — fostul can- 
celar al Transilvaniei — ginerele popii Dobre de la biserica Sf. 
Nicolae, diacul Oprea arată în cuvinte entuziaste, vădit influen- 
ţate de oda lui Horaţiu Fxegi monumentum aere perrennius, Că 
cine învățăturii sălaș ridică, sie-și ridică sălaş în ceruri : prealumi- 
nat şi între oameni pomană mai delungată și mai tare decât fierul 
și decât arama, care îurul nu va fura, nici apa va neca“... 

Cu un sfert de secol mai târziu, luminatul protopop Mihai, 
— omonimul şi contemporanul lui Mihai Viteazul, — a reuşit să 
strângă mijloacele bănești necesare şi a clădit pe seama şcoalei 
româneşti un nou edificiu lângă biserica Sfântului Nicolae, după- 
cum rezultă din socotelile descoperite în arhiva oraşului Braşov şi 
publicate de 'd-l Aurel A. Mureşianu în al 4-lea volum ai Anua- 
rului institutului nostru de istorie naţională din Cluj. 

Puţinătatea izvoarelor istorice şi lipsa lor de continuitate din 
veacurile următoare nu a permis răposatului Bârseanu să dea o 
icoană lămurită despre desvoltarea acestei şcoale până în zilele 
protopopului loan Popasu — această neperitoare podoabă a clerului 
român din secolul al XIX-lea — care a ştiut înlătura toate pie- 
decile, ca cea dintâi clasă a acestui liceu să se poată deschide, 
în toamna anului 1850, cu un admirabil material uman de elevi 
şi cu unul, tot atât de excelent, de profesori. Spre a ilustra 
această afirmaţiune, va fi de ajuns să amintim că în cea dintâi 
serie de elevi se găseau alături, în aceleași bănci, Titu Maiorescu, 
nepotul lui loan Popasu, loan Meşotă, directorul de mai târziu al 
liceului, şi loan Meţianu, cel menit să urce la sfârşitul veacului al 
XIX-lea scaunul de mitropolit al bisericii ortodoxe române din 
Trarisilvania. 

Pentru atmosfera sufletească ce stăpânise, chiar de la înce- 
put, întreg organismul acestei şcoale, s'a păstrat o dovadă grăi- 
toare în epistola pe care eievul Titu Maiorescu, în clipa când a 
plecat la Viena să-şi continue studiile, a ţinut să o adreseze 
foştilor săi colegi de la acest liceu, scriindu-le: La revedere în Ro- 
mânia întregită. (1851). 

II. In Braşovul glorioaselor tradiţii şcolare 


Dintre profesorii cari au contribuit, prin munca lor entu- 
ziastă și pricepută, la înălţarea prestigiului acestui liceu de sub 
Tâmpa, alături de numele vrednicilor directori Gavriil Munteanu, 
loan Meşotă, Ştefan Iosif, Ipolit Ilasievici, Virgil Oniţiu, vom 
aminti și pe al profesorilor loan Popea, loan Bozoceanu, Ciprian 
Porumbescu, Nicolae Popovici, Lazăr Nastasi, Andrei Bârseanu, 
Dr. Nicolae şi Ghiţă Pop, Dionisie Făgărăşanu, Pantelimon Dima, 
Valeriu Branişte, Gheorghe Dima, Vasile Goldiș, Alexandru 
Bogdan, Titu Liviu Blaga, Aurel Ciortea şi loan Petrovici pentru 
ca, rămânând numai la cei trecuți pe plaiurile veciniciei, să 
putem indica, în cadrele unei retrospecţiuni sumare, talentele 
creatoare care au împodobit catedrele acestui liceu, inaugurat 
sub auspicii atât de fericite. 


III. „O raritate a generaţiei sale“ 


Intre cei amintiţi a reușit să-și asigure un loc de frunte şi 
tânărul profesor loan A. Lapedatu care aducea, chiar de la înce- 
put, în serviciul catedrei de studii clasice o pregătire depăşind mult 
nivelul cerinţelor obişnuite în învățământul secundar şi potrivită 
să-i deschidă, în alte împrejurări, calea deadreptul spre o cate- 
dră universitară. loan Lapedatu a fost — după cum spunea pro- 
fesorul de la Năsăud Artemiu Publiu Alexi, — „o raritate a ge- 
nerațiunei sale“ de profesori şi cărturari români din “Transilvania. 
Să vedem prin ce s'a afirmat această raritate? 

Câtă vreme cei mai distinşi dintre colegii săi aduceau în slujba 
liceului pregătirea profesională, pe care şi-o putuseră dobândi la 
universităţile din Austria sau din Germania, loan A. Lapedatu se 
prezenta la vârsta de 27 de ani cu întreagă înzestrarea ştiinţifică pe 
care, printr'o exemplară sârguinţă de fiecare zi, a reuşit să şi-o 
însuşească la universitatea din Paris şi la cea din capitala Bel- 
giei, unde în vara anului 1871 a obţinut diploma de doctor în 
litere şi filosofie, „cu mare distincţiune“ (avec grande distinction). 

Veţi întreba, ce împrejurări au dat fiului de ţăran dintr'un 
modest sat al județului Sibiu putinţa, să studieze în capitala Franţei 
şi a Belgiei? 

IV. Laudele lui Andrei Şaguna şi 
sprijinul lui Alex. Papiu-llarian 


Răspunsul îl găsiţi în volumul omagial, citind cu atenţiune 
amintirile din viaţa studențească, pe care le-am socotit demne de 
publicat, din condeiul nonagenarului Ştefan Cacoveanu, îost co- 
leg şi prieten al răposatului Lapedatu chiar în timpul când acesta, 
după terminarea studiilor secundare de la Sibiu, trecuse la univer- 
sitatea din Bucureşti şi se afla ca instructor în casa boierulul Ni- 
'colae Romanescu. „Societatea Transilvania“ publicând atunci un 
concurs pentru burse, pe seama studenţilor români ardeleni, care 
ar dori să-şi continue studiile în străinătate, cei doi prieteni au 
„crezut de cuviință să se prezinte în persoană la locuinţa preşe- 
dinţelui Alexandru Papiu Ilarian, pe care găsindu-l într'o con- 
vorbire cu Iosif Hodoş, acesta a întrebat pe unul dintre ei: 

„D-ta eşti studentul Lapedatu? Am auzit multe lucruri  fru- 
moase despre d-ta de la mitropolitul Șaguna“. 

Intorcându-se apoi spre Papiu Ilarian... îi zise: 

„Ziua bună se cunoaște de dimineața“. | 

Vă rog să reţineţi din aceste informaţiuni autentice amă- 
nuntul preţios, că pătrunzătorul ochiu de părinte milostiv şi ne- 
întrecut educator, cum a ştiut să fie Andrei Şaguna în toate îm- 
prejurările arhipăstoriei sale, a reuşit să descopere la vreme şi în 
fiul ţăranului din Glâmboaca ziua bună, care se cunoștea de di- 
mineaţa, după cum o descoperise la un considerabil număr de 
tineri capabili, pe care i-a ajutat, nu numai cu îndemnuri ver- 
bale, dar şi cu nepreţuit sprijin material şi moral, să poată studia 
la universităţile străine, pregătindu-se pentru importante misiuni 
ce aveau de îndeplinit, în slujba așezămintelor noastre culturale, 
adăpostite sub aripa ocrotitoare a bisericii străbune. 

lată dar, cum şi la începutul carierei didactice şi literare- 
ştiinţifice a studentului loan Lapedatu, ca şi la a multora dintre 
contemporanii săi, găsim cuvintele de laudă şi de îmbărbătare ale 
lui Şaguna, care era atât de darnic şi atât de bucuros a le împăr- 
tăşi tuturor celor ce s'au arătat vrednici de ele, cum se arătase şi 
cel numit în amintirile lui Ştefan Cacoveanu „fala rnitropolitului 
Șaguna“ şi înfăţişat ca un tânăr „de statură atletică, de rară bu- 
nătate sufletească şi drag tuturora“. 

Ne putem explica bucuria, de care va fi fost stăpânit su- 
fietul marelui ierarh Andrei în toamna anului 1871, când i s'a pre- 
zentat spre aprobare actul de numire a proaspătului doctor în 
filosofie, ca profesor de limbile clasice la acest liceu. 


| V. Ioan A. Lapedatu — educator al tineretului 


Bucuria lui Şaguna era împărtăşită de toţi cei ce-şi puteau 
da seama de rezultatele din an în an tot mai impunătoare, ale 
muncei colective, săvârşite la această catedră de tânărul profesor 
Lapedatu şi de însufleţiţii lui elevi. Numai șapte ani de zile, din 
toamna anului 1871 până în primăvara anului 1878, i-a fost dat 
să muncească la catedră, timp dureros de scurt pentru revărsarea 
covârşitoarei cantități de cunoştinţe în sufletul primitor al tinere- 
tului, care alerga din satele, risipite pe văile Carpaţilor, spre 
Brașovul iui Coresi şi Radu Tempea să-şi stâmpere setea de 
carte şi de învăţătură românească; — de ajuns însă pentru a 
jăsa amintiri neşterse în toţi ce cei s'au învrednicit a-i asculta 
cuvântul limpede şi clar, senin şi dulce, ca un fagure de miere. 
Unul dintre foştii săi elevi, răposatul episcop Iustinian 'Teculescu, 
spunea adeseori, în pragul bătrâneţelor sale, că tânărul profesor 
Lapedatu era foarte simpatizat de elevi, atât pentru lecţiile sale, 
ținute la nivel înalt, cât şi pentru deosebita sa prestanţă fizică 
şi intelectuală. lar Andrei Bârseanu, care îl asemăna pe Lapedatu, 
cu Nicolae Bălcescu, decedat la vârsta de 33 de ani, ne spune că 
din lecţiile tânărului profesor de limbi clasice și de istorie nu 
lipsea niciodată năzuinţa de-a face legături potrivite între viaţa 
popoarelor din vechime şi între datinile, obiceiurile şi tradiţiile 
poporului nostru, urmărind totdeauna scopul vădit de-a trezi în 
sufletul elevilor un interes viu şi durabil, un entusiasm înflăcărat 
pentru toate manifestările de viaţă românească. 

În sufletul tânărului profesor sălășluia însă un prisos de energie 
excepțională, cerându-se cheltuită și în afară de pereții școalei. Ast- 
fel, mănoasa lui activitate didactică se împletea, în chipul cel mai 
armonic şi mai folositor, cu o neprețuită activitate literară, publi- 
cistică și, în parte, istorică. 

VI. Activitarea literară a lui lon A. Lapedatu 


Dovezile activităţii sale literare le găsim în câteva nuvele 
istorice, cari merită să fie puse alături de-ale contemporanului său 
Alexandru Odobescu, apoi într'o serie respectabilă de versuri 
lirice, epice şi într'o încercare dramatică, întitulată „Tribunul“. 
Subiectul dramei este luat din frământările revoluţionare ale anului 
1848, conflictul dramatic fiind ţesut pe motivul sentimentului de 
dragoste al tribunului român pentru fata prefectului ungur Lăszl6 
şi al sentimentului de datorie faţă de neamul său de iobagi. Pare 
un episod, smuls din viaţa sentimentală a lui Avram lancu, despre 
care se ştie că în clipa în care a pătruns Hatvani în Abrud cu 
insurgenții maghiari, fiica advocatului ungur Farkas i-a stat în 
ajutor să-i salveze viaţa. lată, cum reuşea loan Lapedatu să în- 
făţişeze plastic, în această încercare dramatică, — reprezentată pe 
o scenă improvizată la 3—15 Maiu 1874 de studenţimea română 
din Cluj — icoana vremilor înfiorate de răsmirița anului 1848: 
„Preoţii, bravii preoţi se află necurmat în mijlocnl ţăranilor şi le 
predică libertatea. Cu evanghelia şi cu crucea în mână îndeamnă 
pe oameni ia luptă și oamenii ascultă cu mic cu mare. YFerul 
plugului s'a făcut lance şi coasele se schiribă în săbii; entusias- 
mul nu mai cunoaşte margini şi înverşunarea creşte pe zi ce 
merge. Cum vezi, tribune, răsmirița fierbe în toate părţile ca un 
vulcan şi, dacă voim a-i salva urmările, trebue să ne apucăm de 
lucru“... 

Colaborarea lui Lapedatu era preţuită în mod deosebit, nu 
numai la revista „Familia“ „din Oradea, ci şi la „Columna Tra- 
iană“ a lui Hașdeu, la „Revista Literară şi Științifică“ din Bucu- 
reşti, dar mai ales la „Albina Carpaţilor“, o revistă pe care el a 
reuşit să o redacteze în condițiuni cu totul superioare şi la un 
nivel, care abia cu 30 de ani mai târziu a putut fi 'depăşit alu 

„Luceafărul“ generaţiei lui Octavian Goga. 

Valoarea poeziei lui loan Lapedatu, este de sine înţeles că 
nu va putea fi cu dreptate cântărită după măsura exigențelor 
estetice şi critice din zilele noastre, ci trebue aşezată în mediul 
epocei şi al ţării în care a luat naştere, pentru ca printr'o 
comparaţiune afentă cu aceea a contemporanilor săi, să o pu- 
tem judeca, ţinând seamă de postulatul dreptăţii şi al obiecti- 

li 

vităţii istorice. Mihai Eminescu credea că Transilvănenii n'ar fi 
fost înzestrați cu vre-o aplicare deosebită pentru poezie, fiind ei 
nenorociți cu căpcăunii ceia de Unguri“. Iar loan Pușcariu, autor şi 
el al unor versuri, apreciate şi multă vreme cântate prin școlile 
româneşti ale Transilvaniei, se împăca pe la 1860 cu explicația 
că „poezia creşte mai bucuros pe „fetele, decât pe dosurile Carpa- 
ților.“  Dăinuia deci o părere puţin favorabilă producţiei poetice 
din Transilvania. Cu toate acestea, trebue să recunoaştem că 
de la versurile anemice ale lui Andrei Mureşianu până la ivirea 
triumfătoare a lui Gheorghe Coşbuc, s'a putut realiza şi în acest 
domeniu un progres lent, reprezentat de o parte prin lira lui 
Zaharia Boiu de la Sibiu, ale cărui „Sunete şi Răsunete“ de la 
1862 precum şi patrioticele-i „Frunze de laur“, erau mult apre- 
ciate de către contemporanii săi. Intr'o măsură mai mare au im- 
presionat, la timpul lor, versurile pe care la începutul anului 
1874 loan Lapedatu le-a publicat, aici în Braşov, 'într'un vo- 
lumaş întitulat sfios „Incercări în Literatură“, Sunt drăgălașe 
versuri de dragoste, închinate iubitei Elena, numită câteodată şi 
Lina. lată câteva: 


Când la tine ochiu-mi cată, cum rămâne de uimit! 
Cum slăbeşte şi se stânge de frumseja ta orbit... 
Inima-mi de dor s'aprinde, când în fața la privesc 
Ce-aştepţi dară, dulce înger, să-ţi mai spun că te iubesc? 
Ai văzut în zori vre-odată Fluturașul efemer 
Cum își caută printre roze al iubirii sale cer? 
Tot așa şi eu la sinu-ți caut un dulce raiu d'amor 
Să trăiesc o zi ferice, fericit apoi să mor... 


Mai duioase şi mai izbutite sunt cele izvorite din senti- 
mentul iubirei de mamă, precum arată următoarele strofe: 


De pe maluri peregrine Tu mi-ai fostin depărtare După multe ostenele 
Obosit mă ?ntorc la tine, Al meu vis și cugetare După chinuri lungi și grele 
Mamă, fericirea mea — Numai tu, idolul meu. Fruntea voica să mi-o 'nclin 
Strânge-mă'n brajeletale! Pentru tine grea durere Pe-at tău sin ce palpitează 
Că de mult cu dor și jale Fără leac și mângăiere Și de dor se 'nvăpăiază 
A/ meu suflet te cerea... Am răbdat în lume eu. Lâng'un fiu de multstrăin. 

Şi mai apreciate erau versurile din poezia „Orfanii“ cari 
pătrunzând, prin cartea de cetire a vestitului pedagog sibian loan 
Popescu, în cea mai mare parte a şcoalelor româneşti din Transil- 
vania, au avut parte de o largă răspândire. 

In anii copilăriei noastre era o deosebită cinste pentru cei ce 
ne învredniceam să declamăm la încheierea festivă a anului şcolar 
aceste versuri. Cel-ce vă vorbește, el însuşi orfan de tată de la 
vârsta de doi ani, a avut nu o singură dată prilej să declame — 
în sala festivă a şcoalei ca şi în biserica mare din Sălişte — mişcă- 
toarele strofe cari storceau totdeauna lacrimi din ochii foarte 
numeroşilor ascultători țărani şi intelectuali ai satului meu natal: 


„Cu fraţii săi pleacă orfana copilă, 
De-alungul pe strade, să ceară de milă 
Că n'are nici rude şi n'are cămin 
Averea ei toată e lungu-i suspin. 


Şi plâng frățiorii şi cer de mâncare 
Ea fruntea şi-o pleacă la praguri avare 
Dar toți o alungă şi toți o hulesc — 
Și lacrimi păraie din ochii-i pornesc. 


lar seara, cînd omul dorește hodină 
Când somnul şi pacea necazuri alină 
Şi dorm fără grijă sărac şi. avut, 

Orfanii n'au pernă şi n'au aşternul. 


Și plâng frățiorii şi cer să se culce, 
Să-i mângăie somnul c'o liniște dulce : 
Copila se roagă pe la porți bătând 
Dar cânii o latră şi luge plângând. 


Atunci părăsită aduce-și aminte 

Asilul să-și caute prin jalnici morminte, 
Şi drept la mormântul părinților ei 
Conduce pe frații sărmani mitutei. 


Așa le grăeşte cu voce uimită; 
„Aici doarme tata şi mama iubită ; 
Și noi lângă dânşii aici să dormim, 
lar mâne pe strade din nou să cerşim“. 
Cu unul de-oparte, cu altul de altă 
Se culcă fetița pe movila înaltă 
Când zorile dalbe sosesc rumenind, 
Pe frei reci cadavre se varsă jelind, 
(Încercări în Literatură pp. 46—48) 

Nu erau mai puţin simţite nici versurile celor din urmă 
strofe din poezia „La ângerul libertății“ ; 


Descinde, candid ânger, întinde-ne cununa 
Pentru martiri gătită, că moartea-i lângă noi! 
Inalţă pe căzuţii, acum ca totdeauna, 

Dând celor slabi putere, din laşi făcând eroi. 


Un sfânt altar şi vecinic în Dacia-ţi alege 

Să-ţi înăițăm un templu cu mâni de 'nvingători, 
Să convertim într 'însul pe cei fără de lege 

Şi să serbăm triumful, iertând pre 'mpilători |... 


sau pe cele din poezia întitulată „Dumnezeul Nostru “, din care com- 
pozitorul Dimitrie Cunţan de la Sibiu a redat impresionantul imn 
de slavă în acordurile căruia s'a inaugurat această şedinţă festivă: 


Lăudaţi-L, că e mare 
Dumnezeu 
Ce-a păzit cu mâna tare 
Pe Român, poporul său. 
EI ne-a scris pe sfânta cruce: 
Biruiţi ! 
ȘI ori unde vă veți duce 
Lauri să îngrămădiți. 
Și ne-a dat apoi cercărei 
S'arătăm 
Că și'n jugul apăsărei 
Al său nume-l adorăm,. 


L-am chemat să ne ridice 

Și-a venit 
Și din lanțuri inamice 
Brafele ne-a despletit. 


El ne-a fost din veci părinte 
Și stăpân 
Nici de astăzi înainte 
No să uite pe Român. 
Lăudaţi-l, că e mare 
Dumnezeu 


Ce-a păzit cu mâna tare 
Pe Român, poporul său, 

EI ne-a dus la libertate 

Şi la drept 
Și sub scutu-i vom combate 
Cu credința lui în piept. 


Tirănia iar ne-apasă 

Și slăbim: 
Dar Divinul nu ne lasă, 
A ei jertfă să pierim. 
Ascultaţi glasu-I putinte 
Răsunând : 
Inainte, înainte 
Fiii mei, pășiți luptând: 
Și de vorba lui se pleacă 

Cei Carpaţi 
Pier hotare, râuri seacă, 
Să-și dea mâna frați cu fraţi. 


Acest minunat elan patriotic înfățișează valoarea poetică a lui 
loan Lapedatu în lumina simpatică a unui profet naţional, care în 
vârstă de 25 ani, la 1869, a avut inspirația divină de-a putea să 
vadă atât de clar și să exprime, cu atâta certitudine, căderea gra- 
nițelor din Carpaţi şi de la toate apele de hotar, cădere care urma 
să devină realitate la sfârşitul anului 1918, când toți Românii des- 
robiți au putut în sfârșit să-şi dea mâna cu fraţii din fara liberă, 

lată motivul, care ne îndreptățește să afirmăm că în epoca de 
transiție, de la Andrei Mureşianu la Gheorghe Coșbuc, loan Lape- 
datu reprezintă punctul culminant al expresiei poetice şi profetice 
din Transilvania, după cum prin stilul său de clasică sobrietate, dacă 
nu şi de egală profunzime, el se înfățișează ca pregătitorul căii de 
triumf a prozei lui loan Slavici, care a avut un răsunet așa de pu- 
fernic în literatura română de la sfârșitul veacului al XIX-lea și 
începutul veacului următor. 


VII. Activitatea publicistică a lui lon A. Lapedatu 


In ce priveşte activitatea de publicist a lui loan Lapedatu 
regretăm că timpul nu ne permite să stăruim asupra ei, măcar 
în măsura în care am stăruit asupra celei literare-poetice. Ne veţi 
îngădui totuşi să spunem că n'a existat în viaţa românească a 

Transilvaniei problemă de ordin politic, cultural, sau social-eco- 
nomic, asupra căreia să nu fi încercat a da în coloanele ziarului 
„Orientul Latin“ din Braşov cele mai lămurite şi mai categorice 
orientări, întrun stil de-o vigoare şi de o limpezime, care n'a îost 
până acum depăşită nici de cea mai radical-naţionalistă presă ro- 
mânească. Dacă vreţi să vă convingeţi de temeinicia acestei afir- 
maţiuni, vă rog să nu pregetaţi a citi foiletonul pe care răposatul 
loan Lapedatu l-a publicat în „Orientul Latin“, de la 1874 (Nr. 
21) fulgerând ca un Juppiter tonans, asupra nemernicilor calom- 
nialori ai națiunei române, în cuvintele de flacără, ce ar putea 
să înfrumseţeze coloanele oricărui organ naționalist din zilele 
noastre. 

Pentrucă puţini din auditorii întruniţi în număr atât de mare 
în această aulă, cu impresionant aspect de templu şi de muzeu 
istoric, vor fi în stare să-şi procure „Observatorul Latin“ de la 
1874, fie-mi îngăduit a vă înfăţişa în întregime foiletonul acesta, 
publicat sub pseudonimul Nouraş. Din cuprinsul lui veţi. putea 
dobândi o icoană şi mai lămurită despre talentul de prozator al 
profesorului loan Lapedatu. 


Li 


„Calomniatorii naţiunei române 


Nu cunoaştem în tot orientul Europei, ba putem zice în Eu- 
ropa întreagă, un alt popor, care să aibă inimici mai mulţi şi mai 
înverşunaţi, mai răi şi mai puţin generoşi de cât poporul român. 

In decursul 'atâtor' secole de suferinţă, națiunea noastră ma 
întâlnit un singur moment netulburat şi neamărît din partea ini- 
micilor ei celor din afară şi celor din lăuntru. 

Cu un cuvânt: dela descălecarea lor în Dacia şi până astăzi 
Românii n'au văzut zi bună, căci feluritele atacuri ale inimicilor 
nici odată nu-i mai lăsau să răsufle. 

Şi de unde atâţia inimici, atâtea atacuri și pe faţă şi pe 
sub ascuns ? 

Ne aducem aminte de nişte versuri ale unui poet italian, 
în care se acuza Italia, că ea însăși ar îi cauza umilinţei şi sufe- 
rințelor ce au îndurat fiii ei dela străini. Frumuseţea Italiei și 
avuţiile ei au făcut să tăbărască peste Alpi atâtea armate cuceri- 
toare şi oprimatoare. 

Tot aşa trebue să zicem şi noi despre patria Românului, 
adecă despre Dacia. Aceasta, ca şi sora ei dela apus, ma putut 
să nu întărite, prin frumuseţile şi avuţiile ei, simţul de lăcomie 

şi sălbatecul instinct de cucerire şi domnie a vecinilor şi conlo- 
cuitorilor noştri de alte limbi. 

lar pe de altă parte, înalta origine a naţiunei române, însu- 
şirile ei cele nobile, generositatea şi bărbăţia ei au fost întot- 
deauna un obiect de invidie şi de ură pentru neamurile străine, 
rolul şi misiunea ce sunt destinate poporului român în orientul 
Europei, au fost şi sunt încă pentru străini un puternic îndemn 
de a şterge acest popor de pe fața pământului. 

La orice pagină deschidem istoria noastră, la orice epocă 
din trecutul nostru ne oprim privirile, nu dăm decât peste pla- 
nuri infernale, peste intrigi diplomatice şi peste invaziuni, care 
toate tindeau într'acolo, ca să nimicească, să şteargă neamul Ro- 
mânilor, răpindu-i independenţa, libertatea, limba şi însuşi pă- 
_ mântul moştenit dela străbuni. 

Dar nu numai prin purtarea armelor şi prin despotismul le- 
gilor sau nevoit şi se nevoesc inimicii a ne răpune, ci ei au 
căutat şi cauță a ne strica şi cu gura şi cu condeiul. De câteori 
vecinii și conlocuitorii noştri nu ne puteau supune nici cu sila, 
nici cu binele, de câteori în loc de a ne învinge erau învinşi de 
noi, de câteori în fine, planurile lor ucigaşe erau spulberate prin 
bărbăţia noastră, dânşii recurgeau, precum o fac şi astăzi, la arma 
neputinței, adecă la minciună şi calomnie. 

Popoarele, cari ne-au calomniat mai mult au fost Grecii 
bizantini şi fanarioți, au fost şi sunt până astăzi Ungurii, Saşii, 
Nemţii şi Jidovii, 

In tot evul mediu au purtat războaie pe viaţă şi pe moarte 
în contra Românilor, Bizantinii şi Ungurii: cei dintâi umblau să 
aservească națiunea română de dincolo de Dunăre; aceşti din 
urmă după ce-şi supuseră Ardealul, Banatul şi Maramureşul, voiau 
să pună mâna și pe ţările române de dincolo de Carpaţi. Stră- 
bunii noştri se apărau vitejeşte, dejucau tendinţele agresorilor şi 
respingeau cu ruşine hoardele lor peste hotare. 

Atunci împărații bizantini şi regii ungurești, spre a se con- 
sola de pierderile suferite şi spre a-şi răsbuna umilinţa, se vede, 
însărcinau pe istoricii lor de curte să descrie pe Români cu 
cele mai întunecate culori. Şi pentru Bizantini și pentru Unguri, 
Românii sunt nişte rebeli nelegiuiţi, niște sălbatici şi laşi, niște 
mişei şi jefuitori. 

Câte minciuni şi calomnii din scriitorii bizantini şi unguri 
se privesc și până astăzi ca un fel de dovezi preţioase despre 
poporul român ! 

Ce e drept Bizantinii şi-au luat plata ce-o meritau pentru 
îngâmtarea lor faţă de celelaile neamuri creștine ; dar Constanti- 
nopolul de abea cu începutul secolului acestuia a început de-a nu 
mai crește în sânul său calomniatori de-ai națiunei române. 

Tot din vechiul Bizanţ au ieşit şi fanarioţii, cari pe cât timp 
au stat pe scaunul de domnie în ţările române, n'au făcut alta 
decât să lucreze neobosiţi întru stricarea naţiunii noastre. Ca să 
poată deveni ei și creaturile lor moştenitorii pământului românesc, 
acei pui de năpârcă s'au trudit în tot chipul a ascunde din ve- 
derea lumii existenţa poporului român. Din numele nostru ei fă- 
cură nume de sclav şi până la atâta erau să inducă Europa în 
eroare, încât s'o facă a crede, că ţările române sunt ale Grecilor. 

Ungurii şi după ce încetară de-a mai purta răsboaie cu Ro- 
mânii, totuşi continuară a calomnia pe poporul ce nu-l putuseră 
şterge din cartea vieţii. Când Românii le refuzau de-a-şi părăsi 
religia, spre a trece la calvini şi papistaşi, atunci scriitorii unguri 
bârfeau minciuni şi ocară despre dânșii. Când la anul 1784 poporul 
nostru se revoltase în contra tirăniei ungureşti, Ungurii nu-şi pu- 
tură călca pe inimă, ca să nu facă din capii revoluţiei tâlhari și 
căpitani de hoţi. 

Să mai adăugăm la cele zise şi nerușinarea Ungurilor de-a 
ne îalşifica istoria naţională, întunecând dintr'însa toate părțile lu- 
minoase şi exagerând părţile umbroase ! 

Saşii la rândul lor încă nu s'au lăsat mai pre jos decât cei- 
lalţi calomniatori ai noştri. 

In calitatea lor de oaspeţi teutoni, chemaţi în Ardea! de regii 
ungureşti, știură a stoarce dela acești din urmă o mulţime de pri- 
vilegii, care toate neîndreptăţeau pe Români şi-i umileau. Saşii 
căpătară pământuri, păşuni şi păduri de ale Românilor; ce minune 
dară dacă Românii se revoltau din când în când şi protestau chiar 
cu rău în contra privilegiilor săseşti? 

In cazuri de strâmtoare, Saşii alergau la graţia regilor un- 
gureşti, se plângeau de Români, îi acuzau, că sunt rebeli, necre- 
dincioşi stăpânirei, conturbători de proprietate și de linişte, furi, 
tâlhari, incendiari şi altele asemenea, câte nu le spăla apa Oltului! 
lar când vre-un Sas se apuca să scrie istoria patriei, grija lui 
principală era să stigmatizeze pe Români cu cele mai dejositoare 
epitete, dejositoare nu atât pentru aceia, cărora li se adresau, cât 
mai vârtos pentru chiar aceia, cari i le tăureau. 

Destule argumente s'au scos din arhivele şi din scriitorii să- 
seşti pentru lămurirea istoriei noastre naţionale ! 

Așa a fost în trecut... dar astăzi? Astăzi, când veritatea ar 
trebui să fie o dogmă pentru toate popoarele civilizate, astăzi mas 
avem noi oare calomniatori ? Inimicii noştri de astăzi: Ungurii, 
Nemţii și Jidanii, pretind a îi mult mai înaintați în cultură decât 
noi; cu toate astea ei nu înceată de-a ne calomnia şi cum ne ştiu 
calomnia! Mint şi bârfesc despre noi ca unii, cari nu suntem 
demni de-a se numera între popoarele culte ! 

Da, şi astăzi ne calomniază inimicii tot din motivele arătate 
mai sus, cu aceeași înverșunare și neruşinare, ca şi mai înainte. 

Ne falşifică istoria, denaturează adevărul şi realitatea cu scop de a 
ne reduce în ochii lumei, ne reduc valoarea cu scop de-a ne arăta 
nedemni de atenţiunea şi sprijinul Europei, de a ne face să cre- 
dem noi înșine, că suntem oamenii cei mai ticăloși de pe fața pă- 
mântului, 

Ungurii ne-au sărăcit prin iobăgie, ne-au împiedecat de a 
ne cultiva, ne-au luat mai toate drepturile şi acum tot ei răgnesc 
din ziarele lor, că suntem ticăloşi, neculţi şi necapabili de-a figura 
ca naţiune în stat. Ei ne asupresc în tot felul prin legile lor şi, 
dacă ne ridicăm câte odată vocea în favoarea drepturilor noastre, 
ne înfierează ca pe nişte conturbatori, ne acuză pentru agitaţiuni, 
ne îac mai negri decum este dracul. Ei ne calomniază din toate 
puterile, numai pentru a-şi rectifica tirănia şi despotismul faţă de noi. 

Astăzi ca şi odinioară Saşii se tem pentru privilegiile lor, se 
înfiorează la ideea, că totuşi va veni un moment, când se va recu- 
noaşte egalitatea de drept pentru toţi locuitorii fondului regesc; 
nu le vine la socoteală numărul preponderant al Românilor într'un 
ţinut ce pretind că este al lor şi numai al lor. Drept aceea, nepu- 
tând să ne soarbă într'o lingură de apă, ei întrebuinţează toate 
ocaziunile bine venite spre a-şi vărsa toată urgia asupră-ne. Nu 
le este de ajuns presa lor săsească din Ardeal, ci mai aleargă şi 
la cea din Germania, spre a mânji coloane întregi cu calomnii la 
adresa poporului român. 

Saşii nu pot vorbi nici de noi, nici de fraţii noştri din Româ- 
mia, fără a ne încărca de dispreţ şi de injurii. Noi ceşti de din- 
coace suntem comunişti, hoţi şi incendiari; iar cei de dincolo sunt 
un popor corupt, leneş, îndrăcit şi neastâmpărat. Şi unii şi alţii 
suntem barbari, n'ajungem cu Saşii nici la degetul cel mic, nu 
merităm nici îndependenţă, nici libertate, nici drepturi. 

Nemţii încă se iau după Saşi, imitându-i cu de-amănuntul 
şi secundându-i în calomnierea Românului. Dar nu numai de dra- 
gul Saşilor ne calomniează Nemţii pe noi, ci şi din alte motive 
foarte grave dintr'al lor punct de vedere. Nemţii nu văd cu ochi 
buni desvoltarea unui surcel de viţă latină la Carpaţi şi la Dunăre; 
ei se tem, că Românii le-ar putea încurca într'o zi cât de bine 
planurile lor referitoare la colonizarea Orientului cu Germani şi 
la germanizarea Dunării. Mai mult încă: Nemţii dimpreună cu Jido- 
vii şi-au pus în gând a cuceri terenul economic în ţările române. 

Cum să nu le fie Nemţilor necaz, cănd văd pe Români luând 
în bătaie de joc tendinţele lor de germanizare? Și cum şi-ar putea 
răsbuna mai bine purtătorii culturii europene asupra Românilor, 
decât întăţişându-i în ochii Europei ca pe nişte semi-sălbateci şi 
destrămaţi, ce au lipsă de a fi civilizaţi cu forţa, dacă nu se poate 
a-i civiliza cu binele? Şi pentru Nemţi Românii sunt poltroni, trân- 
davi, necapabili de-o viaţă politică şi socială, după curi şi-o ima- 
ginează Germanul cel erudit şi cugetător! 

Insă dintre câţi am amintit până aici, nici unii necum să 
intreacă, dar pe departe nu ajung cu Jidovii, când e vorba de-a înegri 
pe Români. Poporul jidovesc se crede că tot mai e poporul lui 
Iehova, poporul ales: el aspiră încă la un imperiu jidovesc, visează 
încă de un templu, cum era cel din lerusalim. Numai una nu le 
prea vine Jidovilor la socoteală: ei nu-şi mai bat capul să recu- 
cerească vechea lor Palestină, ci ar mai preferi să-şi aile în Europa 
o Palestină nouă. Ce fară le surâde mai mult şi mai drăgălaş în 
favoarea acestei idei decât România, unde Jidovii trăesc ca într'un 
colț de rai ? 

Alianța jidovească nu dispune de armate spre a cuceri cu 
forța pământul românesc; are însă un regiment de ziarişti, cari au 
întreprins a discredita pe Români, ca să-i lipsească de sprijinul 
Europei; un regiment de ziarişti cari prostituează presa și-o pătează 
cu minciuni, calomnii, intrigi şi injurii. Anevoie se va găsi în 
Europa vre-un Jidov cu vareşicare înfluență ce nu ar îi încărcat 
poporul român de ocară şi nu ar căuta să-l expună dispreţului 
lumii civilizate. Cine se sparge mai mult decât Jidovii strigând 
despre Români, că sunt barbari, netoleranţi, decăzuţi, oameni de 
nimica, neghiobi, stupizi, copleşiţi pe viţii şi lipsiţi de orice însu- 
şiri nobile? Cu un cuvânt întreaga presă jidovească este o mașină . 
de luptă în contra României! | 

După cele expuse până aici, nu trebue să ne mai mirăm, 
dacă vedem pe unii călători străini scriind despre noi într'un mod, 
care e de natură a revolta şi pe cei mai cu sânge rece dintre 
Români. Invăţaţii străini, cari călătoresc prin ţările noastre cu scop -.. 
de a studia oamenii şi datinile, totdeauna se ajută cu inamicii 
noştri, ca să se poată informa bine şi cu temeiu despre noi şi 
despre ale noastre. Astfel bieţii literaţi-călători, fără să ştie, de 
cele mai multe ori umplu pagini întregi cu calomnii la adresa 
Românilor; şi fiindcă mulţi dintre dânşii sunt oameni cu renume 
în Europa, aşa şi cărţile lor se privesc ca un oracol, la care 
aleargă cei creduli ca să afle adevărul. 


Așa lucrează calomniatorii națiunei române : 

Noi stăm nepăsători şi nici capu nu ne doare de răul ce ni-l 
fac gurile rele, limbile bârfitoare, condeiele simbriașe. Arare-ori ne 
simțim îndemnați a desminți pe cineva; mai preferim a înghiți la 
noduri, a ne auzi ocara, decât să sărim întru apărarea adevărului, 
pentru a pune la loc onoarea noastră cea pe toată ziua insultată, 
atacată şi compromisă. Ba ce e mai mult: unii dintre noi sunt atât 
de orbiți, încât nu se sfiesc de-a trage din calomniile inimicilor argu- 
mente, cari să-i îndreptățească a se numi și pe sine și pe conaționalii 
lor ticăloşi. 

Noi ne arătăm buni, pașnici; zicem întru bunătatea inimii 
noastre: Românul e generos, nu răsplătește răul cu rău, întoarce 

pâine celui ce îi aruncă piatră, dă ospitalitatea chiar și acelora, 
„despre care prea bine ştie, că-i vor plăti cu injurii. 

Da, Românul e generos — aceasta stă. Ci să distingem bine 
până unde ajung marginele generosității. Generos e cineva atunci 
când nu face altuia răul ce i se face de altul; dar nu mai e şi a- 
tunci generos, când nu se nevoește a paraliza efectele răului. Inţe- 
legem foarte bine, ca noi Românii să nu calomniem pe vecinii şi 
conlocuitorii noştri, ca să nu ne luăm refugiul la arma neputinții 
și a laşităţii. Dar nu ne intră nici de cum în cap, cum o națiune 
să rabde ceeace nu mai e de răbdat, să primească pe fiecare zi 
mănușa cutezătorului şi să n'aibă inima a o ridica. 

Să n'aibă inimă ?... Să nu zicem aceasta şi pentru cei ce vor 
veni după noi, ci să ne-o rezervăm nouă ca un monument de 
ruşine față de generaţiunile viitoare. Caracteristica zicală a Româ- 

"nului „ţine minte“ ma încetat de a spune un adevăr, care nici 
odată nu s'a dat de minciună. Această zicală e un testament ce 
ni l-au lăsat nouă părinţii noştri şi pe care noi, după cum se vede, 
nu-l ştim executa. Dar el va rămânea şi după noi şi vor veni alţii 
“ca să-l cunoască. 

| Atunci, când toată neghina se va stârpi dintre Români: a- 
tunci, când nepăsarea şi servilismul vor înceta de-a mai înăbuși 
vocea conştiinţei naţionale; atunci, în fine, când la noi „mărul 
nu va mai fi putred“: o voce unanimă se va ridica de pe câmpiile 
Daciei, ca să înfrunte pe calomniatori și să le astupe gurile. 

| Aceasta o sperăm, o credem şi cu aceasta ne consolăm 
pentru moment. 

Nu, calomniatorii naţiunii române să nu uite nici un moment, 
că ei sunt aceia, cari au să culeagă mai curând sau mai târziu 
amarele fructe ale proverbului citat. Nu e vorba de răsbunare, ci 
numai de o dreaptă recunoştinţă, de neexorabila nemeză, care nu 
lipseşte nici odată a realiza pedeapsa, când doamna ei, istoria şi-a 
pronunțat sentința şi o dă spre orientare. 

“Aşa dară rugăm pe calomniatorii noştri să primească la 
despărţire o cordială strângere de mână dimpreună cu sacramen- 
tala formulă a Românului. 


Nouraşiu 


Dacă la vâsta de 30 de ani, acest luptător al naţionalis- 
mului intransigent şi integral era în stare să aibă accente de ofen- 
sivă aşa de vibrantă, nu e tocmai greu de ghicit ce contribuţie 
ar fi putut să dea mai târziu presei naţionale româneşti şi ce 
impuls acţiunei de desrobire a neamului din ghiarele străinismului 
cutropitor. 

| ME Si 
VIII. loan Lapedatu ca — istoric... 


Dar cel ce a primit sărutarea morţii la vârsta de abia 33 
de ani împliniţi, evident, că a fost împiedecat a desfăşura întreagă 
măsura talentului său, atât de fecund şi multilateral. Mi-am 
permis să anticipez că tânărul profesor Lapedatu ar putea fi 
considerat, în oarecare măsură, şi ca istoric al românismului din 
Transilvania. Desigur, d-voastră aşteptaţi cu drept cuvânt să vă 
- produc dovada acestei afirmăţiuni. In limitele timpului, ce mi-a 
fost fixat de la început pentru această conferinţă, voiu spune că 
dovada stă oricui la îndemână în paginile, pe care le-am reprodus 
într'o antologie publicată în colecţiunea „Clasicilor Români Co- 
mentaţi“, împreună cu alte pagini spicuite din 58 cronicari şi 
istorici români din Transilvania. | 

Permiteţi-mi să vă citesc o singură pagină din care, sper, 
că veţi putea dobândi o idee destul de clară despre interesul lui 
loan Lapedatu pentru chestiuni istorice şi despre puterea lui de 
sinteză în materie de istorie a culturii româneşti. 

lată o singură pagină din această sinteză istorică, menită să 
ilustreze şi talentul de scriitor în proză şi darul de penetraţiune 
istorică, ce-l avea tânărul profesor loan Al. Lapedatu: 

„Dacă măreaţa operă (culturală) a secolului XVII se putea 
transmite secolului următor, atunci... Românii şi-ar fi văzut în- 
coronate de succes toate luptele lor pentru cultură; Dacia s'ar fi 
umplut de şcoale şi noi nu eram astăzi unde suntem, ci ne aflam 
poate pe același stadiu cu popoarele Apusului. 

„Dar un blestem se pare că plutește de veacuri pe dea- 
Supra noastră: un blestem care dărâmă peste noapte tot ce con- 
struim peste zi. Acest blestem nici odată nu ni s'a arătat mai în- 
vederat decât în secolul al XVIII-lea: secol pentru veci nefast în 
istoria noastră ! 

„Avântul ce-l luaseră Românii spre cultură se ologeşte din- 
colo prin fanarioți şi dincoace prin papistaşii ce isbutesc a des- 
bina biserica noastră naţională, atunci când ea ar fi trebuit să-şi 
elupte o poziţiune mai bună şi să devină un scut de apărare al 
culturei... Cu câte trude scăpaseră Românii de slavonism! lată 
acum grecismul, că se întroduce mai în toate ramurile vieţii po- 
litice-sociale ; limba hospodarilor se grăeşte la curte, în saloanele 
ciocoeşti, ba se vâră chiar şi în biserică. Dacă se întemeiază ici- 

colea câte o şcoală; ea nu are alt scop decât propaganda gre- 
cismului. 

„La noi dincoace de munţi desbinarea bisericii încă şi-a 
avut efectele în detrimentul culturei naționale. Nu vrem să afir- 
măm Că unaţia n'ar fi contribuit întrun târziu la progresul spi- 
ritual al Românilor: i vom recunoaşte la rândul şi la timpul său 
meritul ce nu i se poate denega. Suntem însă de părere că, dacă 
biserica română ar fi rămas una şi nedespărţită, ea încetul cu 
încetul ar fi intrat în vechile ei drepturi, ar fi sporit desvoltarea 
limbei prin tipărituri şi s'ar fi făcut mama şcoalelor române. Dar 
desbinându-se, o parte dintr'ânsa devine vasala catolicismului, iar 
cealaltă parte şi cea mai mare cade sub jugul sârbesc, pe care a 
trebuit să-l poarte atât amar de timp umilită şi ultragiată. 

„Prin astfel de întâmplări cauza culturei naţionale şi-a pier- 
dut mai cu totul terenul de prosperare... Aici însă e locul să ne 
plecăm genunchii şi capetele înaintea divinei Provedinţe şi s'o 
adorăm dintru adâncul sufletelor noastre. Nu, Provedinţa nu este 
o ficţiune, eşită din partea cea bolnavă e creerilor umanităţii; ea 
este buna, dreapta şi înţeleapta conducere a celor create din 
partea divinului spirit creator; ea e mâna lui Dumnezeu în isto- 
rie, care înalţă pe unii şi doboară pe alţii. Sunt momente so- 
lemne şi sublime în viaţa omenimei, când Provedinţa dă mâna 
popoarelor şi le scoate dela moarte la viaţă; în astfel de mo- 
mente mari popoarele au dreptul şi datoria să exclame: cu noi 
este Dumnezeu ! 

„Şi poporul român a putut exclama cătră finea secolului de 
.care vorbim : cu mine este Dumnezeu! Da, şi cu Românii a fost 
Dumnezeu, căci ei singuri numai de sine n'ar fi putut să iasă din 
prăpastia, unde-i prăvălise vitregia timpurilor. Şi pe Români i-a 
luat Provedinţa de mână şi le-a înfipt iarăşi piciorul pe calea 
vieţii“. — (cf. I. Lupaș, Cronicari şi istorici români din Transil- 
vania. Craiova 1933 vol. II. pp. 288—290). 

Dacă i-ar fi fost sortit un număr îndoit de ani, Transilvania 
românească ar îi putut avea mândria să numere în persoana şi 
activitatea lui, cu un istoric de seamă mai mult, înainte de-a se îi 
învrednicit să vadă pe unul dintre gemeni urcând în Noemvrie 
1919, o catedră de istorie românească la universitatea din Cluj 
şi ocupând mai târziu scaunul de preşedinte al Academiei Române 
în aceeaşi calitate. 

IX. Drumul gemenilor 


| Drumul bătătorit până acum pe cei doi frați gemeni îl găsim 
asemenea cursului celor două râuri, izvorite din aceeași zvâcnire a 
pământului nostru strămoșesc: Oltul şi Mureșul, zorind cel dintâi 
să străpungă lanțul Carpaţilor, spre a sălta în voie prin câmpia 
românească spre Dunăre, zăbovind al doilea cu valuri mai line prin 
câmpia Transilvaniei, ca să-și trimită apoi apele împreună cu un- 
dele Tisei in aceeași Dunăre străbună. * Asemenea Oltului s'a gră- 
bit unul dintre gemeni alergând din pruncie spre pământul fă- 
găduinței şi al libertăţii noastre românești, câtă vreme celalalt a 
zăbovit printre noi în deceniile şi în vâriejul celor mai  înfrisurate 
nădejdi, luptând şi sbuciumându-se impreună cu noi pentru ca „la 
plinirea vremei“, în clipa bucuriei supreme, amândoi să alerge, cu 
deopotrivă dragoste şi râvnă, revărsându-şi energiile multilaterale în 
aceleași valuri ale Dunării destinelor româneşti triumfătoare.... Din 
taina mormâniului din Groaveri, nu auziți cum străbate spre noi, 
ca întrun fior de cutremur mistic, glasul celui ce ne-a prilejuit, 
în primul rând, întrunirea festivă de astăzi? De sigur, auziți şi 
înfelegeți șoapta aceasta sfântă, care leagă trecutul cu prezentul... 
Mai clar decât noi toți o vor auzi şi se vor pătrunde de tainica ei 
sfinfenie cei doi gemeni, Alexandru și Ion, fiindcă este glasul pă- 
rintelui către fiii săi — glas înveșmântat în cuvântul Evangheliei : 

„Eu sunt vița, voi mlădiţele“"..., 

Fericit părinte, fericiți urmaşi! V'aţi învrednicit a întruchipa 
în ființa şi prin activitatea voastră întreg adevărul exprimat în cu- 
vântul biblic : în fiii săi se va cunoaște omul, 

Fundamentele dreptății naționale 


— Cuvântarea rostită de d-l profesor N. Iorga, ia postul de Radio- 
i Bucureşti, Vineri 6 Noemvrie. —*) 


Formula „Dreptate pentru Ungaria“ a mai fost aruncată 
odată într'un discurs răsunător. 

Lăsând la o parte orice consideraţii s'ar mai putea face în 
jurul momentului politic şi al motivelor unei astfel de manife- 
staţii pe care o putem privi cu siguranţa conştiinţii și a pregă- 
tirii noastre, e potrivit să se cerceteze liniştit, ca o problemă de 
ştiinţă, bazele fundamentale înseși a ceea ce se numeşte la Bu- 
dapesta „dreptate naţională“. 

Un popor poate s'o reclame chiar dacă, precum sa în- 
tâmplat cu Ungurii, a provocat imprudent un război în care a 
fost învins, trebuind să sufere în chip firesc, urmările înfrângerii 
sale, numai în anumite cazuri pe care încerc aici să le fixez. 

Intâi, dacă e vorba da leagănul însuși al său, de locul 
unde s'a format şi de unde și-a luat avântul. 

In acest caz el e produsul natural organic al acelor locuri 
pe care nu le poate uita și de care sufletni său nu se poate 
despărți, tânjind de moarte după dânsul. Să ne amintim de 
frumoasa plângere a Evreilor în „robia babilonică“, aşa precum 
au fost redate aceste versuri în vechea tălmăcire a Mitropolitului 
Moldovei, Dosoftei: 

La apa Vavilonului, 

Jălind de ţara Domnului, 
Acolo șezum şi pânsem, 

La voroavă că ne strânsem. 


De te-aşi mai putea uita-te 
lerusalime cetate. 

Intre poporul însuși și toate aspectele naturii de acolo, 
toate puterile și îndreptările tainice din el, e o legătură așa zi- 
când sacră. E mare păcat să o rupă cineva, aceasta fiind, cu 
adevărat, o crimă față de umanitate. 


*) Zdrobitorul răspuns dat de d-l prof. N. Iorga revizioniștilor şi priete- 


nilor lor, nu poate lipsi din biblioteca nici unui cetitor al nostru. De aceea 
am crezut necesară reproducerea lui și în „Țara Bârsei”. — Redacția. 

Aşa a fost când hotărtrile Austro-Ungaro-Germanilor ni 
răpiau nouă, prin odiosul tratat din Bucureşti, aceşti munţi în 
văile cărora s'a plămădit mai ales neamul acesta românesc, 
legat de fiecare stâncă a lanţului Carpaţilor. 

„Dar Ungurii, amestesc de Finesi supuşi și de Turci con- 
duțători, au venit, prin multe popasuri, din larga stepă eurasia- 
tică şi, dacă, în cale, li-a convenit Bugeacul cu lacurile și mlă- 
ştinile dunărene, bune pentru pescuitul îndătinat, ei s'au simțit 
trăini în orice locuri ale așezării lor definitive, afară de acea 
pustă în care puteau alerga în voie caii hordei și în apele căreia 
se putea căpăta altă hrană decât aceea pe care şi-o pregăteşte 
printro muncă necontenită şi migâiloasă, plugarul. lar Ardealul 
şi părțile vecine nu puteau să atragă pe războinicii strămoși, 
„porniţi pe prad, ai naţiei, prin caracterul neobișnuit pentru 
dânşii și răspingător al masivului carpatic. 

In al doilea rând, poate vorbi de dreptatea sa un popor 
deposedat atunci când nu e vorba de o simplă întreprindere 
fericită a oştilor sale de odinioară, ci de o pătrundere de la 
sine făcută, printrun avânt ce nu se poate opri, al anui popor 
numeros ce nu mai poate încăpea în sălașurile sale. 

Așa s'a întâmplat cu Germanii în lenta lor întindere peste 
Elba și în ţinuturile cândva locuite de Prusienii păgâni, nu şi 
în provinciile smulse, târziu, de la Poloni. Cum noi am trecut prin 
forțele populare înseși şi peste Dunăre și peste Nistru, dacă 
Statul ar fi urmat pe aceste sentinele ale neamului, el s'ar îi 
putut răzima pe aceea că n'a pornit el dintro lăcomie brutală 
sau pentru o zădarnică ambiţie, ci a fost târît de mişcarea 
alor săi. 

Dar nu'Ungurii au luat Ardealul şi toate părţile de din- 
coace de Tisa, ci coroana Sfântului Ştefan, având din partea 
Papei misiunea de a aduce la botez pe păgâni şi pe ortodocşii 
„Schismatici“, și a întins un drept de cruciată perpetuă asupra 
acestor părți locuite de creştini cari nu se întâmplaseră să fie 
catolici. Abia ici și colo, la Alba Iulia, lângă episcopi la Cluj, 
la Dej pentru paza defileurilor sau pentru exploatarea minelor 
s'au așezat, oficial, mici grupe de populaţie maghiară, restul fiind 
în timpuri mai nouă o colonizare de agenţi ai puterii militare sau 
civile. Regii Ungariei au alergat necontenit după elemente străine, 

pe care să le colonizeze în mijlocul unor indigeni de străveche 
origine, prea puţini şi prea săraci ca să îndestuleze vistieria. De 
aci chemarea Saşilor, aducerea Cavalerilor Teutoni, orânduirea 
de țărani liberi a Secuilor, iar mai târziu, subt dominația au- 
striacă, chemarea în Banat, dar şi în Ardeal, ca şi în Bucovina 
adăugirea altor elemente germane după sistemul Mariei Tereziei 
şi al lui losif alll-lea. Totul e nenatural, meşteșugit, superficial, 
nimic din esența însăși a Ardealului, nefiind legat de populația 
ungurească venită din deosebite izvoare şi care, de altfel, mai 
apoi, s'a împărțit în trei religii: catolică, reformată calvină, 
unitariană, fără a mai socoti şi pe Ungurii dintre Sașii ispitiţi 
către luteranism. 

Nu e deci Ardealul, Banatul, Crișurile, Maramureșul, toată - 
partea pierdută la care râvnește megalomania răzbunătoare a 
Budapestei, un patrimoniu popular al Maghiarilor, cum nu este 
nici leagănul ancestral pentru cei care au venit în triburi şi au 
trăit mult timp supt corturi, fără sate, neavând măcar sensul a 
ce este un pământ, un ogor, o moșie. 

Al treilea, poate vorbi de dreptate pe pământul de care 
soarta sa însăși, vrednicia sa l-a ajutat să și-l însușească, cine 
a desvoltat o civilizație a sa. 

Pot vorbi de așa ceva acei Germani de dincolo de Elba. 
Pot vorbi Italienii în toate colțurile de lume unde au venit cu 
un comerț inteligent şi matur, 

Dar în Ardeal nimic nu e specific unguresc decât doar unele 
clădiri mari oficiale în stil așa zis naţional prin anii din urmă ai 
stăpânirii regimului înlăturat. Nu există nici măcar tipul satului 
unguresc. In Secuimea de Est se vede foarte bine asemănarea 
cu vechea aşezare rurală a Românilor ; în cele mai multe părţi 
e tendința de a imita sălaşul german de caracter renan al Saşilor, 
dar mai ales forma impusă administrativ de regimul imperial 
austriac. lar în cetăţile libere de odinioară totul: zid, fortăreață, 
stradă îngustă, casă cu liniile colțurate, biserici gotice, aparține 
civilizației reale, pe care au adus-o Germanii veniți cu gherebii 
lor în locuri deprinse până atunci cu alte forme de viață îm- 
preună. Nu e, afară de catedrala din Alba-Iulia, operă a unui 
maestru apusean, nici un zid venerabil la care să poată plânge 

aceia cari se socot cei mai nenorociți oameni din lume pentru 
că un steag de cucerire, ocrotind o“operă de apăsare, a căzut 
supt blăsteme, ca o meritată pedeapsă a istoriei. 

In sfârșit, dacă nu o „dreptate“, măcar o toleranță se poate 
căpăta de cine reclamă ceva în spiritul vremii. 

Spiritul secolelor de la al XIII-lea la al XV-lea a permis 
regalității şi nobilimii maghiare să stăpânească dincoace de Tisa. 
Misiunea apostolică, de cruciată, era acceptdtă de conștiința vre- 
mii. Supunerea, ca element inferior, a Românilor, se putea îngăduj 
între 1526, când Ardealul și-a capătat, supt prinți deosebiți. Ii- 
bertatea întreagă, şi 1699, când l-au luat cu armele Habsburgii, 
într'o epocă în care regimul „statelor privilegiate“, a „naţiilor“ 
„recunoscute“ domina. S'a putut menținea această inferioritate şi 
lipsă de libertate a Românilor cât timp lumea admitea un impe- 
rialism sprijinit pe un fel de „civilizaţie“ administrativă. Indată 
ce principiul național s'a impus la toți, creând România, 
precum a creat și Germania și Italia, şi pregătind întregirile 
neapărate, orice temei ideologic pentru dominația maghiară, 
înfiptă naţional abia în 1867, a căzut. 

lar resturi de populaţie medievală, cu caracter special, ca 
Secuii, grupe de coboritori ai funcționarilor şi Evrei maghiarizați 
din oraşe, formând la un loc o patentă minoritate, nu pot fi 
temeiuri de „dreptate“ reanexionistă. 

Domnii Ţării Româneşti și biserica 
ortodoxă din Transilvania 


de Mih. Popescu, profesor. 


Printre documentele domnești ce se păstrează la Arhivele 
Statului, am aflat, în Condica Domnească XXVI fila 186, un do- 
cument dat de Alexandru Constantin Moruzi Voevod preoţilor: 
Ştefan, Petru, Barbu și Radu, care slujiau la biserica Sf. Nicolae 
din Şchei „de lângă Cetatea Brașovului“. 

Se dă voie numiţilor preoţi ca să-și țină „pre pământul 
ţării Domniei Mele“: oi opt sute — câte două sute de fiecare 
— „în pace şi iertate de oierit.!) 

Deasemenea și păstorii oilor să fie în pace de toate daj- 
diile şi orânduelile câte vor ieși preste an în ţară dela vistierie, 
cu condiţia însă, să fie streini „din cea țară“. Se scutesc și caii 
de olăcărit?) şi de alte angarii.?) Acestea toate, pentru că au 
avut „această milă“ atât de la frații Domni de mai înainte, cât 
și de la Domnia Sa Alexandru Vodă Ipsilanti, de la răposatul 
Nicolae Caragea Voevod şi de !a Domnia Sa fratele Mihai Vodă 
Şuţul, din întâia și a doua domnie. 

Cât ţinea Domnitorul la menținerea și respectarea acestui 
privilegiu, se vede și din punerea în vederea celui care ar fi 
cutezat să facă vreo supărare susnumiţilor preoți că „unul ca 
acela va petrece scârbă și se va certa de către Domnia Mea“. 


Fiindcă din acest document reiese mila ce au avut-o Dom- 
nii munteni pentru ajutorarea slujitorilor bisericii ortodoxe din 
Transilvania, găsesc de cuviință să-l fac cunoscut prin revista 


1) Oierit: dare pentru pășunatul oilor. La început se lua câte o oaie 
din zece; mai apoi s'a impus, părăleşte, câte 3—12 parale de fiecare oaie. 


2) Olăcărit: dare pe cai pentru poșta domnească. Olac = vite, în 
limba turcă. 


=) Angară: dare în bani sau în natură, peste cele legiuite. 

care va binemerita de la viitorime pentru scoaterea la lumină 
a tot ce interesează ţinutul Bârsei. 


* 


Documentul lui Alexandru Constantin Moruzi-Voevod prin 
care dă scutire de-a ține în ţară la păscut oile ce le au preoții 
Sf. biserici din Şchei. 

Din 1793 Noemvrie 16 


lo Alexandru Constantin Moruzi Voevod, dă Domnia mea 
hrisovul Domniei Mele acestor patru preoți și anume: popa 
Ştefan, popa Petru, popa Barbu și popa Radu ce sunt la sfânta 
biserică din Schei, de lângă cetatea Brașovului, ca să aibă a 
ţine pre pământul țării Domniei Mele, ale lor drepte bucate: 
oi, opt sute, adecă fieșcare câte oi 200, care oi să fie în pace 
şi iertate de oerit. 


Aşijderea și păstorii de la oi să fie oameni streini, din cea - 
ara, şi nefiind șezători aici în pământul ţării Domniei Mele, 
ncă să fie în pace de toate dăjdiile și orânduelile câte vor eşi 
peste an în țară de la vistieria Domniei Mele, 


Așiiderea şi caii lor încă să fie în pace de olăcărit şi de 
alte angarii şi când vor da alţii cu cărţi iscălite, iar aceștia tot 
să nu fie supăraţi, pentru că această milă au avut-o acești preoți 
atât de la toţi frații Domni de mai înainte, cât şi de la Domnia 
Sa Alexandru Vodă Ipsilant, i de la Domnia Sa răposatul Ni- 
colae Caragea Voevod și de la Domnia Sa fratele Mihai Vodă 
Șuţul, din domnia dintăiu și din domnia de pe urmă, precum 
din hrisovul Domniei Sale ce-l văzum cu leat 1792 Ianuarie 25, 
ne-am adeverit, 


Drept aceia învrednicindu-ne Domnul Dumnezeu şi pre 
noi cu întâia domnie acestei pravoslavnice țări, ne-am milostivit 
de am învoit și am întărit mila acestor patru preoți, ca să o 
aibă, Și să li se păzească nestrămutat întocmai, după cum se 
Cuprinde mai sus, şi poruncim Domnia Mea boerilor ce vor fi 
Cu slujba oieritului i altor dregători și zapcii să aibă a lăsa 
oile și caii numiţilor preoți, şi pe păstorii ce vor fi la acele oi, 
nefăcându-le întru nimic supărare, căci oricarele, peste porunca 
Domniei Mele, va cuteza a face câtuși de puţin supărare, unul 
ca acela să ştie că va petrece scârbă și se va certa decătre 
Domnia Mea. 


Şi am întărit hrisovul acesta cu însuşi credința Domniei 
Mele lo Alexandru Constantin Moruzi Voivod i cu credinţa prea 
iubiţilor Domniei Mele fii Constantin, Dumitraşcu şi Nicolae 

Voevod şi cu toţi cinstiţii şi credincioşii boeri ai divanului 
Domniei Mele: pan Nicolae Brâncoveanu, vel vistier, Dumitrașcu 
Racoviţă, vel ban, lenache Văcărescu, vel spătar, lenache Moruzi, 
vel vornic de țara de sus, Manolache Brâncoveanu, vel vornic 
de ţara de jos, Nicolae Hangerliu, vel hatman, Dumitrache Manu, 
vel postelnic, Isac Ralet, vel clucer, Dumitrache Schina, vel comis, 
lon Comăneanu, vel paharnic, și ispravnic Costache Ghica, vel 
logofăt de țara de sus; şi s'au scris acest hrisov la anul dintăiu 
dintru întâia domnie a Domniei Mele, în Bucureşti, la leat 1793 
Noemvrie 16 de Răducan, biv treti logofăt, condicar.!) 


1) Condica Domnească No. XXVI,tila 186 Arhivele Statului Bucureşti. 

Din ziarul profesorului Aurel Ciortea 


(Continuare din nr. trecut). 


8 Nov. st. îi: 1915. Helenkow. Mă aflu într'o comună ruteană, cca 


20 km. spre Vest de Tarnopol, încvartirat într'o casă ţărănească, 
sărăcăcioasă, cu 4 cadeți. Dorm pe paie. Murdăria mă supără mai 
rău ca orice. Afară e noroiu mare, pe care îl cară cu picioarele 
în odaie. Padimentul nepodit, plin cu paie. Unul se spală, altul 
pachetează, al treilea se păduchează, altul doarme, altul cântă. 
Vecinic larmă. Cinci ordonanțe se învârtesc între noi ca în ba- 
lamuc. Şi să nu uit, ce mă mai supără e, că toți tovarăşii mei 
de locuință sunt băieți de 20—25 ani, între cari eu nu mă po- 
trivesc. Ei își au glumele lor, ca în războiu. Pe lângă personalul 
descris, să nu uit, ai căsii încă sunt aici, înghemuiţi lângă soba 
mare : mama, cu 3 fete şi un băiat mic, cari când râd de glu- 
mele tovarăşilor, când plâng de pagubele ce le sufer. 

leri a ținut comandantul bavarez Bothmer o revistă peste 
divizia noastră scăzută după lupta teribilă din 1—4 Nov. de lângă 
Siemikowce. Linia Germanilor de acolo a fost ruptă de Ruși în 
30 şi 31 Oct. După aceasta a urmat contraofensiva, la care a 
participat și divizia noastră. Am stat în fața alor 14 regimente 
ruseşti, cari aveau deviza dela Țar: „Inainte până'n Carpaţi!“ S'a 
încins lupta cea mai înverşunată, la care a participat regimentul nostru 
şi s'a terminat cu înfrângerea totală a Ruşilor. Le-am luat 6000 pri- 
sonieri dimpreună cu Germanii. Şi noi am avut pierderi mari, 
printre cari şi sublocot. Medean. Decursul luptei nu-l pot descrie, 
pentru aceea îmi lipsesc terminii. 

„Eu am stat primele 24 ore în tranşeul de fugă (Laufgraben) 
și fiindcă în timpul acesta partea cea mai mare a companiei mele 
s'a nimicit, m'am retras în o colibă din dosul dealului, unde altcum 
încă ajungeau șrapnelele. De acolo am avut ocaziune să urmăresc 
toate dispoziţiile telefonice, ce se referiau la batalionul nostru şi la 
batalionul de gardă al Germanilor. Au fost şi vânători germani și 
voluntari ucrainieni. | 

i De 4 zile ne odihnim, ne spălăm, durmim, mâncăm, bem, 
jucăm cărți. — Incă odată trebuie să amintesc, că murdăria mă 
Supără deocamdată mai mult ca orice. 

9 Nov. n. leri am încălecat un cal şi am păşit în fruntea 
companiei a 10 ca comandant. Suntem în Koslov, în marş spre 
tranşeu. E bine să fii comandant de companie! Eşti independent 
în ale „menajei“ şi cvartirului. Din raionul destinat pentru comp. 
ta iai ce-i mai bun. Dispui de ordonanţe, curieri, telefoniști, de 
căruțele cu bagaj. Ai cal! Auzi? Eu călare! Drumul până aici cu 

toate acestea l-am făcut mai mult pe jos. Căci calul era dela statul 
major al batalionului, deci obicinuit a merge în tovărăşia mai 
“multor cai şi, astfel, se purta f. neliniştit fiind singur. Azi îmi 
“iau unul mic, mocănesc, adecă muscălesc, care e mai potrivit mie. 

„Menaja“ e excelentă. Căpătăm, pe lângă cafeaua de dimi- 
“neaţă, pâne prăjită în unsoare, La prânz avem azi: supă. de găină, 
friptură de pui și clătite. Apoi, mere, caş, vin, cafea neagră. 
Seara iarăşi: friptură şi caş, vin, cafea neagră. — Ce mă 
supără, e murdăria și frigul la picioare. De vreo săpt. mă 
mân(ân)că pielea teribil, mai cu seamă pe piept. Am consultat pe 
colegii experţi şi toți sunt de părere — (de) ce să mă sfiesc să 
o spun ? — că am păduchi. Jena, sfiala, mare loc în războiu. 
Lucrurile cele mai ruşinoase acasă, aici le săvârşești cu răceală 
necunoscută acasă. Nici că se poate altfel. Nesiguranţa vieţii te 
face nepăsător. Nu mai ai rezerve, cauţi a-ţi împlini dorințele după 
posibilitate, fără a ţinea mult cont de civili, cari nu au alt rol 
decât să cedeze, cu şi fără voie, chiar ultima bucătură din gură. 
In sensul acesta, eu nu-s încă militar consumat. Am multă milă 
pentru biata populaţie şi destulă jenă faţă de colegi. Poate că după 
câteva luni să mă tormez şi eu. 

13 Nov. Aceste şire le scriu în Czerniechow, un sat rutenesc, 
de azi dimineață fără populaţie civilă, situat la malul vestic al 
Siretului, într'o casă țărănească de la spatele tranșeului. Din uşa 
casei conduce Laufgraben pe lângă şură până'n tranşeu. In faţa 
noastră, dincolo de râu, la o distanță de cca 800 paşi, pe sub 
satul lancowce, trece tranşeul rusesc. 

E linişte. Am încercat să dorm puţin după prânz, dar n'am 
putut de păduchi şi de tunurile Nemţilor. Ruşii sunt f. liniștiți, 
numai când îi provoacă ai noştri, fie prin puşcături, fie prin 
circulație prin mers pe stradă, trimit şi ei câte-o șrapnelă sau 
câteva gloanțe de pușcă explozibile. 

Timpul e cel mai frumos ce poate fi în Noemvrie, Reuma 
nici nu mă supără acum, dar nervii îmi sunt î. slăbiți. Poate 
şi de fumatul şi cafeaua neagră, pe care o beau în loc de apă. 
Având şi telefonul în odaie, nu mă pot odihni cum se cade. 

De aseară sunt comandantul companiei a 12-a. Azi a ţinut 
revistă peste tranşeu com(andantul) nou al regimentulului, sub- 
colonelul *) Ugray. Sosind la mine şi se vede fiind informat deja 
de comandantul batalionului, căp. Barabâs, despre starea mea, 
mi-a spus că, fiind suferind, mă va muta din postul acesta, unde 
se cere multă energie şi responsabilitate, la tren sau ia altă com- 
panie potrivită. După lupta mare din 1—4 Nov., eu mă anun- 
țasem bolnav şi Barabăs mi-a dat sfatul să merg acasă, căci el e 


*) Lt. colonelul. 


OBCU CLUJ 


e ae 


prea convins, că după etatea mea şi după fizieui meu, mi-am 
făcut cu vârt datorința militară. Am consultat medicul regimentului, 
spunându-i însă dinainte că nu voesc să merg acasă, ci numai 
să mă recreez câteva zile şi să aflu dacă boala mea e de natură 
mai serioasă sau e trecătoare. Medicul nu mi-a descris precis 
boala, poate din prevenire de higienă, dar mi-a spus cate- 
goric că pot merge acasă cu boala ce o am. Eu însă am persistat 
pe lângă planul meu de a rămânea. Aflând superiorii mei imediaţi 
despre aceasta, se vede că le-a stârnit stima şi simpatia faţă de 
spiritul meu de jertfă, şi astfel îmi explic că Barabâs s'a întrepus 
pe lângă subcolonel p(entru) mine, aşa că acum superiorii mei 
caută să mă cruțe, mai mult decât ştiu şi vreau eu. Adevăr e, că 
în împrejurările de acum, pe timpul acesta admirabil şi pe lângă 
liniştea aceasta prietenească, pot să-mi fac datorința de coman- 
dant de comp. Dar cum s'ar schimba situaţia sau timpul, nu mai 
am rezerva de energie cu care să pot presta ceea ce se cere de 
la un bun soldat, 

Acum aştept nouă împărţire. — Gândind la scumpa mea familie, 
mă bucur că-i pot procura această bucurie, dar eu personal, spun 
drept, mă despart cu oarecare părere de rău de locul acesta, în 
care ai sublimul suprem în față: moartea. Nu e stare sufletească 
mai înălțată, decât a fi împăcat cu gândul și pregătit de moarte. 
Este obstacolul cel mai mare pe care îl poate învinge un suflet 
bărbătesc. Şi este multă mângăiere, ba chiar mândrie de a fi ajuns 
la această culme a vieţii tale interne. Şi simţul acesta sfinţeşte 
locul unde trăeşti şi de aceea mă despart cu greu de el, având 
simțul că iar mă vor copleşi grijile lumeşti, de cari, cu mare sfor- 
țare, îmi succesese a mă lăpăda. 

14 Nov. n. Azi sunt patru săptămâni de când am plecat de 
acasă. Şi tot azi sunt 2 săpt., eram la serviciul divin în Victorowka, 
poate chiar cetiam apostolul, pe când a fost canonada aceea pu- 
ternică la Siemkowce, după care Ruşii au rupt frontul Germanilor. 
Sublocot. Medean stetea lângă mine. Apoi căp. Bokor, locot. 
Răglan ş. a. Bokor e rănit, Medean mort. 

Ce e viața omului! Umbră și vis... 

Și, de altă parte, gândindu-mă la mine, ce nu poate suporta 
un om! Cu mult mai mult decât e încrederea în puterile sale. In 
intervalul zilelor din 1—4 Nov. nu am mâncat odată 30 de ore. 
Nu am durmit 48 de ore. Am răbdat frig cât într'o iarnă întreagă. 
Am fumat cât întro lună etc. Şi azi? Adevărat că încă nu simt 
deplin reacţiunea, fiind zilnic agitat încă, parte de efectul impre- 
siilor de atunci, parte de viaţa nesigură din tranşeu, Azi, totuşi, 
mi se pare că nu a fost ceva deosebit ce am prestat atunci. Bom- 
bardarea unui tranșeu trebuie să fie și mai grozav(ă), mai cu 

seamă în tranşeu adânc, cum a fost cel dela Hiadik din 7 Oct, 
din care nu puteai ieşi afară cu una cu două. — 

Oricât mă cuget asupra celor petrecute în aceste 4 săpt. 
totuşi prestaţiunea mea militară mi se pare a fi fost călăritul în 
trap de 5 minute pe drumul de la Nestorowce la Plescowce. Toţi 
comandanții călări ai regimentului am venit cu o zi înainte pentru 
a cunoaște porția de tranşeu în care aveam să ne plasăm soldații. 
Eram pe un platou, unde puteam să fim observați de arțileria 
rusească și pentru aceea pe acolo am trecut în trap. Așa săltam 
pe cal, ca o legătură de fân. 

18 Nov. In 15 Nov. la 11 ore a. m., după ce mi-am luat 


rămas bun de la căpitanii Kolosvâry, Bene şi Barabâs, pentru 
cari am o stimă deosebită, pentru simţul lor de echitate şi justeţă, 
apoi de la tranşeul meu, am plecat cu Gheorghe în satul proxim 
Plescowce, cam %/, Km. îndărătul tranşeului, unde m'am anunțat 
subcolonelului. E! la inspecția din 14 mi-a făcut impresia omului 
de sentiment: M'a primit afabil şi cu aceasta am intrat în ceata 
celor de la proviantură. M'am ataşat lui Lauffer, care m'a introdus 
în agendele mele. Anume : trenul regimentului aduce proviantura 
de o zi din lezerun aici, dimpreună cu lista. 

Pe baza acesteia facem amândoi distribuția pe mâne, pe 
hârtie, şi scriem cele 20 de chitanțe. Lucru de 2 ore. Apoi a doua 
zi asistăm la împărțirea alimentelor şi înmanuăm comandanților 
de bucătărie chitanţele. Lucru iar de 2 ore în liber. Incolo mâncăm, 
jucăm cărți şi scriem cărți poştale. 

20 Nov. Ne-am cam întroenit! De 4 zile nu am primit poșta 
şi probabil! nici nu s'a expediat nimic de aici. Zăpada e de 1 m. 
şi dedesupt noroiu. Muscalul e liniștit, dar umezeala aceasta e 
mare piedecă pentru comunicație şi pentru serviciu în tranşeu. 
Serviciul meu nu ar fi greu, dar ce ţi-e năcazul: de vreo 3 săpt. 
mi se desvoaltă tot mai accelerat boala de inimă, aşa că d.e. ieri 
toată ziua nu am avut linişte, pe lângă aceea mai vin şi arsurile 
de stomac. In biroul nostru mulți se învârtesc peste zi, dar dis- 
tracţie ei nu îmi procură. Sunt ofițeri în trecere la şi de la trupă, 
fiecare cu năcazul său. Vin aici să le asculți jalbele și, să-i 
mai ospătezi cu ceva. 

Apoi greu ești dispus să mângăi pe altul, când însuţi suferi. 
Baremi jurnale de am avea. Nu ştiu nimic ce se petrece în lumea 
mare. Cu ce greutăți s'or fi luptând trupele noastre şi în Serbia! 

Când nu mai ştiu cu ce să-mi alung durerea şi uritul, iau 
telefonul la ureche. Aci vorbesc doi telefonişti între olaltă în felul 
lor glumeţ. Ori întreabă de poștă, ori de pace, ori de concediu 
sau avansare, Apoi vin compăniile, cari anunță mereu batalionului că 
situația e neschimbată. Regimentul cere lista celor căzuţi în 1—4 

Nov. sau a celor recomandaţi pentru decorare. Aci doi ofiţeri fac 
glume. Se pregătesc de vânătoare. Alţii cântă în telefon; unul cu 
armonica de gură cântă admirabil seara. Apoi vine raportul lui 
Hofer. Diferite reclame pentru articole de alimentaţie. Se amestecă 
seriosul cu glumele, oficiosul cu personalităţile, de întradevăr (e) 
o distracţie să asculți, 

S'a dat ordin de vreo 4 zile, ca toţi civilii să părăsească comuna. 
Intraceasta a venit zăpada mare. Sunt mulți copii şi multe femei 
desculțe. S'au dus cu grămada la comandă şi au spus că mai 
bine se lasă împușcați, dar n'au încotro să plece neîmbrăcați şi 
pe jos. Tacite li s'a mai lungit termenul. Stăpâna casei noastre, 
o babă mică, de tot sprintenă altcum, se vaietă mereu în limba 
ei, numai să o tolerăm în casă. Toată ziulica moţăie sus pe cup- 
tor. Noaptea apoi umblă ca o strigoaie, mai cu seamă de când 
i-au dat servitorii noştri o păreche de papuci. Capătă şi mâncare 
şi ne spală rufele. Ea, stăpâna casei, trebuie să privească de pe 
vatra cuptorului, cum stăm noi la masă şi stăpânim toată casa şi 
curtea. Oftează mereu, trece cu sfială pe dinaintea noastră, seara 
se închină o oră întreagă, şi iarăşi oftează. Ni-e milă de ea şi o 
tolerăm în casă. 


22 Nov. Ce bine că s'a lăsat frig şi a înghețat şi peste zi 


căci era de tot anevoioasă comunicaţia. leri am fost cu Lauffer în 
tranşeu pentru 3 ore. Şi acolo e bună dispoziţie. 

24 Nov. Mâne plecăm de aici, probabil ca să ne completăm 
compăniile, reduse binişor în lupta din 1—4 Nov, cu re- 
zervele sosite de acasă, ca apoi iar să formăm rezervă de armată 
şi să intrăm cu proxima ocazie iarăși în foc. Alte regimente au 
avut norocul să stea câte 3—5 luni în tranșeu fără să dea o luptă, 
regimentul nostru (în) fiecare una. 

„Am petrecut 14 zile bune aici. Acum vreo 2—3 pe drum, 
apoi aranţările plicticoase de întregire şi de aprovizionare. 

Aud că şi pe cei bătrâni (42—50), să-i fi chemat la 
arme. Stau și mă gândesc dus câte-odată şi nu pot să cuprind 
cu conştiinţa mea destul de adânc faptul că trăiesc în timpul 
marelui războiu mondial și, mai puţin, că însumi particip la el! 
Preocupaţiunile zilnice oficioase şi personale nu-mi dau pace, ca 
să mă pot reculege pentru câteva momente şi privind în jur de 
mine la albul întins peste hotarele Galiției, deasupra cărora vi- 
brează viu aerul de zborul granatelor şi şrapnelelor, să-mi dau 
bine seama, că ce mare dramă se petrece în jurul meu. Rar, pri- 
vesc spre cer şi rog pe Impăratul Impăraţilor să potolească mânia 
domnilor, ca să poată trăi săracii... Des, mă gândesc la iubiții mei 
de-acasă și mă doresc între ei, ca să le cetesc fericirea pe feţe. 
Dar aceste sunt mici tablouri numai din drama mare pe care nu 
o pot cuprinde şi înțelege în întregimea cei. 

29 Nov. In 25 Nov. am părăsit tranșeul, adecă eu Plescowce 
şi regimentul tranşeul. Şi am făcut o călătorie de 3 zile, pe 
un frig de 15—20 C. sub zero, până la Kosova, unde am primit 
întregirea de la Brașov. Aici acum ne cam purecă intendențţii: ba 
că au văzut o bundă la cutare comandant de bucătărie, ba să 
vedem ca distribuirea să se facă corect, ba cutare nu „compete“, 
câte toate chiţibușuri. Nici vorbă, de-o parte e bun controlul, dar 
şi încredere trebuie să fie! Frigul mare tot ține. Am primit de la 
Mimi 2 coresp. şi 200 Cor. şi de ia Banciu o coresp. leri am 
scris şi lui Tudor, fiindu-i ziua naşterii a 12-a. A 

30 Nov... Am o dragoste şi nădejde neclintită față de Dzeu 
și privesc liniştit în faţa zilelor de mâne. 

De câteva zile mă supără frigurile intermitente. Seara se urcă 
temperatura la 38:50 C. Fac totul să-mi recâştig .puterea de a 
munci, ca să nu ajung în spital și apoi iar în nesiguranță. 

leşii mai nainte afară şi văzui doi soldați aducând cizme. 
Unul zice: astea numai trupele cari se duc la îrontul italian le 
capătă ! 

O să mai vedem noi multe şi mari lucruri, până s'o ivi în- 
gerul Domnului cu crinul în mână! 

2 Dec. Gerul de 20% C. deodată a scăzut la 0% C. Plouă. 
Azi cetesc în „Est“ că îi asentează ca lucrători şi pe cei de 50-55 
(ani), dar fiecare va face numai 6 săpt. serviciu şi numai după 
două luni va fi chemat din nou la serviciu... Ciudată situaţie pe câm- 
purile de operație. Armata sârbă scoasă din ţara ei. Bulgarii în 
faţa trupelor Ententei aproape de Monastir. Pe frontul italian cele 
mai sângeroase lupte ce om și-a putut închipui. Pe frontul francez 
şi rusesc liniște. Cu privire la sfârşit nu mai cutează nimenea să 
facă profeţii. Atât ne-a rămas ca, ciocănind cu paharul cu vin, 
să zici soțului tău: Târjân ki a nagy... b6ke*) 

4 Dec... Azi e Sâmbătă seara. Să dau curs liber înduioşării 
mele ? Ce-mi folosesc! De câte ori am suferit, am avut conştiinţa 
plăcută, că am ispăşit o parte din păcatele mele şi că m'am făcut 
vrednic de mai bine! Şi în fine ce rabd eu acum? Incomoditatea 
e înzecit răsplătită prin cele văzute şi petrecute. Ce mă doare mai 
mult e că nu pot ajuta şcoalei, fiilor mei şi neliniștei iubiţilor mei. 

16 Dec. Azi a plecat Piblinger şi Lauffer în concediu. Drept 
să spun, îi priviam cu invidie, gândindu-mă că peste 2 zile se 
vor plimba liberi prin Braşov, Dacă m'ar fi și re'ntoarcere! Dar 
aşa !.. Scurtă bucurie, scump plătită. De mi-ar ajuta numai bunul 
Dzeu să pot eu ajunge iarpe Vinerea Patimilor în cercul iubiţilor 
mei. Nu voi uita toată viața mea coincidența sosirei mele acasă 





*) Isbucnească pacea cea mare. 

în această mare zi din anul trecut. Am învăţat a suferi şi am în- 
vățat a înțelege că suferința pregăteşte fericirea și că simbolul 
acestui proces înalt este însuşi Mântuitorul nostru! 

Frig cu ceaţă se lasă pe sat. Peste câteva zile iar pleacă 
regimentul în tranşeu. Tu Doamne, curmă odată seria lungă a 
zilelor pline de chin şi moarte ! Trimite duhul Tău cel sfânt să 
lumineze minţile şi să încălzească inimile cârmuitorilor, ca să se 
sălășluească iar duhul păcii în mijlocul nostru! Mari trebuie că 
au fost păcatele noastre, dar cred că le-am ispășit și pe ale ne- 
poților noştri ! 

26 Dec... De pace nici vorbă. In 17 lan. n. intră sub arme 
şi bătrânii. Cred că şi eu o să mai am parte de front, dacă m'o 
lăsa inima în pace, căci de prezent se poartă de tot fără tact, De 
acasă tot bine. L-au asentat și pe Dragoş. *) 

28 Dec... Puterile centrale au declarat că sunt gata a intra în 


pertractări de pace, dacă Entente îi provoacă la aceasta. P. cen- 
trale au atins succese mari, din cari pot ceva şi ceda, şi bucuros 
ar ceda o parte numai, ca să curme odată acest măcel. Dar vezi, 
oamenii Ententei, deşi recunosc insuccesele lor de până acum, nu 
vor să ştie de pace, nu vor să ceară pace, căci, bagseamă, tot 
mai sperează în vre-o întorsătură norocoasă. De aceea mi se pare 
mie că acum a ajuns drama foarte aproape de desnodământ. O 
să urmeze una sau două ofensive mari ale Ententei; ori succed 
ori nu, totuși ne vom apropia mult de fine. Se simte în aer, că 
s'a săturat lumea de războiu şi că situaţia e cristalizată, esenţiale 
modificări nu mai pot urma, deci numai curaj să recunoşti că ai 
mâncat bătaie şi întinde mâna de pace. 

Pare-că nu-mi vine să cred să o întindă până la extrem! 
Doamne ajută-mi să-i văd sfârşitul. — 


(Va urma) 





*) Dragoş Navrea, profesor, — cumnat ai lui Ciortea. 

N. Iorga: Idei asupra problemelor actuale 
(Editura Cugetarea) 


Rezumate ale cursurilor de vară din 1934, ținute de d-l N. 
lorga la Vălenii de Munte, şi prinse de d-ra Maria Ciorea. O 
carte asupra căreia însemnările pripite ale ideologilor noştri nu 
s'au oprit. Fie-ne îngăduit să stăruim noi. 

Volumul are două părți sugestive: 1 forme cari se duc şi 
realități cari vin, şi II Vechea şi noua Europă. 

În zilele noastre când, ca fiecare neam, încercăm să ne cu- 
noaştem poziţia valorilor etnice “în semnificația lor spirituală, po- 
litică şi socială, şi când în dialectica noastră a ultimilor ani se 
dibuie în fixarea sintetică a acestei poziţii, cu o logică lovită de 
pasiunea dată de atitudini îmbrățişate înainte de scrutarea pro- 
blemelor, şi cu o carenţă vinovată a învățămintelor desprinse din 
orizontul istoric, d-l N. Iorga, sufletul nostru de inegalabilă şi 
dominantă amploare, cu o precauţiune, care sună ca o admone- 
stare pentru cei grăbiţi, lămureşte în evoluția lor instituţiuni, cari 
ne-au rămas în forme întârziate, şi constată realităţile ce mijesc 
fără să fi prins vreo formă, pregătind drumurile noi. 

Ne e greu să facem un rezumat al unei quintesenţe istorice. 
Omul, care reprezintă cel mai complex laborator al nostru, care 
de aproape două generaţii e cârmuitor spre limpeziri în îndoie- 
lile răscrucilor, omul definiţiilor, cari au înălțat, dar au și stig- 
matizat, după împrejurări, curentele și oamenii unei epoci, are în 
acest ciclu de conferințe scânteieri, ierarhizări de cuprinsuri și ca- 
racterizări de fenomene, cari în problematica zilei, depăşind cadrul 
îngust al altor încercări, tind să ne ajute „ca sufletul omenesc 
să-şi poată urmări în linişte munca şi găsi relativa fericire pe baza 
adevârurilor universal acceptate şi complectate”. 

„E bolnav sufletul umanităţii“. Am păstrat formele goale, 
veacul al XIX-lea cu ipocrizia lui distrugând miezul. Ce vom pune 
în loc? 

Religia, școala, monarhia sunt forme rămase cu un conținut 
sguduit de atacuri repetate. D-l N. Iorga, cu îndrăsneala măsurată 
a sufletelor alese, taie adânc şi nu se sfieşte să arate durerosul 
adevăr pe deasupra unei oarbe şi convenţionale tăceri, a celor ce 
reprezintă azi ordinea legală lipsită de mlădiere şi avânt, încre- 

menită în cadre pe cari trebuințele spirituale ale noului veac ce 
se arată, le depăşesc. 

Ne-am obișnuit să vedem reformatori la toate colțurile, şi în 
numele unei revoluții distrugând orice cu orice preț pentru a 
aduce lumii o ordine nouă, căreia noi nu îi zărim încă nicio 
temelie de credinţă, ci cel mult tendințe provizorii de încercare. 
Vizionari, sau pescuitori în apă tulbure, ei atacă ordinea actuală, 
ei vor s'o dărâme, negăsind nicio punte de trecere între lumea 
veche şi lumea nouă. 

Să nu fie oare nicio punte de trecere? 

D-l N. lorga pătrunde în înțelepciunea ce se poate desprinde 
din veacuri de vieață şi experiență, desvoltă pe linii cardinale 
evoluţii, ca să ajungă la precizarea centrelor nevralgice ale uma- 
nităţii contemporane. 

Religia ? Pornind dela o mărturisire, că e „alipit din datorie 
la tot ce cred cei mici“, analizează evoluţia creştinismului, de- 
monstrând că biserica de sat până ieri răspundea tuturor nevoilor 
sufleteşti. Acestei instituțiuni vitale astăzi însă i se fură conţi- 
nutul. Deci cel pe care îl cunoaștem vajnic apărător de fiecare zi 
al bisericii, denunţă fără şovăire vinovaţii şi o realitate conside- 
rată convenţional intangibilă, 

Dar școala, „formă stoarsă“, dezagregată în elementele ei, 
şcoala cazarmă ridicată de spiritul napoleonian și crescută pentru 
birocrație? Se fârâmițează, în timp ce alături de rutina de stat, 
se desvoltă tribuna liberă, care „va sfârşi prin a se organiza“. 

In sfârșit, o a treia formă atinsă în cuprinsul ei, monarhia 
cu tripla ei înfăţişare contemporană: |. monarhia care a ctitorit o 
țară; 2. monarhia constituțională şi 3. monarhia creiată de exi- 
gențele unei ctitorii naţionale. 

Ce rost mai au aceste instituțiuni formale clătinate în te- 
melia lor spirituală, care le-a dat viață și lovite de „epilepsia 
contemporană“ ? Priveşte-le însă cu perspectiva necesară să în- 
țegi adâncimea lor istorică, şi vezi că răsar nebănuite și neaştep- 
tate sugestii, pentru o nouă şi viabilă structuralitate a elementelor 
experimentate în trecut. 

Dau năvală exigenţele vremii, cari cer imperios o formă 
nouă și nu o găsesc încă, pentrucă cristalizarea ei nu poate veni 
decât, când aceste exigențe, aceste „realități“, vor prinde o uni- 

tate şi se vor putea impune prin puterea limpezimii lor. Dar văl- 
mășagul ideologic contemporan nu-și are încă o ideie dominantă, 
care să stăruie cu a-tot-puternica ei îndrumare în sufletul uman. 

lată de ce forme cari își pierd conţinutul trăiesc la poarta 
veacului nou, iar în vieața unora din ele se petrece o reacțiune 
constructivă. Şcoala începe să se închege în forme şi idealuri 
lipsite de constrângerea birocratică și monarhia se modelează după 
imperativele colective ale statului şi îşi clădește prestigii de mare 
pondere, acolo unde îşi înţelege rostul organic. Dar ele mai tră- 
iesc şi pentrucă reprezintă o tradiţie, care înaintea oricărei aven- 
turi e „un minim de poezie“, e o „ideie verificată asupra reali- 
tății“ şi întoarcerea la tradiție poate fi o soluţie, pentrucă „ea nu 
înseamnă întoarcerea la trecut, ci ținerea în seamă a ceeace din 
transmisiunea secolelor e încă viu, cu adevărat viu în sufletul 
omenesc“, 

* 

Europa veche a murit. Ea reprezenta o unitate de spirit au- 
toritară în vederea unui echilibru, verificat de la 1648 sub variate 
înfățișări şi interese, cari au menţinut ideia centrală de echilibru 
până în preajma războiului. Dar cu acest război a murit vechea 
Europă şi posibilitatea restabilirii unui echilibru nou pe baza idei- 
lor şi curentelor actuale, nu se reliefează încă. In tot cazul d-I N. 
lorga nu riscă o profeție, nu vrea să fie la modă, dar analizând 
noua Europă, găseşte aparențe de noutate pe baze vechi, şi pre- 
ludii şi înfiripări cari pot da temelii pentru o vieață nouă. 

Cartea trebuie cetită. Ea deschide pârtii noi pline de lumi- 
moase înțelesuri în vifornița care ne întunecă zarea. Cuprinsul ei 
sobru şi concentrat nu ne îngăduie o mai largă expunere critică. 
Dar celui ce o ceteşte îi rămâne regretul de a nu fi auzit conte- 
rințele marelui nostru dascăl, de a nu fi prins toată căldura con- 
vingerilor sale. Credinţa noastră în fecunda creiaţie a acestei mi- 
nunate minţi ne este razim, şi ne face să nădăjduim că ne va 
dărui o râvnită rânduială în circulaţia valorilor şi negaţiunilor ce 


dospesc la noi. 
Liviu Opriş 

7 loan Petrovici 


După suferințe îndelungate!), purtate cu răbdare şi resemnare 
de mucenic, în liniştea unui sat din Banat, unde se retrăsese după 
pensionare ca să-şi poarte crucea ultimilor ani, aproape neştiut, s'a 
stins, la 30 Oct., profesorul, mai în urmă inspector general şcolar, 
Ioan Petrovici. 

Pentru cei cari nu lau cunoscut: un creştin din masa cenu- 
şie a mulțimii. Pentru cunoscuți, pentru colaboratori, pentru cei care 
au avut vrun contact suflelesc cu el: un luminător din vechea 
gardă de idealiști, un Român nu de paradă, ci de muncă tăcută, 
constructivă, un rob al datoriei, un suflet de o rară nobleţă şi bu- 
nătate, un om de omenie. Și dacă până a închis ochii nu s'a prea 
făcut amintire de existența lui, nu însemnează că el reprezenta mai 
puțin în viața noastră românească decât cei de numele cărora 
abundă coloanele ziarelor şi pentru săltarea cărora în ochii opiniei 
publice nu mai ostenesc condeiele simbriașilor politicei. 

Primul director regional român al învățământului secundar din 
districtul Lugojului — mai apoi al Timişoarei — a fost însă de-o 
modestie puţin 'obicinuită la noi, deși el fusese cineva nu numai în 
anii de după războiu, la suprafața vieţii noastre publice cu atâția 
conducători improvizaţi dintre cei care trebuiau conduși, cu atâția 
Sheșeftari ai patriotismului, — ci și în vremurile antebelice, de pri- 
goană, de jertfă. 

Ioan Petrovici a fost un educator de mâna 'ntâi, un diriguitor 
de la care au putut lua mulți alţii pildă, sub atâtea raporturi: al 
pregătirii, al tactului, al corectitudinii, al spiritului de imparțialitate, 
al manierelor, al înțelegerii sufletelor oropsite. Tinerii care şi l-au 
luat de model — și nu există tânăr care, captivat de personalitatea 





*) Incă la 13 Aprilie 1935, drept răspuns la o scrisoare a mea prin 
care încercam să-l mai îmbărbătez şi înseninez în suferințele lui, îmi scria ; 
„Cine mă cunoaşte, ştie că nu mă las doborit de orice nimicuri, dar când 
de luni dearândul mă chinuie zvâcniturile pulsului accelerat, respirația ane- 
voioasă, o sfârâială necontenită în plămâni, dureri la ficat, picioare umflate 
ca de elefant, şi, pe deasupra nici somn, nici pofiă de mâncare, cum era să 
mai fac haz de necaz — cum spui tu —; ba mă mir că nu m'am prăbuşit, 
cum se temeau şi ai mei“. 

cuiva, să nu caute să-l imite, să-i calce pe urme — desigur nu se 
căiesc; iar neamul, pe urma acestora, nu poate ieşi decât sporit în 
numele său bun, înălțat prin. calități care ar face cinste oricărui 
neam. Căci nu în arlechinii și voiajorii tejghelelor politice, nu în cei 
care c'o mână trag clopotul celui mai imaculat patriotism, iar cu 
cealaltă exploatează fără scrupul credulitatea maselor, ne recunoa- 
ștem caracteristicele, calitățile sufletului nostru etnic, ci în oameni 
ca loan Petrovici, care n'a neîndreptăţit, n'a batjocurit, n'a exploatat, 
n'a mințit pe nimenea, 

E explicabil, deci, că lasă atâtea regrete pe urma lui. Foștii 
elevi ai profesorului de istorie deplâng în loan Petrovici pe călău- 
zitorul și luminătorul care, deşi oprit, a știut să-i încopcieze sufle- 
teşte de trecutul neamului lor — trecut însângerat de jertile, dar 
aureolat şi de biruințe hrănitoare ale nădejdii de mai bine — să-i 
pună în contact cu figuri şi fapte excomunicate din manualele care 
li se îngăduiau, ţinându-le vie flacăra iubirii de neam, a mândriei 
naționale, a conștiinței unității neamului, peste vremelnicele hotare 
prin care asupritorii, fragmentându-i ființa materială, credeau că-l 
vor fărâmiți şi sufleteşte. 

Şcolarii pe care, ca director, primul director al internatului 
liceului ortodox român din Brașov, i-a condus și îngrijit cu un rar 
sentiment ai răspunderii pentru sănătatea lor trupească și sufle- 
fească — deplâng în el un al doilea părinte. 

Şi-l vor regreta, suntem siguri, şi foştii lui elevi din 1917/18 
dela Școala Normală din Soroca, precum și cei pe care soarta îi adusese 
săi mediteze el, pribeagul din timpul războiului, în laşi și în Odesa 
tuluror primejdiilor de atunci — între care erau şi patru copii ai 
actualului ministru al instrucţiunii publice; — cum îl regretă — ca 
pe unul care 15 ani, cât a funcţionat la liceul lor, le-a făcut numai 
cinste — Românii brașoveni, fără deosebire, căci loan Petrovici — 
deşi statornic în credințele lui, pe care nu se sfia să şi le şi afirme, 
în urma felului lui de-a fi: urban, manierat, sprijinindu-şi credințele 
calm, pe argumente, nu jignind, nici bruscând, nici răstit — n'a 
avut, n'a pului avea duşmani. 

Cât priveşte pe foştii lui camarazi, între care a avut fericirea 
să fie și subsemnatul, aceştia pierd în loan Petrovici nu numai un 
coles atașat, săritor la năcazuri, ci și un prieten, . nedesminţit în 
nici o împrejurare a vieții. 

Fostul inspector general şcolar sucombă la o vârstă când, în- 
crederea și stima de care se bucura în Banatul său (dovadă covâr- 
şitoarea majoritate de voturi obținute cu prilejul candidaturii la un 
scaun în parlamentul ţării) ca şi experiența bogată în cunoașterea 
oamenilor, a necesităților şi păcatelor de care sulerim, putea fi încă 
de mult şi real folos. Dar e în ordinea logicei ca aceia care se chel- 
tuesc din plin, fără rezerve, cei care-şi pun osul la postul lor de 
datorie și răspundere, să nu ajungă vârste metusalemice, 

Ce mângăiați am fi totuşi azi să-i știm lăcaşul de veci aici, 
alături de cei cu care şi-a cheltuit priceperea și energia frumoșilor 
ani ai tinereții în serviciul aceluiași ideal !.. 

Dar oricât de departe de Groaverii Braşovului i-ar fi locul de 
odihnă, sufletul lui loan Petrovici nu se poate să nu se abată, și 
încă adeseori, şi printre noi cei de la poalele Tâmpei. Il chiamă | 
doar atâția prieteni, atâtea amintiri; îl chiamă fiică-sa, unica, 
lăsată aici -sub glia care acopere atâtea osăminte scumpe sufletului 
românesc, ca o dovadă învederată a marei dragoste pe care o purta 
acestui oraș. 

Dacă nu li s'a uscat încă sămânța din suflete, florile recuno- 
ştiinţei nu vor putea lipsi de pe proaspătul mormânt din Gavojdia 
Severinului. Cum nu vor lipsi florile iubirii şi durerii noastre, 


1 Nov. 1936, 
Axente Banciu 

Gânduri la un popas 


— După douăzeci de ani de la absolvirea Şcoalei sup. 
de comerţ din Braşov — 


Primul nostru gând, al acelora cari am plecat acum douăzeci 
de ani de pe băncile școalei sup. de comerț din Braşov, este 
acela de omagiu şi recunoscătoare amintire pentru toţi marii no- 
ştri dascăli, cari ne-au format caracterul, ne-au .dat învățătură şi 
simțire românească. Exemplul lur ne va fi și de aci înainte în- 
dreptar de viaţă. i 

Suntem fericiți apoi, ca în curgerea fără de odihnă a tim- 
pului, să avem ca punct luminos de reper grandiosul moment — 
cel mai epic şi cel mai dinamic, poate, din întreaga noastră istorie 
sbuciumată — acela al pornirii vijelioase a oștirilor române în 
războiul desrobirii noastre. 

De-atunci, dacă mai era nevoie, ne-am împletit definitiv destinul 
nostru cu destinul acelor oşti şi al întregului Neam românesc.... 
Ne-am înfiorat de măreţia visului ajuns la înfăptuirea lui... Am 
sângera! şi am răbdat, până când a venit, la sfârşit, plinirea vremii, 
cu bucuria cea mare, cea de pe urmă. 

Am sângerat și ne-am cutremurat când, întrun moment de 
tragică cumpănă a statorniciei noastre, s'au auzit în Parlamentul 
înlăcrimat de la laşi cuvintele marelui Delavrancea: „Se mută 
munții noştri sfinţi,” cari dela Mircea cel Bătrân ne străjuesc 
hotarele“. — Erau acei munţi, conturați majestos în zare, spre 
cari ne uitam de-aci cu ochi înrouraţi şi peste cari trimiteam în 
sbor gândurile şi dorurile noastre fierbinți. Dar Provedinţa, jertfa 
Neamului şi vitejia ostaşilor noştri i-au oprit pe loc, făcând din 
ei — în loc de zid despărțitor de frați — cunună de nestemate, 
cunună împărătească, spre împodobirea frunţii Țării mărite. 

A venit, apoi, bucuria cea mare, când am văzut aievea Apo- 
teoza Neamului. 


In trecerea anilor, în vara aceasta sau numărat douăzeci de 
ani de la acea ridicare vijelioasă a armatei române, care avea să 
aducă „plinirea vremii“ pentru Neamul românesc. 

Pentru tot ceeace a însemnat acest moment, prin sursa ne- 
secată de eroism şi dinamism, se cuvenea să fie comemorat cu 
toată măreția. Intreaga naţiune trebuie să facă un sfânt popas; să 
îngenuncheze pe acest pământ udat cu atâta sânge, să se roage 
cu recunoștință pentru sutele de mii de morţi, să perpetueze cul- 
tul eroilor; — să ia în acelaşi timp forțe noi și legământ pentru 
menţinerea și desăvârşirea moștenirii sfinte. 

Noi însă, am trecut cu superficialitate peste această aniver- 
sare. Şi e păcat. Mai ales novă, Ardelenilor, nu ne era iertat s'o 
uităm. 

Această deficiență a spiritului naţional o găsim pretutindeni. 

După Apoteoza Unirii, am căzut la început într'o stare de 
"beatitudine, apoi de complectă apatie, lipsă de energie și emoti- 
vitate colectivă, desarmare spirituală. Vechea noastră armă bine- 
cuvântată, cu care am rezistat şi am învins, ideea națională, a îost 
aruncată la vechituri, pentru ca, vezi Doamne, să nu fim consi- 
derați retrograzi. Şi tocmai în timp ce la vecinii şi minoritarii no- 
ştri această idee arată un reviriment, o intensificare şi ascensiune 
continuă. 

Pare că un duh blestemat caută să sece toate izvoarele de 
vigoare şi energie naţională şi îndeamnă la părăsirea vechilor 
altare, 

Am uitat cu uşurinţă că, pentru noi, popor tânăr, realizarea 
idealului naţional de până acum, România Mare, nu însemnează 
un final, ci numai un popas întremător, un izvor de viaţă nouă, 
de încordări proaspete spre etorturi unanime și spre idealuri nouă. 

Nu am dat noi ca popor încă nici pe departe ceea ce putem 
să dăm, pentru noi şi pentru omenire, nu suntem noi un popor 
epuizat, lipsit de vigoare, pentru ca să nu fim în stare să ne 
fixăm nouă ţinte de atins, nouă idealuri de realizat, cari să gal- 
vanizeze Naţia întreagă, cari să polarizere toate voinţile şi toate 
simţirile. 

Intre aceste idealuri socotim în primul rând — întrucât ne 
interesează pe noi, aci, mai de aproape — naționalizarea vieţii 
economice, adică romanizarea comerțului, industriei şi celorlalte ra- 
muri de activitate economică — şi profecția muncii naționale. 

Comerțul românesc. El trebuie creat aproape în întregime din 
nou. Tradiţie negustorească avem frumoasă. Ne stă mărturie tre- 

cutul cu breasla nobilă a negustorilor noştri. Cei ai Braşovului 
stau în frunte. După o statistică a magistratului Braşovului, la 
1769 din 132 de comercianţi 11 erau Saşi, câţiva Greci, iar restul 
Români. i 

Fraţii Nicolau, loan, Nica, Cepescul (cu sucursale la Pesta 
şi Bucureşti), Iuga, Pantazi, Orghidan, Secăreanu, lonciovici şi 
atâţia alţii au făcut fală comerţului şi societăţii româneşti. Din 
Ardeal îl mai amintim numai pe marele negustor Hagi Constantin 
Pop de la Sibiu, cu sucursale în Pesta şi Viena şi cu corespon- 
denţi în multe oraşe ardelene şi din Ţările Române. 

Apoi, marii negustori din aceste Ţări, dintre cari mulţi bo- 
ieri și chiar Domni, ca Alexandru Vodă Lăpuşneanu, care se certa 
cu cinstitul Magistrat al Braşovului oridecâteori îi mărea taxele 
pe vin şi porci. 

Toţi aceşti vechi negustori români, precum şi cei mai noi 
răsăriţi dintre Mocanii şi Mărginenii negustoroşi din fire, ca şi 
dintre Olteni şi alte fragmente ale Neamului, ne fac, mai întâiu 
de toate, strălucită dovadă, că din poporul nostru se ridică ele- 
mente dăruite din belşug cu spirit comercial; — ceea ce era de 
demonstrat pentru cobitorii şi defetiştii naţiei noastre, precum și 
pentru cei de rea-credinţă şi interesaţi, cari invocă lipsa acestui 
spirit negustoresc la ai noştri, căutând ca, prin aceasta, să scuze 
şi să justifice acapararea, în mare parte, a comerţului nostru de 
către străini. 

Din biografiile vechilor negustori români se mai desprinde 
— pe lângă acest spirit comercial vioiu, hărnicie şi iscusințţă — 
o altă caracteristică prețioasă, comună tuturor negustorilor noştri 
din trecut: păstrarea cu sfinţenie a cinstei profesionale. Angaja- 
mente luate de cele mai multe ori verbal (credit „din primăvară 
până la toamnă“) sunt legi, dela cari nu se abat pentru nimic în 
lume. De aceea găsim scrisori de credit, emise de mari bancheri, 
în termeni cari azi ne par surprinzători (De ex: „veţi da Dlui 
Nic, Hagi Stoica orice sumă va cere“). 

Sunt intreprizi şi dornici să cunoască oameni şi locuri, pre- 
cum şi să-şi îmbogăţească cunoştinţele comerciale şi să se adap- 
teze cât mai mult condiţiunilor de progres în materie de comerţ, 
fac ei înşişi destul de des drumuri lungi pentru cumpărături de 
mărfuri (merg la „taxid“) de pe marile pieţe ale timpului. Lipsca 


OBCU CLUJ 


— 45 — 


îi atrage, în deosebi, dar sunt unii cari cercetează fabricile din 
Austria, Germania, Franţa şi Anglia, făcând totodată şi foarte 
utile călătorii de studii. 

Această împrejurare le-a atribuit importantul rol — pe lângă 
cel economic — de a fi modeşti, dar efectivi agenţi de difuziune 
a civilizaţiei apusene în aceste părţi şi în Ţările Româneşti, cu 
cari aveau contact permanent și, mai ales, agenți de legătură su- 
fletească şi naţională între fraţii cei liberi şi cei de subt stăpânire 
străină. — Astfel, ei, — împreună cu vestiţii Mocani şi Mărgineni, 
cari de asemenea au ţinut legături economice din străvechi tim- 
puri cu Țările Românești, au deschis drumuri comerciale și au dat 
contingente mari de negustori — au fost pionierii Marei Uniri. 

Pe lângă activitatea lor negustorească — în care îşi iau aju- 
toare şi învăţăcei români, cărora le transmit cunoștinți de breaslă 
și cinstea bătrânească, magazinele lor fiind, astfel, adevărate pe- 
piniere de negustori români cinstiți și harnici, — ei nu uită nici 
trebuinţele sufleteşti. Ajută biserici, dând bogate danii, le reno- 
vează şi înzestrează. Un Gheorghe loan zidește biserică de piatră 
Românilor din Ozun; tot el, împreună cu Secăreanu, zideşte bise- 
rica de Pe Tocile şi contribuie larg la cea din Cetate, la fel ca 
mulți alţii. 

lar, pentru ca nici în timpul când erau pe drumuri, departe 
de țară și de familie, să nu fie lipsiți de mângăierile bisericii lor 
strămoșești, contribuie cu toții şi întemeiază chiar în Lipsca o 
capelă românească (în 1858). 

Tipăresc cărți de învățătură, ca Rudolf Orghidan, care tipă- 
rește cu cheltuiala sa, aici la Braşov, în 1838 „Gramatica româ- 
nească şi nemțească“ de „Un prietin al Naţii“, după ce editase un 
an întreg (1837) tot cu a sa cheltuială, împreună cu Joan Boghici 
„Foaia Duminecii“, subt îngrijirea lui loan Barac. Tot Rudolf Or- 
ghidan suportă cheltuiala pentru tipăritul poveștilor „O mie una 
de nopţi, sau Halima* tradusă de Barac. 

Gheorghe Nica tipăreşte, la 1837, „Pravila comercială“, după 
ce înființase în Cetate o şcoală cu 2 clase și o şcoală comercială, 
precum și o tipografie, împreună cu frații Boghici. 

lau parte activă la viața socială naţională. Comerciantul |. 
Pantazi şi avocatul Secăreanu, cumnatul său, sunt în 1848 prefecți. 
Legiunii din Țara Bârsei. — Soţia lui Dimitrie Nicolau, Maria 

născ. Cepescu, a fost întemeietoarea şi prima prezidentă a „Reu- 
niunei femeilor române“, întemeiată în 1849. 

Toţi contribuie cu dărnicie pentru biserici, şcoli şi săraci, 
ajută la ridicarea liceului din Groaveri, lasă fundaţiuni pentru elevi 
(ca Dimitrie lonciovici). 

Ori unde era nevoie de o inimă şi mai ales de o pungă de 
deschis, în acţiuni mari și în opera de caritate, îi găsim pe ne- 
gustori dându-și contribuţia din plin. 

Despre importanța avută de comerțul braşovean în trecutul 
Românilor ardeleni „Gazeta Transilvaniei“ din 1882 scrie: „Dacă 
Românii Braşoveni au fost mai considerați decât Românii din 
alte locuri ale Transilvaniei, cauza a fost puterea materială şi con- 
tribuţiunile lor pentru interesele publice naţionale româneşti. Jert- 
fele de bani ale Românilor Braşoveni sunt de admirat. Brașovul 
ca loc românesc, fără comerciu român și fără putere materială 
mar fi fost mai considerat decât Blajul, sau Beiuşul“. 

Pentru tot ceea ce reprezenta această negustorime în viața 
economică şi socială, se crease o conștiință și o mândrie de brea- 
slă, care da prestigiu şi cerea preţuire şi stimă. 

Următoarea scenă este interesantă şi concludentă: 

In vara anului 1836, Cipariu şi Bariț pun la cale, în Blaj, 
scoaterea unui ziar românesc. Dar, de unde bani? Şi-aduc aminte 
de vestiții negustori din Braşov şi de conducătorul lor, Rudolf 
Orghidan. Se duc, deci, la Braşov, ca să ceară ajutorut lor. Nu-i 
găsesc acasă, ei fiind duși la băi, la Tuşnad. Se duc acolo. li 
află la o masă stând la taifas. Rudolf Orghidan îi ascultă şi stă 
de vorbă cu toată atenția cu ei. Ceilalţi negustori, intrigaţi de 
marea cinste, ce li se făcea celor doi necunoscuţi, îl întrebară pe 
Orghidan cine sunt? Cum Orghidan cunoştea foarte bine menta- 
litatea tovarășilor săi, după cari negoțul ocupa treapta cea mai 
de sus a scării sociale, le răspunse fin: „Aştia? Aştia sunt nişte 
negustori de substantive“. Şi atunci marii negustori îi socotiră 
vrednici de a sta la masa lor, alături de ei: erau doar şi ei ne- 
gustori. 


* 
* % 


Avem marea părere de rău, că acestă tradiție a clasei ne- 
gustorilor români, începută și chiar întărită așa de frumos, nu s'a 

continuat. Case comerciale întemeiate cu trudă și ridicate într'o 
viață de om la înflorire şi renume, au trebuit să dispară — spre 
paguba comerțului românesc — fiindcă de cele mai multe ori ur- 
mașii, din diferite consideraţiuni, în majoritatea lor stupide, au de- 
zertat dela cinstita, frumoasa şi bănoasa meserie a tatălui lot, 
pentru a ajunge — vorba lui jupân Dumitrache al lui Caragiale 
— un „Scârța-scârța, coatezgoale“, adică funcționar. 

Altfel, astăzi ne puteam mândri şi noi cu case de comerţ 
fondate înainte cu 2—3 sute de ani şi, poate, aveam şi noi Fug- 
ger-ii şi Rotschild-ii noştri. lar prin continuarea meseriei şi ocu- 
parea locurilor de elemente româneşti nu s'ar fi deschis breşe 
largi, prin cari să invadeze străinii în orașele noastre, acaparând 
aproape în întregime comerțul nostru. 


% 


In situaţie asemănătoare se prezintă şi clasa meseriaşilor ro- 
mâni: înfloritoare în trecut în urma hărniciei, priceperii şi apti- 
tudinelor artistice ale elementelor autohtone, astăzi este aproape 
de dispariţie totală. 

Avem datoria de a crea din nou aceste clase, pentru a face 
din naţia românească un întreg social armonic și solid, redându-i 
coloana vertebrală formată din burghezime și recucetind orașele 
în mare parte înstrăinate. 


* 


Trebuie, apoi, să se facă loc de muncă tinerilor noştri, fă- 
cându-se din protecția muncii naționale o realitate. 

Dacă nu am face, deocamdată, altceva decât să aruncăm 
peste graniță zecile de mii de „paşaportari“ străini şi tot ar în- 
semna un enorm pas înainte, un apreciabil debuşeu pentru ele- 
mentele românești. 

Această protecție din partea statului să fie considerată, însă, 
numai ca un ajutor întârziat, dar cuvenit şi echitabil, prin care 
„să se poată face restaurarea elementului băştinaș în drepturiie şi 
locurile pierdute prin vitregia timpurilor trecute, iar nicidecum să 
nu fie considerat ca un privilegiu, încurajare la lene şi abando- 
nare a luptei pentru concurență. 

Tinerii noștri să năzuiască la o cât mai temeinică pregătire 
profesională, la înmulţirea cunoştinţelor de cultură generală, la 
muncă înfrigurată şi perseverentă — căci minte au de la natură 
— pentru ca, astiel, pe orice teren de activitate să poată oricând 
cel puţin egala pe conlocuitorii minoritari. 


EA 


lată, cu ocaziunea acestui popas, câteva gânduri. Gânduri 
pioase pentru trecut, gânduri pline de încredere pentru viitor. 

In Neamul nostru sunt comori sufleteşti nebănuite. Precum 
poporul caută în miez de noapte anumite flacări, cari îi arată lo- 
cul comorilor ascunse în pământ, tot aşa şi noi trebuie să cău- 
tăm flacăra, care să arate şi să descătușeze comorile sufletești ale 
Neamului. Această flacără noi o vedem a fi în ideea națională. In 


ea credem neclintit, cu ea să trăim în orice împrejurare, prin ea 
vom învinge, 


Prof. Dr. A. Gociman 

Problema culturii estetice”) 


— Cuvinte rostite la Lipova, cu prilejul adunării generale a Societăţii 
pentru fond de teatru, în 28 August, 1906 — 


de V. Oniţiu 


Oricât suntem de optimişti în aprecierea sprijinului -pe 
care publicul nostru românesc îl dă Societăţii pentru crearea 
unui fond de teatru român, în nizuinţele ei idealistice, totuș nu 
putem să negăm faptul că acest sprijin nu este general, nu e 
totdeauna sincer şi voluntar. Bărbaţi distinși ai neamului stau 
reci la o parie, sau își impun rezerve față cu nizuințele noastre 
şi, dacă-i întrebi de cauză, ei ţi-o spun verde, că Societatea 
noastră a afişat o utopie pe flamura sa. lar ei nu se pot încălzi 
pentru utopii. 


Şi părerea aceasta nu este izolată sau sporadică, ea este 
destul de generală şi eu cred că chiar și între d-voastră şi, mai 
mult, între amicii şi cunoscuţii d-voastră, cari nu sunt prezenți, 
se află mulţi cari judecă astfel. 

In fond, care este scopul Societăţii noastre? 
| Din complexul cel mare ai problemelor culturale, ce se 
impun în educația unui popor, complex, care nu poate să încapă 
în cadrele unei singure societăți, Societatea noastră și-a ales 
problema culturii estetice. 

A desvolta sensul și gustul pentru frumosul artistic, a da 
avânt creaţiunilor de artă şi a ridica astfel cultura estetică a 
neamului românesc, — iată scopul nostru. 

Ei, bine, înseamnă asta că umblăm după utopii? Că pier- 
dem adecă vremea cu lucrări nerealizabile și, deci, fără nici un 
folos real? 


Este o utopie cultura estetică a popoarelor? 

Deschideţi, vă rog, paginile istoriei celui mai puternic po- 
por al antichității ; citiți istoria Romanilor și veţi vedea cum 
acest popor viguros şi nebiruit, care prin faptele brațelor sale 
de fier a supus stăpânirii sale o lume de popoare, a recunoscut 
însuşi, prin rostul celor mai distinși fii ai săi, că el, biruitorul, 





| *) Publicăm aceste pagini pentru a se vedea că și pe acest teren V. 
Oniţiu, dascălul luminat de la Brașov, a fost, la noi, un precursor. 


Horia Teculescu 

a ajuns să fie robit de un popor mic şi slab: de Greci, cari, 
de altfel, stăteau sub robia politică a armelor romane biruitoare. 
Şi prin ce au robit Grecii mititei și slabi pe cumpliţii 
Romani? | 
Numai prin puterea superioară a înaltei culturi artistice, a 
gustului pentru frumos, a neîntrecutelor creațiuni de artă. 


lar Romanii s'au înălțat ca factori de cultură europeană, 
în mod treptat și paralel cu răspândirea între ei a culturii este- 
tice grecești, şi au ajuns în acest punct apogeul când și-au asi- 
milat mai mult și mai cu temei cultura estetică a Grecilor. 

Dar acestea sunt lucruri cari nu se pot taxa în cifre; pro- 
fitul acesta este de ordin moral-intelectual, ei nu se poate so- 
coti în bani, el nu se poate distribui în formă de devidende. lar 
noi trăim azi timpuri stăpânite de spiritul utilitarismului. Celui 
cuprins de acest spirit i se par toate utopii, dacă nu aduc un 
profit material. 

Avem datorinţa să-i dezarmăm pe aceștia. 

Acum sunt 2—3 ani s'a ţinut un congres internațional de 
estetică la Bruxelles, la care au participat erudiţi şi artişti din 
toate ţările culte. Aci s'a discutat, între altele, problema însem- 
nătății culturii estetice, și, auziți minune, congresul a îndrăsnit 
a pune, între altele, şi chestiunea aceasta: de ce însemnătate 
este pentru o națiune cultura estetică ? 


lar congresul a răspuns, în unanimitate, că cultura estetică 
este unul dintre factorii cei mai de căpetenie pentru avântul 
economic al poporului. 

Din belșugul motivelor aduse pentru sprijinirea acestei 
teze amintesc dovezile aduse cu date statistice, cari arătau cum 
toată Europa cultă geme încă sub robia economică a Franței, 
plătind cu zeci şi sute de milioane pe an productele gustului 
estetic superior al Francezilor. Sunt aceleaşi producte pe cari le 
confecționează şi Germania și Austriacii, este acelaş material, 
dar productul francez le întrece pe acestea în îrumsețe, fineţă, 
cu un cuvânt, este mai de gust decât acestea. Acest plus de 
gust estetic se poate precis taxa şi calcula în bani, el prezintă 
un prisos de sute de milioane pe an în favorul Franţei şi o. 
pierdere de tot atâta pentru celelalte ţări. 

lată dar, că, prin lupta noastră pentru cultura estetică a 
neamului românesc, noi lucrăm în acelaș timp la ridicarea și 
întărirea economică a acestui neam. Cu acestea, cred, am des- 
armat și pe adversarii noştri cei mai aprigi. 

Dacă am spus acestea, a fost că ele a trebuitsă se spună 
odată şi nu pentrucă suntem tocmai aci în Lipova, un oraș care 

în sprijinirea culturii estetice are o tradiție mult mai veche de- 
cât chiar strălucita adunare a Societăţii noastre, ținută aci acum 
23 de ani. 

In nul 1829 a apărut, în Buda, prima revistă periodică în 
limba românească în ţara noastră: „Biblioteca românească“, a 
lui Zaharie Carcalechi. Editorul acestei reviste a publicat în 
foaia sa lista abonaților, grupându-i după oraşe. In lista aceasta 
găsi:n şi Lipova cu Radna, și 0 găsim în loc de îrunte, între 
orașele cu cei mai mulți abonaţi. Românii din Lipova și Radna 
sunt reprezentaţi în lista lui Carcalechi cu 30 de abonați. 

Fraţii noștri din Lipova și Radna, cu bucurie putem con- 
stata, au păstrat tradiţiile frumoase pe terenul sprijinirii culturii 
noastre estetice. 

Primirea călduroasă și însufleţirea idealistă, ne fac fru- 
moase și neuitate zilele acestei adunări. 

Cântec 


de Sanda Opriș 


Clipele trec, 

Petale de floare 
Smulse de vânt. 

În van aştept 
Lumină de aur 
Să-mi picuri în gând. 


Ziua s'a dus, 
Fărâmă de vieață 
Topită 'n pustiu, 
Stelele-apar, 

Cu zâmbet de raze, 
Surâs mort şi viu. 


Stropi de senin, 
Aduceri aminte 
Plâng în adânc. 

Cad înserări, 

Fulgi negri de umbră 
În suflet se strâng. 

Freamâăt 


de Sanda Opriș 


Sonorităţi de gând-ce dor 

Mă 'nvăluiesc ametitor, 

Și prins de vrajă şi păcat, 

In minte îmi revii stăruitor. 

Ci nu te-am vrut, nu te-am chemat. 


Nu te-am chemat când trec în sbor, 
In vâlvătăi de înserări ce mor, 
Dorinţi. 


Vieaţa mea e un amu:g 

Cu pete largi de întuneric. 
De ce m'abaţi în joc prelung 
Din drumul tainic al durerii 
Când poale minţi ? 


Și mint şi eu, şi mint mereu, 
În liniştea din jurul meu 
Te văd, te-aud, te simt... 

Sanatoriu 


Sanatoriu ! In lumină, în munte, înnalt. 
Pentru tărâmul celălalt, 

Oameni obosiţi îşi împart ore, 

Pentru încă rămase-aurore ! 


Unde privirile caută lume, 
Drumul, odinioară lung, acum e 
Păn'aici în brazi, unde se pierde 
In nemărginirea verde. 


Un sgomot neîntrerupt de frunze, de ape, 
Vine din adânc de păduri — şi de-aproape 
Şi uneori din prăpăstii de ceaţă 

Urcă mohorită dimineaţă. 


Ușile se "'nchid, toamnei împotrivă. 

Doctorul păşeşte rar, cuminte. 

Nicăiri nu intră. 

Se încruntă doar: se-aud cuvinte! 
* 


Ochi în febre întârzie la ferestre 
Invocând lumina de pe creste. 
Mână albă de prieten cărturar 
Lunecă uşoară pe cleştar 
Lunecă pe nesfârşite file.... 


S'au jucat aceste mâini cu bile, 

S'au jucat cu smee, cu arșice; 

Au făcut din lut şi lemn, popice; 
Flori au adunat cândva — şi mure; 
Mama le-a udat cu lacrimi pure. 

Au trecut apoi pe cărți, mâini sfinte, 
Desmierdând durerea din cuvinte! 


Mână albă de prieten cărturar 
Lunecă uşoară pe cleştar, 
Parc'ar mângâia, asemene, 
Nepoţeii lui de cremene! 


Noaptea cade. Pe cimentul ud 
Troşii îngrijitoarelor se-aud. 
Oamenii-i ascultă. Ştiu popasul 
Lor. Nu-i sgomot ci aşa li-i glasul 
Pănă dimineaţa, până seara, 

Până moartea îşi înfige ghiara. 


Aarel Marin 

In Munți 


Urcă pân'la gura râurilor, joagăre — 
Inima pădurii geme'n văi afunde; 

Pădutarii taie, taie în neştire 

Lemnul care-aşteaptă seara de sascunde! 


Numai când lumina lunii se revarsă 
Lin mângâietoare, peste "nalte cetini, 
Pădurarii umblă nedormiţi, cu ochii 
Umezi că-şi omoară singurii prietini! 


Toamnă târzie 


Să ne uităm în urmă, în toamna de aramă, 
Cu ochii în mâhnirea că nimeni nu ne-aşteaptă; 
Potecile pădurii cu umbre lungi ne'ndreaptă 
Spre ora de odihnă, din liniştea de cramă. 


Ne coborim la vie mai trişti ca totdeauna 
Şi'n sgomotul de paşi ne citim ca într'o carte 


Plecările din munte şi drumul lin spre moarte... 
Din urma noastră bate, prin frunze albe, luna. 


Aurel Marin 

Memento 


De departe-ajung veşti până la noi. 

Mergem uneori pe brânci printre stei. 

Rar coborim din liniştea muntelui 

Pentru o fată, pentru o floare, pentr'un temei. 


Fără grabă, ne-am durat în stâncă 
Bordei cu mireasmă tare de pădure, 
Parc'am trăi atâta vreme 

Cât măcar pietrele dure! 


Dar într'o zi, într'o seară, 

Vom pleca, pe rând: 

Unii vor întârzia pe afară, - 

In frunziş des în toamnă plângând, 
„Alţii sor pierde la şes, în oraşe... 


Vezi, noi avem aceleaşi făgaşe 
Ca ierburile, florile, luciolele... 


Prietenesc un singur drum ne adună 


In zori, în miez de zi, pe "'nserat, pe lună. 


Aurel Marin 

Noi 


Plecarea noastră în curând va fi uitată 

Unde-am făgăduit, unde-am plâns, unde-am scris. 
Toţi ne vor însoţi până la o poartă 

Și de-acolo vom rămâne singuri ! 


Abia târziu, în mai rară pădure, 

Vom zăbovi din mers 

Pentru un vers, pentru o doină, 

Când toamna însângeră calme apusuri. 


Nu va mai trece nimeni pe-aproape. 
Intre ramuri întinse mângâietoare, 
Vânt uşor va legăna hamacul 

Unde seara şi-a culcat umbra! 


Ne-am oprit. Mai e vreme de "'ntoarcere. 
Dar cine mai vrea? Cine mai poate ? 
Ne-au dus paşii în neştire, de-am ajuns 
Surprinşi, în adâncă solitudine! 


Aducere aminte 


Ştiu, e o mare 
Linişte'n munte. 
Cad peste îrunte, 
Mărgăritare. 


Duc mai departe 
Umbră, lumină. 
Toamna, rugină 
Cerne pe carte. 


Aurel Marin 

Capela 
de Ludwig Uhland 


Sus din deal capela sfântă 
Tol priveşte 'n jos cu dor, 
Unde'n luncă vesel cântă 
Ciobănașul la izvor. 


Clopotul plângând jelește, 
Corul cântă dureros, 
Ciobănașul contenește, 
“Stă și-ascultă cuvios. 


Cei ce veseli fură 'n vale 
Colo duși sunt în mormânt. 
Ciobănașe! coru'n jale 

Va să-ți cânte-acolo-un cânt. 


Victor Rath 

Pribeag 


De mult, eu nu-mi găsesc în lume locul; 
Cărările mă chiamă *n lungul lor... 
Simt plânsul plopilor pe lunci şi dealuri, 
Și murmurul aud, al albului izvor. 


Când primăveri întind covor de pajiști, 
Și când tămâie cerul învierea ; 

In suflet mi s'aprinde dorul căii 
Si-mi aflu 'n pribegie mângăierea. 


De dorul nu Știu cui, mă Simt pribeag 
Și zările mă chiamă către ele... 

Si număr nuferii cei galbeni de pe lac, 
Crezându-mă cu paşii printre stele. 


Când vin furtuni ce răscolesc adâncuri 
Snvălmășite valuri mă *'mpresoară, 

Mă 'nchid cu dor cu tot în visurile mele 
Și retrăiesc poveștile de-odinioară. 


Chișinău, Febr. 1934. 
Gheorghe Banu 


oc 

Sărmanii trandafiri . .. 


Din regatul Aurorii — zâna cu priviri de foc —- 
pe aripi de vise diafane, aurite, 

ajunseseră bobocii, într”o lume de ispile, 

pân” la poarta înserării, — unde-au mas pe loc. 


Ghidul-soare, îndrăgitul de o vară 

de cicoare și de ochii altor mititele flori, 

dănțuind pe rând cu toate, până 'n revărsat de zori, 
a uitat de tot drumeţii, care-l așteptau afară. 


Peste noapte, trandafirii se rugară în grădină 
către luna învălită în argint strălucitor, 

să le dea și lor o haină, scut de frie ocrotitor, 
pân le vine călăuza, ce nu se 'ndura să vină. 


Cucerită, ea le 'nlinse bruma, cu sărutul mortii, 
ce-i cuprinse pe vecie *n trista ei împărăție .. . 
Iar spre ziuă, Aurora, neputând să-i mai învie, 
plânse mult peste bobocii ofiliți la colțul portii. 
Il. XI. 1936. 
Ion V. Boeriu 


OBCU CLUJ 


see fi 


Sărmanii oameni ... 


Florile de ghiaţă puse de iarnă pe ferestre, flori care până 
mai ieri au fost jucăriile copiilor, astăzi, dintr'odată, s'au îngroșat 
întvatâta, încât nu se mai poate zări nimic dincolo de sticla în- 
zăpezită. 

Frigul din casă a ghemuit pe cei doi copii întrun colţ, de 
unde, înspăimântați, ascultă vântul cum urlă afară a pustiu și a 
nenorocire. 

— Mă duc, nevastă, în pădure, să aduc o sarcină de lemne, 
S'au isprăvit cele aduse și nu mai avem cu ce încălzi pustia asta 
de casă. Și iacă vin şi sărbătorile. Cel puţin căldură să avem la 
marea sărbătoare care vine să ne aducă aminte că într'o iarnă tot 
atât de geroasă, în ieslea dobitoacelor, s'a născut Împăratul Lumii. 

Şi omul cu umerii încovoiaţi pe coşul pieptului, plecă târînd 
după sine sărăcia întreagă a unui traiu pe care nu-l înţelegea 
decât el. 

Pe urmele haitelur de lupi, omul, abătut de gândurile care-l 
chinuiau, pâşia rar, măsurat, prin nămeții gata să-l înghită. 

Era cu o zi înainte de ajunul Crăciunului. Femeia cu cei 
doi copii mici, zdrențăroşi, a rămas acasă. A adunat cu grije cele 
câteva găteje ce mai avea, aruncându-le pe vatră, unde a pus 
ceaunul cu puţinii cartofi cumpăraţi pe ultimul ban. Cu tot foc- 
şorul însă, frigul din casă rămâne acelaşi. Ghiaţa de pe geamuri 
nu se subția, iar chinul din sufletul femeii în loc să se potolească, 
creştea. 

Deodată, un huruit de lemne trântite. 

Cei doi copii, crezând că sa rentors cu lemne îatăl lor, au 
sărit la geam şi cu degetele lor mititele au început să râcâie ghiaţa. 

— Măicuţo, scânci cel mai mare, nu pot curăți ghiața, să-l 
văd pe tătucu cu lemnele aduse din pădure ! 

Femeia, cu picioarele înfăşurate în cârpe — ciubotele le în- 
călțase omul la pădure, — se urni încet pe lângă vatră şi trecu 
lângă fereastră, Peste capetele copiilor, suflă din puţina căldură 
ce o mai avea în pieptu-i scofâlcit şi topi stratul de ghiaţă. 

Dar nu venise omul ei, deşi ar fi trebuit să fie acum acasă 
Huruiala o pricinuise vântul care smulsese de la casa vecinului 
O parte din acoperiș svârlindu-li în mijlocul drumului. 

— Lăsaţi-l pe tătucu că vine el! Haideţi că s'au fiert car- 
tofii! — tremură glasul femeii. 

I-a urcat apoi pe patul cu boarfe împrăştiate şi, mulțumită, 
a întins fiecăruia câte un cartof călduţ. 

Dinţişorii flămânzilor s'au înfipt lacomi în cartoful care de 
multă vreme ţinea loc de pâne. 


= 

S'a lăsat întunericul. Cei doi copii, strânşi unul într'altul, au 
adormit cu gândul la micul Isus. 

Toate jucăriile şi bunătățile văzute în prăvălia din sat, le 
vedeau acum la ei în casă. ...Ei, încălțaţi cu cismulițe noi și îm- 
brăcaţi cu hăinuțe calde, pe masă înşirate toate bunătăţile, iar 
lângă un pom de Crăciun plin cu lumânărele aprinse, câteva co- 
şuri cu jucării care de care mai frumoase!... 

Târziu, obosită de aşteptare, s'a cuibărit şi femeia lângă 
copii, tremurând din tot trupul sleit de puteri. 

Privirea îi alunecă de la unul la celălalt. 

— Puii mei! Puișorii mamii dragi! — şopti plângând şi 
sărutându-i duios pe amândoi. 

Cu ochii la ei şi cu gândul la omul care umbla pe un ger 
ca acesta după lemne, ca într'o lumină de fulger îi trecu apoi 
prin minte toată viaţa ei, stăruindu-i mai mult în amintire copi- 
lăria, când într'o casă încălzită, cu bunătăți pe masă, aștepta pe 
Moş Crăciun cu jucării ! 

Trecuse de miezul nopții şi omul ei tot nu se reîntorsese 
din pădure. Ar vrea să se dea jos, dar nu-și mai putea mișca 
picioarele. 

Să tragă o haină peste ele, poate s'or desmorţi.. Dar de 
de unde s'o ia, când toate hainele sunt peste copii, iar mânile îi 
sunt ca de ghiață, abia le mai simte. 

Unul dintre copii s'a întins, a zâmbit şi a rămas aşa cu 
zâmbetul neşters, rece. 

— „Să închid ochii, poate voiu putea adormi şi atunci mă 
voiu mai încălzi. 

Și pleoapele-i grele și reci s'au strâns peste ochii plânşi ca 
pentru somn lung, somn pe care de atâtea ori și-l dorise. Afară 
crivățul cânta trist, cântec de îngropăciune. 

Apoi, nici frig, nici foame, ci nesfârşită liniște 


A doua zi dimineața, în marginea satului, o pereche de ciu- 
bote și o croznie de lemne; iar zăpada din jur, bătătorită și pătată 
de sânge... 

Erau ciubotele omului sărac. 

Nişte creștini, cunoscându-le, porniră să ducă trista veste 
celor de acasă. Dar aci, o dâlmă de zăpadă. 

Crivăţul, care bătuse cu furie toată noaptea, troienise şi ușă 
şi ferestri. 

Și în mormântul de ghiață, încă de cu o seară înainte, trei 
ființe care aştaptau cu sufletul la gură Nașterea Domnului şi un 
braț de lemne, nu mai duceau nici dorul focului, nici al pânii! 


Lia Nalbă 

Din stânga și din dreapta 
72. 


— Da ce-i de râzi singur? — îl surprind într'o zi pe pro- 
fesorul X,, om de altmintrelea foarte serios. 

— Cum dracw să nu râd! Şi cred că de câte ori îmi voiu 
aduce aminte de caz, mă va umfla râsul. Multe prostii ţi-e dat 
să auzi, ca dascăl din gura elevilor, dar e câte una care le pune 
vâri la toate. Ascultă, 

Se traducea în clasa a IV-a un text german. Se ajunsese la 
fraza: „Das Heer fing an zu murren“. Ştii cum a tălmăcit-o 
în româneşte un strănepot de-al lui Traian? 

— Desigur numai cum trebuie nu. 

— „Prinse pe domnul şi-l duse la mure“ !... 

Şi râsul pe sponci de-adineaori, erupse în hohote. Căci râsul 
în doi e întotdeauna mai puțin reţinut. 

— Dacă astfel de răspunsuri îți laxează buna dispoziţie, apoi 
ascultă *nceaci, să-ți spun eu câteva, care deşi nu e vorba în ele 
de traduceri, ci de simple înlocuiri de sunete sau de eliminări de 
accente, au înviorat pe vremuri foarte adeseori atmosfera înăbu- 
șitoare, de încordată tensiune, din acele ore. 

Ştii ungureşte ? 

— Ştiu. 

— Ei atunci mai nevoie de explicări. E vorba de orele de 
limba maghiară, care înainte de războiu era studiu obligatoriu şi 
în școalele noastre. Dacă marea majoritate a elevilor de atunci se 
gândesc cu silă la acele ore, eu, drept să-ți spun, mă gândesc, 
la cele mai multe din ele, ca la tot atâtea prilejuri care-mi gâ- 
dilau buna dispoziţie. Și cred că nu mă înșel, dacă afirm că toţi 
care ştiau ungureşte păstrează aceeaşi amintire acelor ore. Uite, 
eu par'că văd și azi, cum își vârau capul sub bancă cei care 
veniau de la şcoli ungureşti ca să-şi completeze liceul aici, la o 
şcoală românească, de câte ori răspundea vrun elev din Ro- 
mânia — căci aici veniau şi băieți din vechea Românie — sau 
vrun băiat de prin comunele brănene, unde nu se auzia vorbă 
ungurească, pentrucă, afară de „finanţi“ și jandarmi, nu era picior 
de Ungur pe acolo. 

— Peniruce ? 

— Pentrucă din felul cum rostiau ăştia vorbele ungurești, 
ieşia cu totul altceva decât ceeace voiau să spună. Erau cazuri 
când, să fi fost de lemn, şi trebuia să izbucnești în cascade de 
râs. De câte ori nu roșşiau bieţii dascăli când răspundeau acești 
elevi pe picior de războiu cu limba statului. | 

De altfel, azi nu mă mai mir, aducându-mi aminte câte luni 
de zile a trebuit, la 'nceput, să fac eu însumi „gimnastica fălcilor“ 
— cum se exprimase odată despre sine d-l Dr. Alex, Vaida 
Voevod, pe când își ţinea primele vorbiri în parlamentul din Bu- 
dapesta — deşi eram întrun liceu unguresc, până să pot rosti 
vorbe ca: gyânyorii, csokânyăs, dar mai ales pe cele în care al- 
terna vocala a cu o, ca de pildă în cuvântul a cărui rostire par'că 
și azi îmi face greutate: foganaltositotta; ca să nu vorbesc de 
cele ca: Onmegtaridztatld, ăsszehasonlithatatlan, elidegenithetetlen, 
osszefârhetetlensâg, elăllatiasodik,., 

Ce să te mai miri atunci de Brăneni, Zârneșteni, etc. că în- 
locuiau pe a cu o, pe e cu € și invers! 

Fiind vorba de particularităţi și curiozități de-ale limbilor, 
îmi vine în minte un Bucureștean, care, petrecând o vară în Să- 
liștea Sibiului, — e vorba tot de anii de dinainte de războiu — | 
de curiozitate, aruncă ochii în „Casina Română“ de acolo şi peste 
singura foaie ungurească ce se găsia pe masă, peste „Budapesti 
Hirlap“, abonată mai mult pentru ochii lumii şi pentru singurul 
membru maghiar al Casinei, judecătorul Zakariâs, om foarte cum 
se cade de altfel, care în loc să caute să-şi impună limba lui — 
prin ceeace s'ar fi făcut numai de râs — a învățat el românește. 

— lan auzi, dom'le: fanitani?.. Ce 'nsemnează asta? — se 
adresă Bucureşteanul celor din jur, fixându-și degetul asupra cu- 
vântului care-i sărise *n ochi. 

— A instrui, a învăţa pe altul — îi răspunse unul din cei 
prezenți. 

— Da bine, dom'le, nu-i ajunge tani? Pentru ce trebuie 
să-l mai repete odată ? Sânt Ungurii ăştia aşa grei de cap? Nu'n- 
țeleg dacă le spui odată fani. Trebuie să le-o repeţi ca surzilor: 
tani-tani ?!... 

— Acesta e un verb: fanit — şi fanitani e forma infinitivului. 

— Infinitiv-neinfinitiv, dar e destul un ciomag la un car de 
oale. Toate limbile tind spre scurțime, și dumnealor îţi dau cu 
tani-tani ! 

—— Dar bine, după rezonamentul d-tale noi ar trebui să spunem: 
ta, ma, da, na, ba, le, cu, mur... în loc de tata, mama, dada, mama, 
baba, lele, țața, cucu, murmur, etc., fiindcă în toate acestea, ca 
şi'n altele, silaba a doua nu e decât reduplicarea celei dintâi. 

— Fugi, dom'le. Tata, mama $. c. |. sunt luate din limba 
copiilor, iar cucu şi murmur imită sunete din natură. Altă căciulă. 
Dar a instrui: tanitani ?/,,. | 

— E o simplă întâmplare că sufixul -ni, al infinitivului, adă- 
ugat la tulpina acestui verb, dă această formă, care... 

Lasă-mă, stimabile, cu explicaţiile ăstea. Zi mai bine: limbă 
in-fe-ri-oa-ră ! Şi îndreptându-se spre ieșire, parcă supărat că nu-i 
ținem isonul : 

Auzi *mneata : tani-tani ! Şi limba asta vrea să v'o impună 
vouă ?... — se întoarce din uşe, clătinând din cap a compătimire. 

Dar să revenim la școală, la orele de maghiară, că de ăstea 
„era vorba și... vezi pe unde-mi colinda amintirea ? 

— Văd, decât fiind vorba tot de limba lui Arpad, deraierea 
e explicabilă. 

— Când începusem povestea cu Bucureșteanul, de fapt altă 
amintire mă trăgea de limbă. 

— Care ? 

— Una cu un băiat din Hârşova; pe nume Laurian Burnescu. 

— Dar cine-i ăsta ? 

— Un fost elev al liceului de aici. Cred că n'o să-l uit nici 
mort. Era'n clasa întâia. Nu mai auzise vorbă ungurească până ce 
venise aici. Era însă băiat intelhgent şi foarte străduitor. Ajunsese 
în clasele III. şi IV. între elevii buni ai clasei. In ora premergă- 
toare celei despre care e vorba, se tratase despre părţile casei (A 
hâz râszei) şi în lecţia care urma, cel interogat, un Ardelean, nu 
le ştia numi pe ungureşte. Atunci, din banca ultimă, se ridicară 
sfios, în dreptul unui năsuc, două degete. Erau ale lui Laurian 
Burnescu. Profesorul, uimit: — Ştii tu Burnescule? — Ştiu. — lan 
să auzim. — A hoz reszei: o folok es o tetii. î) 

Profesorului meu i se deslegară iarăși băierile seriozității, 

— "Ținchipui ce-a fost atunci în clasă, dacă râzi tu acum. Şi 
dac'ar fi rămas pe-atât! Dar anul întreg, de câte ori se rostia 


1) In loc de tetă (= acoperiș). Tetii însemnează: păduche. 

vorba fetă, — toată clasa se'ntorcea înviorată spre bietul Burnescu, 
care roșia întotdeauna până'n sfârcul urechilor. Cum se'ntorcea în 
anul 1922 clasa a IV-a spre Bănăţeanul C. ]., ori de câte ori rostia 
cineva vorba leg. Şi știi de ce? 

— Sunt curios. 

— Fiindcă reproducând poezia lui Mih. Tompa „A golyâ- 
hoz“ spuse: | 

Megenyhiilt a /cgy!), vidul a hatâr 

S te ujra itt vagy, jo g6lyamadâr. 

— Şi profesorul? 

— A râs şi el. Ce să facă? — Erau însă cazuri când nu-i 
prea venia a râde. De-o pildă, în toamna anului 1903, prin Oc- 
tomvrie, unul Vidriginescu, rostind greşit două sunete, turnă o 
frază, de bietul profesor schimbă feţe-feţe. 

Cică; Balâssi Bâlint ?) rongyâhoz *) ill nevelst kapott“. 

Altul, în cl. VIII. o păţi şi mai şi. In fraza: „Kilcsey Fe- 
renc szoros barătsăgot kâtâtt Kazinczyval“ înlocui în vorba sub- 
liniată primul o cu a. 

— Auliooo|... 

— Ne căzniam noi să nu izbucnim, dara fost chip?! Şi 
cetiam par'că din fața profesorului îngrijorarea: Ce-ar fi fost de 
capul lui să fi picat în acea oră un Wlassics Gyula sau fie şi 
numai inspectorul şcolar?! . 

— Mţ-ţ-ţ-ţ... Ar îi crezut de sigur că băiatul a spus inten- 
ționat cum a spus. 

— Te pomeneşti, 

— Bănuitori, cum erau, mar fi fost exclus. 

— Mai dese erau însă lapsus-urile cu eliminarea accentului 
din sufixul -sâg. Te cruciai auzind ce ieșia din gura căte unuia. 

In cl. VI., în anul școlar 1908/9 — peste numele „delicven- 
ților“ aruncăm vălul tăcerii — într'o baladă, trecând accentul de 
pe silaba a doua pe cea dintâi, făcu unul din solemnul Felseges 
Uram ! un caraghioslâc de... să mori şi sânvii ca să poți râde. 


1) Leg, = aier; lEgy == muscă. Așa că în loc de: S'a 'ndulcit aierul 
(vremea), se'nviorează hotarul (natura), ieși: S'a 'ndulcit musca... 
2) Poet din sec. a! XVI-lea. 
i 3) Trebuia să spună rangjâhoz (B. B. primi o educaţie potrivită ran- 
gului său) şi ieşi: primi o educație conformă cu zdrențele sale. 

Cum ne făcuse, altă dată, tot în clasa VI., să ne dăm coate, buf- 
nind drăcuşoru din noi, un alt camarad, prin eliminarea accentului 
de pe sufixul -seg din traza: „Zsigmond kirâly csak Rozgonyine 
vakmerosegenek k&szânhette €letât“ 1). Sau cum electriză odată cl. 
a VIl-a din toropeala în care se găsia, L, C. care, torăind ce 
învățase pe de rost, nu-şi dădu seama ce "nsemnează k6tsâgbe 
vonta cu un accent în minus. 

O vorbă, care-mi amintește iarăşi un caz foarte penibil. Nu 
pentru mine, ci pentru cea care doria să-și audă limba maternă 
şi din gura unui cetățean român. Când eram în cl. VII., steteam 
la aceeași gazdă cu doi frați Sapatinos din București, care frec- 
ventau şcoala reală germană de aici. Se chinuiau sărmanii amarnic 
cu limba lui Arany. Gazda la care stăteam era o Unguroaică — 
crescută ca varza — cât o cisternă. Trosniau podelele când călca 
pe ele. Româneşte nu știa boabă. | 

Stelian, cel mai mare dintre fraţi, băiat bine crescut, ca să-i 
facă bucurie gazdei, când se scula de la masă, îi spunea, cu 
un compliment elegant în limba ei, cum şi-o dorise ea: 
„Egeszsegere kivânom !“, dar fără accentul de pe silaba a treia, 
Par'că-l văd cum ne trăgea cu ochiul, înainte de a se ridica de 
la masă — aflase de la noi deosebirea de înţeles a vorbei în felul 
cum o rostia el, și de când o aflase, îi făcea o bucurie diabolică 
momentul rostirii ei. — şi par'c'o văd și pe B...-n6, blăstămându-şi, 
în sinea ei, ceasul când l-a'nvăţat să-i dorească ceeace-i doria, 

De câte ori nu era să ne 'nnecăm cu mâncarea, şi eu şi 
tovarășul meu de cameră, prietenul D. Comşa, fie-iertat! 

Şi sughițurile noastre erau cu atât mai anevoie de năbușit, 
cu cât în fața lui Stelian o fibră măcar nu trăda pe „Gauner“-ul 
conștient de greșala pe care o comitea. 

— Așa-i când o limbă are prea multe finețe, — adăugăi 
vădit ironic, tovarăşul meu. 

Ei acum să-ți spun și eu una, răscolită din colțul ei îm- 
păingenit de vreme, de cele istorisite de tine. S'a petrecut tot în 
ora de maghiară, în clasa întâia de liceu. E cam multișor de 
atunci. Aproape că uitasem de ea. 

Avusesem de memorizat poezia lui Petâfi: „Anyâm tyukja“. 


1) Era vorba de balada lui [. Arany: „Rozgonyin&“, 

Ne plăcea și-o ştiam toți. Dar n'apucară să ia nota „foarte bine“ 
decât vre-o trei inşi, căci după al patrulea, profesorul își închise 
pe neașteptate carnețelul și trecu la altă materie. 

— Ce se 'ntâmplase? 

— Puțin lucru. La aparenţă !... O mică inversare de topică, 
de care se făcuse vinovat al patrulea interogat. Şi anume în ul- 
timul vers din strofa: 

Aztân tyuk any6, hât 

]6l megbecsiilje kend magât 
Iparkodiek ne legyen âm 
Tojâs sziikeben az anyâm. 

— Hă-hă-hă!... Măi da asta le "'ntrece pe toate!... 

Noroc că băieţii mau prins sensul versului cu topica schim- 
bată şi profesorul, ca să nu se deștepte ulterior careva, a preferit 
să treacă repede la alt subiect. Eu însă, după oră, nu m'am putut 
stăpâni să nu lămuresc câtorva colegi „boacăna“. ți poţi deci 
magina cu ce interes așteptau aceştia ora următoare, ca să mai 
audă declamându-se versurile cu pricina. Căci, ca să nu uităm 
ce-am învăţat şi să ne silească să învăţăm fiecare lecție, profe- 
sorul de maghiară ne examina întotdeauna, pe lângă lecţia nouă, 
şi din ultimele două lecţii vechi. Mirosise însă, pe semne, atmo- 
sfera, căci „Anyăm tyukja“ se camforizase din repertoriul lecţiilor, 

— Prevăzător. : 

— Şi foarte precaut. Decât noi, elevii, de câte ori ne-o re- 
citam reciproc poezia, — şi o făceam destul de des — nu mai 
spuneam ultimul vers cum l-a scris Petofi, ci cum i-l corectase 
colegul meu, 

— Draci împelițaţi ! 

— Şi-acuw'... cu sănătate! 

— Pleci? 

— M'aşteaptă cu masa. 

— Că bine zici. lan te uită: unu şi-un sfert! 

— Te-am salutat. 

— Cu bine. 

Apoi din mers, întorcând capul: 

— Dar continuarea? 

— La „proxima“ întâlnire, 


S. 'Tamba 

Pagină de umor şi satiră 


Unui fânăr „puiet“ cu plete, ochelari şi lavalieră. 


Plete ai ca o muiere, 

Mă gândesc însă, măi vere, 
De te-ar „păli“-un ghinion, 
Cum l-a pălit pe Samson, 
Fără ele ce te-ai face 
Când talentu'n ele-ți zace? 


Geamuri la ochi încă ai, 
Si-încă mari, ca peniru cai, 
Nu că doară n'ai vedea, 
Dar faci impresie așa !... 
Mutră mai de cărturar 

Cu, decât făr”' ochelari. 


Jar la gât lavaliera, 

Cât un şervet de Madera, 
Iți dă, bre, o 'nfătișare 
Cu-adevărat de om mare. 


Așa că-i de sperat acurm, 
De-ţi vei scoate în volum 
Stihurile lăudate 

Prin case de sănătate, 
Să iai tu de astă-dată 
Premiul de poezie, 

Căci, zău, cuvine-se ție. 


EPIGRAMA 


Gâștele din Capitoliu 
Au sabat odată Roma, 
Ale noastre pierd cetatea 
Cu moravuri din Sodoma. 
N. Hurlup 

Cronică | 
O piesă binevenită: Craiul Munţilor, de Alex. Ceușianu. 


Joi, în 12 Noemvrie a. c., Teatrul Naţional din Cluj a avut zi 
de sărbătoare. Pe scena lui s'a jucat pentru prima oră „Craiul 
Munţilor“, poemul dramatic în versuri al d-lui Alexandru Ceu- 
ianu. 

Ş După discursul provocator de la Milano, cu timbru revizio- 
nist, spiritele s'au agitat și în special în rândurile studenților 
s'a produs mare turburare şi neliniște. In sutletele lor idealiste, 
focul dragostei de neam este mai pronunţat, mai viu. Sentimen- 
tul naționali pulsează mai accelerat. De aceea şi indignarea-i 
fremăta mai puternic, căutând prilej pentru a isbucni vulcanic. 

Piesa d-lui Ceuşianu a venit tocmai la timp, satisfăcând 
această imperioasă nevoie a momentului. Și că este așa, au do- 
vedit-o aplauzele furtunoase şi repetate cari au subliniat tocmai 
acele părți din piesă cari exaltau sentimentul naţional și mâu- 
dria de rassă. 

Eroica figură a lui lancu — „Craiul Munţilor“ cum îl nu- 
miau Moţii săi — a fost bine evocată şi fidel redată după 
isvoarele istorice, de cari autorul ţine mereu seamă. 

Piesa e împărțită în 4 acte. Acţiunea din actul | se pe- 
trece în orașul Tg. Mureș, numit pe atunci Oșorhei. Aici era 
sediul „canceliştilor“, cari îşi făceau practica pe lângă „Tabla 
regească“ — Curtea de apel de azi. Aici Papiu Ilarian, Avram 
Iancu şi alți tribuni de mai târziu, au zămislit planul de rezi- 
stență națională împotriva faimosului atentat al Ungurilor lui 
Kossuth: „Uniune sau moartea“. Figura lui Papiu şi cea a Moșnea- 
gului au fost bine redate de artiştii Divarius și Russey. 

Actul II se desfăşoară la Abrud, în casa primarului Boeriu, 
care era de partea lui Hatvani, trădând astfel ideia lui lancu și 
cauza Moților. El găzduieşte pe Dragoş trădătorul şi pe Hatvani. 
Bine conturate sunt aici figurile lui Dragoş — prin dl Voicu — 
a Mariei, fiica primarului, prin talentul Doamnei Mary Cupcea, 
a lui Corcheș cel ironic, prin d. Mateescu, și a călugărului per- 
fid, din partea d-lui Alex. Economu. 

Actul Il], Valea Cerniţei. E actul luptelor. Acel „piept de 
munte“ pe care îl cere autorul a fost admirabil executat. Aici 
e rolul lui Iancu, aici intră în acţiune arhanghelul care numai cu 
prezența îmbărbăta şi sporia forțele Moților. 

„lot aici se înfiripă acel crâmpei de idilă — poate vero- 
simil — a eroului cu Maria, eroina care stoarce mai mult decât 
admiraţia idolului, în care ea-şi pune toată speranța biruinţei. 
Dar totul durează doar o clipită, căci lancu este răpit de iureșul 


OBCU CLUJ 


N 


evenimentelor. Şi este mai bine aşa, căci degenerând în senti- 
mentalism  dulceag, am fi văzut alt lancu, decât acel cu care 
ne-a obișnuit istoria. 

Rolul lui lacob — glotașul lui lancu — a fost interpretat 
de dl Sireteanu, care a întrupat peste așteptări vitejia și curajul 
Moților dârji. 

Actul IV se petrece la Baia de Criș, în casa lui Stupină. 
Este actul care a stors lacrimi celor simţitori. 

Dupăce împăratul i-a răsplătit credința cu o medalie și 
dupăce zbirii lui l-au pălmuit la Alba-lulia, lancu, nebun, se re- 
trage între Moţii lui dragi. Hoinărind din loc în loc, îşi cântă 
din fluier jalea, a sa şi a neamului. In casa lui Stupină se 'm- 
tâlneşte cu Iacob, glotaşul său, care, acum ciung, umbla din sat 
în sat cu cercuri și ciubară. Dar lancu nu-l mai recunoaște. 
Toată mizeria şi durerea Moților îreamătă în cuvintele-i îndu- 
rerate, cari vor răsuna mereu în urechile spectatorilor din seara 
de 12 Nov. 

DI Vanciu, în rolul lui lancu, a reuşit să dea viaţă întregii 
drame din sufletul eroului cu desnodământul fatal care a zgu- 
duit pe toţi: nebunia. Jocul a fost splendid și creiator. Finalul, 
unde Iancu, lucid, ridicându-se până la sublim, spune: 


Pot să visez de libertate sfântă 

De vremuri noi, cu mult mai fericite, 

De ţara cu hotarele *ntregite.... 

Eu nu-s decât simbolul pătimirii 

lancu, 

Vestitorul desrobirii... 
a stors aplauze care nu mai conteniau. 

Atât munca autorului — tăcută şi fecundă — cât şi stră- 
duința actorilor a fost răsplătită de publicul select, din acea seară, . 
cu tot ce a avut mai sincer și mai caid în suflet. 

Autorul a fost de repetate ori chemat la rampă, dându-i-se 
o satisfacție binemeritată și, în același timp, un puternic stimu- 
lent pentru perseverare pe drumul apucat. Capabilitatea și-a do- 
vedit-o, încrederea şi-a cucerit-o, de-acum drumul... spre culmi, 
îi este deschis. 


Ion Cantemir 

Dări de seamă 
Cărţi și broșuri. 


„Evanghelia tălmăcită pentru timpul prezent“ de Pr. Zoma 
Chiricuţă. 

O carte rară, o carte unică pentru Ţara noastră, în vre- 
murile acestea post-belice de desorientare și de confuzie, este 
cartea cu titlul de mai sus a Părintelui, plin de duh şi de zel 
apostolic, Toma Chiricuţă. O carte minunată, în cel mai înalt 
înţeles al cuvântului, deși o carte cu caracter de cap de serie, 
— relevând adevărurile eterne ale Evangheliei şi punându-le în 
legătură cu viața sufletească şi materială a lumii de azi, pe 
care aceste adevăruri cată să o îndrumeze şi să o însenineze. 
O carte smulsă din străfundul convingerii și din avântul su- 
fletului însetat de bine pentru aproapele care bâjbăe în în- 
tunerec, aceasta este „Evanghelia, tălmăcită pentru timpul pre- . 
zent“ a Părintelui Toma Chiricuţă. Luni de zile, am avut-o pe 
masa de lucru, am răsfoit-o încet şi i-am sorbit cuvântul, scris 
par'că în litere de foc. Mi-am dat răgaz anume, spre a o ceti 
întreagă, şi numai după aceea m'am hotărît să scriu despre ea. 

Ce cuprinde? — evident, nu Evanghelia, în cuprinsul ei 
paginal din cutare sau cutare evanghelist, şi nici evanghelia în- 
treagă, ci numai o parte a ei şi anume: viața lui Isus până la 
recrutarea primilor apostoli și începutul propovăduirii Lui. 

Este o lucrare, care va îi desigur continuată. Să mai stăruim 
în a afirma cât de mult şi cu câtă convingere o recomandăm 
tuturor : tineretului, oamenilor maturi, părinţilor de copii? Este 
desigur de prisos. In haosul cărții din vremea noastră, o ase: 
menea carte într'o casă de oameni este adevărată mântuire. 


+ 


„Rabbi Haies Retul“, roman de Petru Manoiiu. 

„Viaţa poporului evreu, împrăștiat în lungul și în largul 
lumii, fără patrie și fără limbă proprie, de care a ajuns să se 
şi dispenseze --— le găseşte de-a-gata la popoarele în mijlocul 
cărora trăeşte, — dar cu un complex de viață spirituală, împletită 
din  multi-milenare tradiţii religioase şi naţionale, dintr'o 
experienţă de viață tot atât de veche și din speculațiuni filo- 
sofice, în epoca de după răsboiul mondial, a pătruns tot mai 
adânc în câmpul literaturii. Incepem să o cunoastem din ce în 
ce mai temeinic din operile literare atât ale unor scriitori cre- 
ştini, ca fraţii Jerome şi Jean Tharaut, cât Şi din lucrările de ne- 
tăgăduită valoare literară a unor scriitori evrei ca Salom Ale- 
chem, Uri Benador, Şalom Aş, Lewis Wallace, |. Delmont etc. 
In limba română, scriitorul evreu 1. Peltz a publicat o întreagă 

frescă de romane din viața Evreilor din România cea veche, iar 
acum în urmă tânărul scriitor român Petru Manoliu ne-a dat 
romanul „Rabbi Haies Reful“ de care ne ocupăm în rândurile 
de mai jos. 

Un gânditor solitar şi tăcut, care ascunde cu grije în tai- 
nițele cele mai adânci ale sufletului o mare durere, asupra că- 
reia a știut sa tacă mai bine de patruzeci de ani; un om de 
bine, în casa căruia găsesc adăpost și mângăere toți desmoște- 
niţii soartei, indiferent de religiune — Evrei sau creştini — 
acesta este Rabbi Haies Reful. O figură minunată, asupra căreia 
se proectează liniştitoare puterea gândirii îndelung frământate ; 
o figură înnobilată de o lungă durere, purtată cu demnitate și 
cu resemnare, fără să o uite, fără să şi-o poată ierta, mai bine 
de o jumătate din viaţă; iată-l pe Rafail, devenit rabinul Haies 
Reful. 

Incepând să ceteşti romanul, descoperi pe gânditorul adânc 
şi pe înțeleptul, care îşi pune și desleagă toate marile întrebări 
ale vieții. 

Şi-ţi devine drag, tot mai drag pe măsură ce înaintezi în 
inima romanului, fiindcă îl simți om, ca şi tine, om care suferă 
şi care se dărueşte. 

Târgul evreesc din nordul Moldovei, cu casele lui îngră- 
mădite unele în altele, cu viața lui austeră și sărăcăcioasă — o 
imagine îndepărtată a vechiului ghetto — cu iubirile, cu urile 
şi cu meschinăriile vieţii de fiecare zi, dar mai presus de toate 
cu viața lui religioasă puritană, care nu suieră atingere, este 
sobru și impresionant redată în paginile romanului. Autorul are 
în special predilecție pentru cei năcăjiți: Balaban Meșinigher, 
nebunul inofensiv care cere un măr şi se teme să nu fie omo- 
rît; Riven Trombon, smintit la minte și el din timpul răscoalei 
din 1907 ; loan Barbălată, băiașul beţivan, pe care nu-l vrea 
nici o fată; baba Stanca vrăjitoarea ; domnul Pintilie, veteranul 
răsboiului din 1877, care își pune amanet vestonul cu decoraţii 
ia cârciumarul evreu Basea pentru un litru .de rachiu — o lume 
năcăjită i ibii peste care se proiectează senină și ocrotitoare 
figura lui Rabbi Haies Reful. Dar Judita? blânda, îngereasca 
ludita, soția necununată a lui Rafael (Rabbi Haies Reful de 
mai târziu), spânzurată în podul casei când s'a convins de 
infidelitatea soțului ei adorat ? Este o figură de o incomparabilă 
frumusețe sufletească. 

Un cusur găsesc totuși romanului: cusur de tehnică. Au- 
torul zăboveşte prea mult până să ne introducă în inima ac- 
țiiunii ; trebue să ceteşti aproape jumătate romanul, până ce să-i 
prinzi firul, iar tablourile sunt fragmentate și prezentate într'o 
succesiune prea înceată; de aceea întregirea cadrului topografic 

al romanului se face cu întârziere și anevoință. Ar fi de re- 
marcat și o lipsă, care contrastează cu atmosfera serioasă şi 
gravă a romanului: lipsa unui sentiment de discrețiune în re- 
darea celor două isprăvi amoroase ale lui Barbălată. 

„Descrierea Moldovei“ de Dimtrie Cantemir, tradusă din 
latineşte de Gheorghe Adamescu, Editura „Cartea Românească“, 

Anevoios drum a făcut în lumea cărturărească, în vremile 
acelea nu prea îndepărtate — prima jumătate a secolului XVIII 
— cea mai de valoare operă a lui Dimitrie Cantimir, „Descriptio 
Moldaviae“, scrisă în latineşte, după dorinţa colegilor săi de la 
Academia din Berlin. Se vede că și unele opere, ca și unii 
oameni, au un destin vitreg sau deadreptul dușmănos. Aşa s'a 
întâmplat cu această lucrare. Scrisă pe la 1716 a rămas în ma- 
nuscris fără ca să fi văzut lumina tiparului până la o jumătate 
de secol mai târziu. Murise demult Dimitrie Cantemir, murise 
și fiul său Antioh, care purtase la Londra și la Paris operele 
părintelui său și „Descriptio Moldaviae“ încă nu fusese tipârită. 
Abia în 1769 îi veni rândul să fie publicată, nu în original, ci 
în traducere germană, mai întâi în revista „Magazin fiir die 
neue Historie und Geographie“, iar mai târziu și separat. 

In 1806, un exemplar din „Descriptio Moldaviae“ în ver- 
siunea germană, ajunge în mânile marelui Mitropolit Veniamin 
Costache, care dispuse să fie tradus în româneşte ; traducerea 
începută de el și continuată de succesorul său Mitropolitul Gri- 
gorie, fu tipărită în româneşte pentru prima oară, în 1825, la 
tipografia de la Mânăstirea Neamţul, O a doua ediţie fu tipărită 
1851, mulțumită lui Costache Negruzzi, iar în 1865 cea de a 
reia, 


"In 1870, la propunerea făcută Academiei de către Episco- 
pul Melchisedec, au fost aduse de la Academia de teologie din 
Moscova, două manuscrise autentice ale acestei opere. Al. Papiu 
larian, istoric și membru al Academiei, colaționă cele două 
texte, le traduse în românește și publică întreaga operă în 1872. 
Aceasta fu prima ediţie românească, tradusă direct după ori- 
ginalul latin. A doua ediție a acelei traduceri apăru în 1909. O 
a doua traducere, direct după original, publicată într'o nouă ediție 
în 1923, a fost făcută de George Pascu. In sfârșit, a treia tra- 
traducere, tot din latineşte, și poate ultima, se datorește profe- 
sorului Gheorghe Adamescu, care a publicat-o în 1935 în Edit. 
„Cartea Românească“, 


c Reactualizată prin acestă nouă traducere, opera lui Dimitrie 
-antemir, peste care au trecut mai bine de 200 ani, se citește 
ȘI astăzi cu mult interes. Timpul n'a măcinat decât puţin din 

scrisele voevodului pribeag: unele afirmaţiuni istorice și unele 
date cronologice au putut fi contestate și puse la punct; la fel 
unele afirmaţiuni referitoare la gramatica limbii: dar detaliile 
referitoare la politica internă şi externă, lămuririle date asupra 
obiceiurilor, credințelor şi superstiţiilor Românilor, precum și in- 
formațiunile asupra stării sociale și economice a Moldovei sunt 
pline de adevăr şi se citesc cu viu interes şi astăzi. D-l Gheor- 
ghe Adamescu, publicând această ediţie definitivă, a făcut un 
adevărat dar iubitorilor trecutului românesc. 

„Relaţiile Țărilor Române cu Patriarhia din Alexan- 
dria“, monografie istorică de Prof. D. G. Ionescu, Buzău. 


In lucrarea aceasta, scrisă cu o deosebită îngrijire, autorul 
îşi expune cercetările sale asupra relațiunilor țărilor române cu 
Patriarhatul grec din Alexandria, începând din primele decenii 
ale sec. XVII până în secolul XIX. Interesul pe care această 
monografie îl prezintă atât pentru istoria bisericii române or- 
todoxe, cât și pentru aceea a Patriarhatului din Egipt, este mai 
mult decât evident. O asemenea lucrare era necesară şi desigur 
că altele pe aceeaşi linie de cercetători vor urma, dat fiind că des- 
voltarea bisericii române din Principate este în strânsă legătură 
cu aceea a principalelor centre religioase din Orient. In spe- 
Cial, între Alexandria și biserica din Principatele române legă- 
turile au fost deosebit de strânse şi de active. Este demn de 
remarcat faptul că dintre cei 13 Patriarhi greci ai Alexandriei 
din această epocă, 9 au trăit în Principate,—în Muntenia sau în 
Moldova — au avut legături cu Domnii și au predicat în contra 
propagandei catolice. Patriarhul Meletie Pigas (1590—1601) a 
avut strânse legături cu Mihai Viteazul, pe care l-a ajutat la 
ocuparea tronului Munteniei. De la el a rămas o bogată core- 
spondență cu Mihai Viteazul, precum și cu domnitorii Eremia 
Movilă şi Petru Șchiopul. 

Alt patriarh, Kiril Lazăr (1600—1620), un însufiețit apă- 
rător al ortodoxiei, înzestrat cu mult zel misionar, a venit de 
trei ori în Principate, unde a predicat împotriva catolicismului. 
Mitrofan Critopulos și-a sfârşit viaţa în Muntenia, în azilul pe 
care i-l dăduse Matei Basarab. Patriarhii Nikifor și lIoanikie au 
ajuns în fruntea bisericii din Alexandria mulțumită sprijinului 
* Domnului Vasile Lupu, care în vremea aceea era protectorul cel 
mai de seamă al întregii ortodoxii. 

Exemplele de asemenea natură abundă. Ele ilustrează în 
mod limpede legăturile şi strânse și binetăcătoare dintre Pa- 
triarhatul de Alexandria și biserica română ortodoxă din Prin- 
cipate. Evident chestiunea are și o latură neplăcută: închinarea 

de mânăstiri româneşti, cu moşiile şi satele aferente, către Pa- 
triarhie şi abuzurile săvârșite de egumenii greci, cari le con- 
duceau ; dar acest aspect supărător al problemei a fost înlă- 
turat odată cu secularizarea averilor mânăstireşti. 


* 


Ajută-te singur (Self-Help) de S. Smiles; trad. în rom. 
de AL. Lascarov-Moldovanu ; Editura „Cugetarea“. 

O carte minunată în domeniul educației, în genul marilor 
lucrări, devenite demult populare, ale lui Jules Payot (Educaţia 
Voinţei), ale lui Fr. W. Foerster (Cartea Vieţii, Indrumarea 
Vieţii) şi, în genere, în felul lucrărilor filosofilor americani ani- 
miști. O carte pentru tineret, cursivă, limpede, fără pretenții de 
înaltă filosofie şi abundând în exemple. Aceasta este „Ajută-te 
singur“ a lui S. Smiles. | 

Cele mai însemnate capitole ale cărții sunt priviri de 
ansamblu asupra diferitelor domenii de activitate omenească: 
ştiinţă, literatură, artă, industrie, politică, artă militară, ilustrând 
rolul covârșitor, pe care l-au avut oamenii mari, oamenii de ca- 
racter, de voinţă și de energie în progresul realizat în toate 
aceste discipline superioare omeneşti. De aceea cele trei direc- 
țiuni, în care se îndreaptă preocupările educative ale autorului 
sunt: caracterul, voința, energia, care trebuesc desvoltate și în- 
„tărite în tinerele generațiuni. Numai astfel este posibilă propă- 
şirea omenirii și în domeniul vieții morale şi în acela al vieţii 
materiale. Este deci o lucrare pe linia de gândire a celor mai 
ți cană cugetători englezi şi americani ai secolului XIX şi 
a : 

Exemplele de oameni de caracter, de oameni de voință 
perseverentă și activă, de oameni înzestrați cu o mare energie 
sau cari și-au sporit energia prin auto-educaţie abundă în di- 
feritele capitole ale cărţii, le dă conţinut şi le face deosebit de 
atractive în cursul lecturii. Este o carte de mare valoare, care 
bed să fie pusă în mânile tineretului școlar, secundar şi uni- 
versitar. 


A P. |. Teodorescu | 


„Dobrogea. File trăite“, de Pia Alimănişteanu. Scrisul Ro- 
mânesc. Craiova. 


Dacă Ardealul şi-a găsit în Goga şi Rebreanu i 
care să-l proslăvească ; dacă frumuseţile Moldovei și E hi 
tului ei au fost cântate de Sadoveanu; dacă Muntenia şi-a găsit 
interpretul în Cezar Petrescu, pomenind numai de cei în viaţă 
— Dobrogea de sigur a avut o soartă ingrată. i 

„Antologia Dobrogei“ editată de Casa Școalelor în 1928, 
cu prilejul cincantenarului, ne amintește abia numele unui Cră- 
sescu, lon Adam sau C. Moldovanu, care au încercat în mod 
răsleţ să ne apropie frumuseţile Dobrogei. O operă de valoare, 
de înaltă poezie, nu avem. 

De sigur că pentru a forma subiectul unui roman de mare 
întindere, Dobrogea pare unora prea puțin însemnată, prea puţin 
complexă. Ar rămânea novela sau schiţa, dar avalanșa de ro- 
mane care a năpădit piața literară românească după războiu 
(atât de inferioare de cele mai multe ori), a înăbușit aproape cu 
totul manifestarea altui gen literar. 


Se crede că singura hrană sufletească a publicului ar fi 
decât romanul. Tot așa în apus: Franţa, Anglia, Germania. Acolo 
însă reacţiunea s'a produs. Romanul nu mai e cerut cu atâta 
insistență. Frenezia timpurilor de azi nu mai permite marelui 
public să zăbovească ceasuri întregi asupra unor pagini care 
uneori se ridică la mai multe mii (Romain Rolland sau Jules 
Romain). in Anglia se cer autorilor acele short-stories, în Ger- 
mania Kurzgeschichten. Ba acum se cer povestiri care să nu 
treacă peste 30—40 rânduri de tipar. 

Am făcut aceste reflexiuni, pentrucă autoarea „Filelor 
trăite“ a avut curajul să prezinte publicului schițe foarte scurte. 
Poate a fost îndemnată la aceasta și de premiul-culturai „lon 
N. Roman“ ce se decerne pentru opere literare, privind viaţa, 
sufletul şi peisagiile Dobrogei. 

In vreo treizeci de schiţe, autoarea vrea să ne oglindească 
diferite momente din viața atât de cosmopolită a Dobrogei. Trec 
pe dinaintea noastră: Turci, Tătari, Bulgari, Muntenegreni, Ţi- 
gani, Macedoneni, Sași, Arabi şi colonişti. lată-l pe mâniosul 
Hogea, care vrea să-și vadă fiica mai bine moartă, decât s'o 
ştie îndrăgostită de un creștin. lată-l pe Ali cocoșatul, trepădu- 
şul Balcicului; pe Arămarul din Kiistenge, cu minunatele lui 
ulcioare ; pe Rusniacele murdare și cu moravuri dubioase. lată-l 
pe „Dascălul fără viii“, care a citit pe Don Quijotte; pe Nae 
fântânatrul, care a zidit mai toate izvoarele din sat, de 30 de 
ani încoace. Cele mai multe schiţe însă sunt luate din jurul 
satului Hasiduluc. Restul Dobrogei este uitat. Scrise intrun stil 
curgător, chiar plăcut, schiţele d-nei Alimănişteanu se citesc ușor, 
fără să deștepte însă în sufletul cititorului emoţii artistice. Au- 
toarea, luând parte activă în povestire, cu rol de reporter, sfâșşie 
vălul de poezie ce ar trebui să impresoare schiţele, care, în 
felul acesta, prezintă mai mult un interes informativ, de jurnal 
cinematografic, decât de adevărate acuarele, prinse de sufletul 
unui artist, 

Se povestesc de multe ori lucruri indiferente, inutile, care 
nu contribuie cu nimic la frumuseţea povestirei sau caracteri- 
zarea vreunui suflet. Din contră. | 

Filele sunt de bună seamă trăite, nu însă simțite. Poezia 
Dobrogei, autoarea n'a pututo prinde în scoarţele acestui volum; 
ea rămâne tot acolo, în Dobrogea, şi-şi aşteaptă cu nerăbdare 


tul. i 
bit Victor Rath 


Lui 


Anuarul Arhivei de Folklor. Tom /]]. Publicat de d. Ion 
Muşlea. Academia Română. 1935. Pg. 215. 

In articolul introductiv al volumului („lon Bianu și folklorui 
nostru“), d. lon Mușlea, sub a cărui pricepută îngrijire apare 
această arhivă de folklor, ne arată dragostea bătrânului acade- 
mician bibliograf pentru studiile de folklor românesc. 

Nu dintr'o pasiune de cărturar a isvorit această dragoste 
a lui lon Bianu, ci din legătura intimă a acestuia cu locurile 
uude a crescut. „Născut din părinți țărani, el n'a putut uita 
nici la adânci bătrâneţe, obiceiurile și cântecele satului natal“. 

- D. lon Muşlea împarte contribuţia lui lon Bianu în două: 
ca sctutător al folklorului şi ca organizator în ceeace privește 
publicarea culegerilor de foiklor. 

Insăşi arhiva de faţă nu ar fi avut posibilități de realizare 
fără înţelegerea, aprecierea și interesul deosebit ale aceluia care 
era la curent cu cercetările de folklor comparat, indicând unora 
erori sau insistând asupra unor chestiuni neîndeajuns de luminate. 

Cunoaștem astfel! o latură secundară a activităţii lui Ion 
Bianu, care-i măreşte prestigiul de pasionat cărturar şi de iubi- 
tor al! literaturii noastre populare. 

D-l lon Diaconu, întrun documentat studiu întitulat „Psi- 
hologie și creație populară“, remarcă : „Cercetările privind geneza 
creației populare au fost în delăsare la noi“. Dar, după cum 
arată şi d-sa, avem câteva studii cari prin temeinicia lor aduc 
o bună lumină asupra acestui subiect. 

După câteva cercetări documentate apărute în Germania și 
tratând magistral această problemă, pe care le semnalează, d-l 
lon Diaconu trece la tema propusă: „Vom urmări aspectele ver- 
sului popular în procesui lui de naștere întru cât e conform cu 
psihologia noastră. Noi credem nestrămutat că elaborarea fol- 
klorică e un aspect specific fiecărui grup etnic. Si în distinge- 
rile noastre vom considera numai poezia populară pentrucă în 
ordinea valorilor de creaţie poezia e una dintre etapele ultime“ 
Analizând studiile de dată mai recentă în acest domeniu după 
ce combate afirmaţiile d-lui Ovid Densuşianu — ..„aici  docu- 
mentul folkloric este pus la contribuţie așa cum e el atestat de 

cine l-a aflat, cules şi publicat. Nu este urmărit originar, adică 
în chipul cum s'ar fi ivit în cântarea celui dintâi individ plăsmu- 
itor“, apoi ale d-lui T. Papahagi — „în general, ideile lui 
Papahagi de o logică sumară, adesea dreaptă, nu pășiau în 
miezul psiholog ei creației populare“, — se oprește cu deosebire 
asupra lucrării „Originea poeziei populare“ a d. P. Cancel, 
căruia „îi revine meritul de a fi încercat o discuţie durabilă în 
acest sens“, 

Rezumă apoi studiul d. Murko asupra poeziei populare 
epice în Jugoslavia, căutând să consolideze poziţia d-lui Cancel, 
alături de care argumentele d-sale vin să adâncească problema 
cu juste vederi proprii, 

Privitor la creația populară — „se iveşte cântecul în popor 
în Chip plurai, colectiv ori individual? — P. Cancel „accentu- 
iază că orice creație populară e o operă „singuratică“ și nu 
colectivă“. (|. D) 

D. lon Diaconu vine cu observaţii de bogate sugestii, că- 
pătate în urma studierii folklorului din Vrancea şi Râmnicul- 
Sărat, ţinuturi — după propria mărturisire — „de o excepţională 
valoare etnică prin mărturiile oferite până astăzi cercetătorilor“, 

„Orice motiv folkloric, existent în formă desăvârşită estetică, 
e o apariție singulară“, care, în ultima esență, este opera unui 
Cântăreț înzestrat cu putere de creaţie. 

Aceşti cântăreţi înzestrați, acești Dej) populari „sunt încă“ 
susține categoric şi cu bună dreptate, d. lon Diaconu. 

Urmărind procesul evoluţiei unui motiv popular, întâlnim 
următoarele rânduri : „individul-poet cultivă, desăvârşeşte mai 
întâi tema ce-o simte acceptată de mediul pe care-l îirequen- 
tează“, care nu ne par exclusive. Individul-poet poate adânci o 
temă care să fie impusă prin autoritatea lui, fie uumai prin 
darul lui de a cânta, mediului frequentat. Ar fi fost cazul poate 
să se arate unele motive tfolklorice cari trăiesc numai din en- 
tuziasmul massei care le acceptă .nu pentru fond ci pentru 
armonie, ceeace nu se întâmplă în folklorul jugoslav. Și ne 
gândim la armonia versului, nu la cântecul în care este înveș- 
mântat de cântăreţi, 

Regretând că spațiul nu ne permite un mai amplu comen- 
tariu asupra acestui apreciabil studiu, nu ne putem opri totuși 
de a nu transcrie această definiţie a „improvizării“, care ne pare 
minunat enunțată : 

„Dar ce e improvizarea? Credem că e un joc imediat al 
funcţiei de creaţie favorizat de imaginaţie ; un salt al subcon- 
Știentului putând potrivi ideile în formă poetică convenabilă 
despre un subiect oferit — văzut ori aflaţ“. 

„Creaţia populară se desăvârşește, numai în funcție de 
colectivul selectat“, este un adevăr peste care nu se poate trece 
în studiul de faţă. i 

In concluzie,d. lon Diaconu însemnează — şi în acest sens 
se pare că Arhiva de folklor lucrează cu intensitate — că „Pro- 
cesul acesta al genezei și evoluției creației populare trebuie sur- 
prins experimental, urmărindu-l după regiuni“. 

Un bogat material ne prezintă d. Emil Petrovici în „Folklor 
din Valea Almajului“, cu un glosar întocmit cu competință. 

“ Interesant pentru studiile cari pot porni dela acesta, este 
articolul d. Valeriu L. Bologa „Credințele Românilor asupra mo- 
roilor“, din cartea lui Georg Tallar apărută în 1784. | 

D. lon Mușlea accentuiază folosul „anchetelor folklorice“ 
în „Alte variante românești ale snoavei despre femeia necredin- 
cioasă“; iar i. P. V. Ştefănucă semnează o bibliografie a studiilor 
şi culegerilor de folklor basarabean. Bogatul anuar al Arhivei 
de folilor se încheie cu o bibliografie a folklorului românesc pe 
anii 1933—34, raportul anual pe 1933—34 şi un rezumat al ar- 
ticolelor, în limba franceză. 


Aurel Marin 
* 


Paul Constant: Râia. Roman. Editura „Ramuri“. Craiova. 
Scriitorii care au ajuns, ca d-l Paul Constant, la al op- 
tulea volum, au în general experiența scrisului pentru a construi 
un roman. Dar această experiență nu e deajuns. Pe când un 
nuvelist este un constructor dibaci, un romancier este un arhi- 
tect cu simțul ordinei, proporției, simetriei, etc. 

Analogia poate merge mai departe: arhitecții urmează o 
şcoală de pe urma căreia ies mai mult sau mai puţin maeştri, 
întocmai ca romancierii care fac şcoala scrisului cu mai mare 
sau mai mic succes. Planurile amândorura sunt studiate, bine 
întocmite, urmărindu-se cu uimitoare competință cele mai mici 
detalii, iar operele create după aceste planuri produc admiraţie. 

Sunt însă dintre aceștia unii care creiază un tip. Acest 
tip de clădire sau de personagiu literar poate fi banal în liniile 
lui mari, are însă o rară putere de fascinaţie asupra celor din 
„jur. Nu e ceva nou, nici surprinzător dar e ceva temeinic 
gândit. E un punct de plecare pentru o sumedenie de alte 
opere. Multiplicarea nu-i scade din valoare chiar dacă o mul- 
țime E ie eli umbresc acest tip. 

el cate a găsit un asemen i 
iata g ea tip este un adevărat creator 
„D-l Paul Constant este autorul fericit al unui adevărat ro- 
» man cu o acţiune bine condusă şi scris într'o limbă literară de 

toată frumusețea. Domnia-sa creiază un tip de certă valoare. 
„Râia“ nu e totuşi un roman perfect. În. mare parte descriptiv, al- 
cătuit cu mijloace lirice, s'ar părea că e doar o încercare mai 
mult, în domeniui scrisului; când l-am cetit însă, mi-am spus 
că nu putea îi aitfel, 

E prea multă viață într'iusul, 

Autorul ne prezintă pe un ţigan cu puţină carte și puţină 
doxă la cap, pe nume Sofronie Lăzărescu, care, întocmai ca o 
„râie“, dă cu coatele în toate părţile, ajungând din cântăreț cu 
corul pe la înmormântări, luptător la circ, umil funcționar la 
percepţie și tenor de ocazie, deputat încărcat de onoruri. 

Acest tip umblă printre noi, ne izbim de el la fiece pas, 
îl ştim pretutindeni, îl cunoaştem înainte de a ceti romanul d. 
Paul Constant. Meritul creatorului lui este îusă indiscutabil. Lu- 
mea care recunoaște pe „cetățeanul turmentat“ al lui Caragiale, 
va recunoaște, cu aceeaşi uşurinţă, pretutindeni, pe Sofronie Lă- 
zărescu al d. Constant. 

Un întreg mediu de oraș de provincie, alt oraș decât cel 
al romanelor noastre cu subiect din viața provincială, este prins 
cu vie putere. 

Dacă ar fi să asemănăm scrisul acestei cărți, l-am alătura, 
pe bună dreptate, desenelor d. Jiquide. - 

Zugrăviri plastice ale unor tablouri sugestive, o tendință 
spre șarjă, spre acea şarjă Care ne dâ linia simplă, sinceră, 
omenească, sunt calități ale romanului. 

Patimile sunt mărunte, nimic dintr'un sbucium sufletesc 
prea puternic, dar câte caractere prinse în adevărata lor lumină! 

Perceptorul Stavril, funcţionarul rob datoriei care nu-și pă- 
răsește slujba cu un minut înainte de orar nici în ziua morţii 
mamei lui; domnişoara Margareta, naivă şi sentimentală, decep- 
ționată în dragoste şi resemnată, o serie întreagă de umili robi 
ai vieţii, dar mai ales Sofronie Lăzărescu, sunt personagii care 
rămân neșterse în mintea cetitorilor. 

Moartea bunicăi este o duioasă pagină de antologie. Pri- 
măvara oamenilor săraci, aceea care pătrunde până în cele mai 
adânci cute ale sufletului, dă ocazie d, Paul Constant să scrie 
multe lucruri de reală frumuseţe. Praznicul încins după moartea 
bunicăi Margaretei poate fi cetit cu mult folos de către cerce- 
tătorii obiceiurilor noastre populare. 

„Râia“ e alcătuită dintro sumă de amărăciuni, Toţi oa- 
menii din această carte se luptă din greu cu viaţa, 

Totuşi d. Paul Constant reuşeşte a strecura un umor de 
bună calitate care, cu cât acţiunea romanului înaintează, inundă 
toate rândurile. 

Ne pare rău că spațiul limitat pentru această cronică nu 
ne permite să exemplificăm afirmaţiile nostre, scoțând în evi- 
dență, așa cum se cuvine, calitățile de scriiior ale autorului cârții 
de față. 

ecomandăm romanul „hRâia“ cu toată căldura, ca pe o 
carte bună, ca pe una din cele mai bune cărţi ale anului. 
Aurel Marin 


A fost odată un război de Victor Jon Popa în „Cartea 
Satului“. (ar. 17). 

Scrisul lui Victor lon Popa se citește dintr'o .răsuflare, 
Dinamismul şi viața pe care o dă personagiilor, sunt cele două 
calităţi cari subjugă pe cititor dela primele pagini. Se ghiceşte 
aici omul de teatru, care are oroare pentru scena goală şi pen- 
tru lâncezeala acțiunii. Am auzit pe multă lume care a citit pe 
„Velerim şi Veler Doamne“, într'o noapte, fără să lase cartea 
din mână. i 

„A fost odată un război“ nu e un roman, mai puţino 
carte de istorie, ci numai nişte schițe din Războiul nostru cel 
mare, crâmpeie trăite de autor în șanțurile de pe frontul mol- 
dovean. Cu toate acestea, atenţia cititorului e repede câştigată. 
Fărâmiţarea acţiunii, în schiţe, nu te împiedecă să răsfoiești cu 
înfrigurare, din dorința de-a regăsi pe ostașul care în 4—5 pa- 
gini ţi-a şi intrat în suflet. Vrând-nevrând te vezi participând 
la viaţa personagiilor, suferi şi petreci cu ele, urăști, te cobori 
în mocirla vieţii sau te înalți pe culmile entuziasmului alături de 
ele. De aceea această carte amintește cele mai bune pagini de- 
spre război, scrise în literatura română. Războiul așa cum e el, 
cu cruzimile și momentele de duioasă camaraderie, cu sălbătăcia 
şi grozăviile cari transformă omul în fiară, dar care nu-i poate 
smulge firâma de dumnezeire: sufletul. La cel dintâi prilej 
acesta isbucneşte şi-l reașează pe om, pe treapta de sus între 
vieţuitoarele lui Dumnezeu. 

„__V.1.P. îşi iubeşte personagiile și cititorul pe nesimţite e 
prins în această dragoste de oameni. Figuri ca Moş Păscaru, 
Catrina lui Dobrin, Gâlcă ş. a. vor rămânea adânc întipărite în 
sufletul cititorului. 

De încheiere, mai e nevoie să aducem laude pentru limba 
frumoasă, curat românească întrebuințată de autor? Aceeași 
limbă pe care V. 1. P. o mânueşte cu o rară dibăcie în „Ră- 
vaşe pentru satul meu“ și care la conferințele de Ja Radio e 
atât de frumos nuanțată de vorba lui de unchieș sfătos. 


+ 

„De ce trebuie să muncim“ de Ing. G. Brânduş. Bibl. 
pop. a Asociaţiunii Astra-Sibiu 1936, 

In seria economică a publicaţiilor Astrei d-l Ing. Brânduş 
publică o broșură cu titlui de mai sus, la care adaugă subtitlul 
„Invăţături economice naţionale“. Cărticica e un curs popular 
de economie. Ajunsă în mâna unui ţăran luminat, e cu nepu- 
tință să-l lase rece și să nu-l îndemne a-şi lucra pământul cu 
mai multă tragere de inimă. Căci cartea îl va pune la curent 
cu mijloacele şi felul de lucru din alte țări, cu legăturile co- 
merciale dintre state. Şi este cunoscută setea ţăranului pentru 
lucrurile din afară, din străinătate. Va spune şi el oamenilor 
cum se face în cutare și cutare țară unde țăranul e mai învăţat 
şi astfel se va naște în el dorința de-a practica și el cele citite. 

Mai mult decât acestea, broșura d-luiing. Brânduș e scrisă 
pentru Români. Arată de ce țăranul român trebuie să muncească 
mai mult, mai cu tragere de inimă, mai cu chibzuială decât aitul. 
Şi în privinţa aceasta nici un îndemn nu e prea mult. Poporul 
nostru ca şi tineretul țării trebuie crescut în cultul muncii şi al 
dragostei de neam. Cel puţin de-acum încolo, dacă 18 ani dela 
unire am rătăcit în dreapta şi stânga irosind atâtea energii. 
Acesta trebuie să fie idealul cel nou al educaţiei. 

Plină de date şi informații despre munca şi comerțul ro- 
mânesc, cu tot felul de învățăminte trase din aceste date, cartea 
e o icoană clară a stării noastre economice și mai ales a ceeace 
trebuie să fie de-acum încolo munca şi economia noastră, 

Sunt atât de sugestive titlurile folosite de d-l ing. B. pentru 
capitolele d-sale încât nu ne putem reţinea de-a înșira câteva, 
ele cuprinzând în esenţă conţinutul cărții: Munca susţine viața 
unui popor. Munca păstrează sufletul neîntinat şi face legătura ' 
între oameni. Munca e poruncă dumnezeiască. Forțele pămân- 
tului românesc. Dece trebuie să muncim mai cu seamă noi Ro- 
mânii. Cum ţrebuie să muncească țăranul român. Viitorul nostru 
cere sa muncim. Munca înfrățeşte poporul etc. etc. 

Poate puțin cam greu scrisă pentru țăranii de rând din 
cauza terminologiei technice — recunoaştem, aproape inevitabilă 
— broșura d-lui ing. Brânduș e un excelent manual pentru ță- 
ranii mai citiți şi e de nelipsit dela școlile țărănești de agricul- 
tură, unde s'ar putea introduce cât de curând. A 


> 


Sunt 58 de ani de când, la o vârstă care aminteşte pe 
cea a mortului de la Palermo, după o activitate care ar putea 
umplea, cu drept la recunoștința unui neam întreg, o viaţă în- 
doit de lungă, s'a stins fostul profesor de la liceul lui Popazu 
şi Şaguna din Braşov, poetul-literat şi ziaristul Joan Alex. La- 

pedatu, consumat de focul unor prea generoase tinereţe, puse, 
fără preget şi cruţare, în slujba unui ideal dispreţuitor al vie- 
ilor ce se deapănă netulburate de arzătoarele nevoi ale celor 
din jurul lor, de istovitoarele dureri ale marei colectivitâţi etnice 
căreia inu ni 

In cadrul serbării de pomenire a acestui dascăl vizionar — 
care, cu mai bine de şase decenii în urmă spunea : „Junimea nu 
trebuie să înceteze niciodată de a ji dacoromanistă“, căci reali- 
zarea ideii acesteia „e numai o chestiune de timp și cei ce nu 
cred în Daco-România nu sunt iii secolului nostru și nici nu 
merită să fie“ — serbare patronată de însuşi mitropolitul Ar- 
dealului, s'a făcut şi sărbătorirea fiilor săi. a dd. Alex. și Ion 
Lapedatu, cu prilejul împlinirii vârstei de 60 de ani. 

Pentru această ocaziune, 69 de prietini, colegi, foşti elevi 
sau colaboratori, preţuitori ai activității domniilor lor, și-au în- 
frăţit condeiele — între ele, condeie de mare autoritate — în- 
trun volum omagial de aproape 1000 de pagini. Pe lângă no- 
tele bio-bibliografice ale fraţilor sexagenari şi ale tatălui lor, ma- 
sivul volum cuprinde studii istorice, economico-financiare, cul- 
turale, amintiri etc. — un adevărat magazin de rezultate ale 
Sof eepestaul migăloase, de prețioase informaţii în atâtea do- 

menii. : 
Lucrarea, datorită inițiativei d-lui prof. univ. lon Lupaș, 
face cinste nu numai iniţiatorului ei, ci şi fraților omagiaţi, con- 
stituind totodată și un stimulent în plus, dacă nu chiar un obli- 
gament moral pentru aceştia, de a-şi continua activitatea pentru 
care au fost sărbătoriți cu atâta căldură. 


* 


1. Mateiu: Gheorghe Lazăr. Cluj 1936. După cum ne-o 
spune însuşi autorul în prefață, paginile acestea au fost scrise 
în 1923, cu prilejui aniversării a 100 de ani dela moartea „ne- 
muritorului desrobitor de suflete“ și strânse acum în broșură ca 
„0 pioasă închinare, la praznicul obștesc al sfințirii monumen- 
| tului din Avrig“, In partea primă a lucrării, d-l Mateiu, întemeiat 
„parte pe documente inedite parte pe interpretarea mai atentă 
a celor publicate de alți cercetători“, aduce preciziuni asupra 
unor date controversate (a naşterii și a anilor şi studiilor făcute 
de L. la Cluj, Sibiu, Viena) şi spulberă câteva „legende“ 
în legătură cu viaţa lui Lazăr (ca: „protecţiunea“ baronului 
Bruckenthal, greco- ba chiar romano-catolicismul său — în 
care d-l M vede „o simplă trăsătură de oportunitate a Avri- 
genilor, sau o încercare de nobil zel religios al cuvioșilor 
călugări din lic. catolic de la Cluj — doctoratul „sub auspi- 
ciis imperatoris atei D- M, lămurește că, dacă îndemnul la 
carte a putut veni și de la cumnatul său, preotul din Avrig loan 

Racotă și altul, mai hotărîtor, de la scriitorul I. Barac, care fu- 
sese „dascăl normalicesc neunit în Avrig, posibilitatea studiilor 
lui la Viena nu se datorește, cum s'a crezut, lui Bruckenthal, ci 
sprijinului vicarului Nic. Huţovici şi bursei de 300 zloți anual, 
primiţi din Fondul sidoxial al episcopiei ortodoxe din Sibiu. 
Alte precizări : hirotonia lui Lazăr, acţiunea subversivă, în contra 
candidaturii lui la scaunul episcopesc de la Arad, din partea 
directorului școalelor neunite din Ardeal Gh. Haines — dușman 
neîmpăcat şi al lui Huţovici — apoi motivele politice, nu disci- 
plinare — acestea au servit numai de pretext“ — pentru desti- 
tuirea lui de la Seminarul din Sibiu. Cunoştinţa lui cu 
logofeteasa Bărcănescu, pe ai cîrei copii îi meditează și cu 
care trece Carpaţii, autorul crede că trebuie atribuită tot lui 
Barac, „care mişcat de soarta prietenului său (e după pier- 
derea catedrei de la Seminar), se va fi gândit să-i vie în 
ajutor“. — In partea a doua a broșurii, întrun stil vi- 
brând de vigoare, deseori mişcând sufletul cititorului, se re- 
liefează rolul covârșitor pe care l-a avut în viața neamului „în- 
văţătorul iluminat“, „desrobitorul limbei și sufietului românesc“, 
„creatorul de idealuri“, care a fost Gh. Lazăr. La sfârşit, se dau 
cuvântările rostite de autor în Parlamentul ţării în interesul în- 
ființării în Avrig a unei școale normale de băieţi care să poarte 
anmele marelui dascăl, solicitând a:ezarea acesteia în „Castelul 
Bruckentha!“, dovedit, prin chiar mârturia unui Sas, că el n'a 
fost zidit de Br., ci de generalul Buccov, care „a "'ngropat în 
temeliile şi zidurile lui lacrimile și sudorile de sânge ale țără- 
nimii noastre din Avrig şi comunele învecinate“. Propunerile au 
fost îndelung aplaudate, hotărîrile luate „cu unanimă însufiețire“, 
dar, vai, ca atâtea alte hotârîri, ele au rămas uitate în cartoanele 
Monitorului Oficial. Şcoala, înființată la 1923, se desființează la 
1930, spre rușinea obrazului nației românești. 

Broșura d-lui Matei (62 pg.) costă 30 Lei şi se vinde în 
folosul monumentului ridicat nemuritorului fiu al Avrigului, 

:k 


Victor Morariu: „Agata Bârsescu și Bucovina“. Extras din 
rev. Făt-Frumos. Pp. 16, lei 10.— Cu prilejul împlinirii a 75 de 
ani a marei artiste dramatice, d. V. M. reconstituie, din ziareie 
şi revistele vremii, legăturile ei cu Bucovina, care încep îi anul 
1885 — când fusese angajată pentru 6 reprezentații (adăugându- 
li-se apoi încă două) la teatrul orăşenesc din Cernăuţi şi când 
împreună cu mamă-sa luă parte și la solemnitatea inaugurării 
soc. stud. în teologie „Academia ortodoxă“ — și se termină cu 
anul 1926, în toamna căruia face un turneu prin Bucovina cu 
„Strigoii“ lui Ibsen. — Mai reținem din paginile omagiale ale 
d-lui V. Morariu informația luată din „Memoriile“ artistei că me- 

ritul hotăritor pentru câştigarea Agatei Bârsescu pe seama tea- 
trului românesc a fost al lui Tache lonescu, care, cu prilejul unui 
turneu ai ei la Brașov, a venit anume de la Sinaia, „înarmat cu 
contractul de angajament, gata redactat“. In contract se preve- 
deau 12 reprezentații cu 10C0 lei pe seară. Ulterior apoi, se 
angajază să joace la București 3 luni pe an, iarna, restul anului 


aparținând teatrului german. B. 
* 


Camera de Comerţ și Industrie din Brașov, întrun 
vclum de 186 pp. îşi publică, cu semnătura primului ei secretar, 
a d-lui Dr. N. G. V. Gologan, raportul asupra activităţii în al 
85-lea an al existenței sale, darea de seamă asupra gestiunii 
exerciţiului financiar 1935/36 şi, ca introducere, o reprivire asupra 
„Evoluţiei economiei mondiale şi a mersului gospodăriei naționale 
în 1935.* 

se 

Calendarul Astrei pe 1937, întocmit de d. Horia Petra- 
Petrescu, aduce, ca şi în trecut, pentru preţul de 10 Lei (aproape 
200 pg.) nu numai pagini calendaristice și lămuriri privitoare la 
tariful poştal, noua lege a timbrului, etc., a căror cunoaştere e 
atât de necesară fiecăruia dintre noi, ci şi pagini de literatură, în- 
grijit alese, ca şi informații relative la evenimentele mai de seamă 
din viața neamului, sfaturi gospodăreşti ș. a. 


E 
Reviste. 


Cuget Ciar. (Noul Sămănător) Revistă de direcție literară, 
artistică şi culturală, condusă de N. lorga. Apărută în condițiuni 
de modestă tehnică şi înfăţişare, — și subliniem acest fapt ne- 
obișnuit azi, când atâtea reviste și ziare apar elegant și trăiesc 
inutil din resurse materiale nemăriurisite ce dau de bănuit, — 
Cuget Clar, e o lumină la răspântia rătăcirii. 

, E o revistă născută pe baricade de apărare, ridicate în 
jurul cetății scrisului românesc, amenințat de o sistematică în- 
străinare şi compromitere. 

După război manifestările în literatura noastră au punctat 
un exotism desagregant al poziției artistice românești, și la adă- 
postul autonomiei artei față de morală, unitățile etice integrate 
secular alcătuirii sufletului nostru au început să fie asaltate 
considerate fiind anacronisme de valoare perimată. 

Critica emanată în marea ei majoritate din rândurile ace- 
lorași scriitori a încurajat în numele unor principii de evoluție 
noi ale unei arte — dacă o putem numi aşa — de ciudată 
factură și origină străină, produsele, cari cereau dreptul ia vi- 
eață cu o prezumțioasă superioritate, dar cari nu au reuşit să 

răsfrângă în societatea românească nici un ecou pozitiv. E vorba 
de critica în special de foileton, fără adâncimi şi fără orizonturi, 
care mai deunăzi într'un cotidian bucureştean ajunsese să ju- 
stifice pornografiile prin ridicarea la rangul de element național 
esențial a înjurăturilor ţăranului nostru, ca și cum buna lui cu- 
viință, îndeobşte remarcată ca o expresie naturală a lui, ar îi 
exponentul cel neobişnuit și cel nenatural. Prezentăm această 
pildă pentru a ilustra o mentalitate care tindea să devie fără 
nici-o reacțiune de undeva, ţinută recunoscută a spiritului ro- 
mânesc. | 

Aceste împrejurări m'au întâlnit decât protestări izolate şi 
fără autoritate. Se părea că acceptăm fără murmur stăpânirea unui 
spirit străin, şi că renunțăm la personalitatea noastră artistică. 

Dar omul marilor lupte pentru păstrarea patrimoniului na- 
țional, d-l N. lorga, cu dinamica sa ce nu cunoaște zăgazuri, a 
desfășurat iar steagul. Drept ar fi să-i luăm această sarcină de 
pe umeri aceluia, care azi își măsoară clipele pentru înfăptuirea 
operei sale capitale. Dar iarăşi nu ne putem opri a spune, că 
autoritatea sa, iluminarea sa nepătată vreodată de şovăiri în 
credința destinului românesc, vigoarea sa unică, ne depăşește 
prea mult, și că această luptă poartă atâta însemnătate, încât 
prezența sa în front era poruncitoare. 

oul sămănător nu e decât Domnia Sa. Cum foarte clar 

ne spune (în n-rul 20 al revistei) mișcarea sa nu va scoate din 
piatră seacă noile talente, dar cel ce seamănă pe ogorul creia- 
ţiei artistice, are dreptul, când culege, să aleagă roadele, „denun- 
țând prostia şi desinfectând putreziciunea“. Şi din criterii selec- 
tive nu poate ieși decât renaştere. 

Pentru a câtea oară neamul românesc să-i mulțumească 
omului care face binele şi-l aruncă în drumul zilei, modest și 
mare, în munca sa fără asemănare?! i di 


* 


„Siebenbiirgische Vierteljahrsschriît“.Korrespondenzblatt 
des Vereins fiir siebenbiirgische Landeskunde. Sibiu. No. 1-3 
lan. — Sept. 1936. 

Bătrână revistă șliinţiiică săsească din Ardeal, cu sediul 
în Sibiu, numără azi respectabila vârstă de 59 de ani. Ea a fost 
întemeiată în anul 1878 de o societate, al cărei scop este de â 
cerceta pământul acesta, — pe care minoritatea săsească îl lo- 
cueşte de atâtea secole — din diferite puncte de vedere: etno- 
gratic, geografic, geologic, filologic, istoric, cultural ș. a. m. d. 
Ea poate sta cu cinste alături de revistele ştiinţifice indigene 
sau străine şi sub raportul înfăţişării și sub cel al cuprinsului. 
Studiile au o ţinută pur ştiinţifică, serioasă, excludând orice 

spirit de polemică. Revista e condusă cu multă pricepere de d. 
prof. Dr. Karl Kurt Klein, lectorul de limba și literatura ger- 
mană de la Universitatea din laşi. In acest triplu număr d-l 
Fritz Holztrăger din Bistrița studiază şi critică posibilitatea unei 
ortografii generale „germanice“ pentru toate cele opt limbi ger- 
manice, ce există în ziua de azi. O utopie — şi ca atare, desigur 
irealizabilă. 

"D-l Eckhardt Hiigel schițează un studiu, din punct de ve- 
dere al rasei, al populațiunii săsești, ca popor răslețit de marea 
masă germană, bizuindu-se pentru aceasta mai cu seamă pe 
existența registrelor bisericeștt şi a altor documente, Acest stu- 
diu s'ar face ținându-se seamă nu de individ, ci de masă și de 
poporul în mijlocul căruia este așezat. Foarte greu, desigur, 
dacă se ţine seamă de faptul că minoritatea săsească a imigrat 
din Germania în ţara noastră, din regiuni foarte diferite. 

D-l Helmut Klima cercetează originea locuitorilor din satul 
Rusciori (Reussdărichen) din ţinutul Sibiului. Aceşti săteni, în 
majoritate de confesiune evangelică, după port par a fi Sași, 
totuşi toți vorbesc româneşte şi-ţi răspund categoric „Eu sunt 
Sas“, tot în limba românească — necunoscând altă limbă. Au- 
torul ajunge la concluzia că locuitorii sunt de origine Bulgari, 
imigraț: între anii 1160—1218 în urma isgonirii Bogomiliior din 
Bulgaria. Ei au adoptat limba românească, singura limbă care, 
pe acea vreme, era cunoscută şi de Saşii și de Bulgarii care au 
imigrat în aceste locuri. Parohia locală posedă chiar un exem- 
plar al Bibliei lui Const. Şerban din 1688, care fusese cumpă- 
rată de comunitate în 1744, pentru uzul locuitorilor. 


„ Deosebit interes prezintă publicarea scrisorilor, pe care G. 
Barițiu, — marele luptător pentru cauza naţională și întemeie- 
torul „Gazetei Transilvaniei“ şi al presei româneşti din Ardeal — 
le-a primit dela diferite personalități de frunte săseşti, între anii 
1846—1856. Aceste scrisori se află în Colecţia de manuscrise 
ale Academiei Române, formând nu mai puțin de 22 volume. 

„_ Emoţionantă pentru adânca sa crdință în Hristos, este 
Scrisoarea preotului martir St. L. Roth şi demn de reținut este 
următorul pasaj : „Hier (în Ardeal) sind die verschiedenen Na- 
tionalităten nur die Bruchtheile eines grâsseren Ganzen und ich 
halte diese Wuth der Sprachkămpfe fiir einen Abiall von der 
Humanităt“, 

„_ Scrisoarea aceasta poartă în frunte următoarea notă, scrisă 
Chiar de mâna lui G. Barițiu: „Epistola renomitului parohu de 
gonfesiunea evang. augustana Stefanu Ludovicu Roth către G. 
î. FIR, din alu carei spiritu mai mult ca din cuvente resultă, 
= hi li barbatu îndata după castorasturile (?) europene din 

€Druarie şi Martie simțise mai curendu decât cei mai mulţi 

Saşi marea necessitate de a se împăca (lizibil) cu români și a 
ține ca ferulu sașii cu români. Cei cari nu Pau ascultat au fost 
patricieni de la Sibiu“. 

Urmează apoi diferite studii istorice; un studiu asupra 
picturii săsești și diferite scrisori în legătură cu revoluția de la 
1848. 

D-l Fritz Schuster aduce noi argumente în sprijinul părerii 
lui R. Briebrecher (publicată în rev. „Transilvania“ 1844) că, la 
origine, satul Răşinari ar fi fost un sat săsesc, numit Villa Ruetel, 
iar nu Heltau cum se credea până acum, 

D-i Emil Sigerus încearcă să aducă dovada că cele trei 
portrete ala martirilor neamului românesc: Horia, Closca și 
Crişan, expuse azi în Galeria de pictură Bruckenthal din Sibiu, 
ar fi opera pictorului austriac Anton Steinwald. Aceste portrete 
se găseau până la 1900, uitate, considerate fără valoare, întrun 
dulap de sticlă împreună cu aite lucruri vechi. 

D-l Walter Horwath publibă un studiu asupra colonizării 
Sașilor în Ţara Oitalui şi la Nord de acest râu, cu scopul de a 
determina drumul pe care l-a făcut această colonizare și a sta- 
bili punctul de unde a pornit. 

Pentru aceasta, studiază stilul bisericilor ce s'au clădit după 
colonizare. D-sa presupune că după întemeierea fiecăr:i comu- 
nități sa început şi clădirea bisericilor. După stilul bisericilor 
aurorul determină secolul în care sa întemeiat fiecare comunitate 
şi drumul pe care l-a luat colonizarea, st::diind diferitele stiluri: 
romanic, gotic vechiu, gotic nou și biserici noi. Crede că Sibiul 
e punctul central de răspândire. De ari colonizarea S'ar îi întins 
spre Sud, apoi spre Est de-alungul Oltului și numai în urmă 
spre Nori. 

Un loc important îl ocupă în revistă recensiile diferiteior 
jucrări ştiinţifice românești sau străine, în legătură cu minorita- 
tea săsească, 

Faptui că această minoritate poate susţine o revistă pur şti- 
ințifică, azi aproape sexagenară, merită toată lauda, știind că, la 
noi, revistele similare trebuie să ducă pentru susținerea lor, luptă 
acerbă cu abonaţii indolenți şi răi piatnici. 


Victor Rath 


Il: Convorbiri Literare nr. 8-—10 (pe Aug-Oct.) pana d-lui 
I, Petrovici evocă cu multă duioșie pe desinteresatul amic din 
tinerețe, pe poetul! atât de nepăsztor de propria sa situaţie, dar 
atât de activ când era vorba de „manifestările spirituale ale ju- 
nilor săi prieteni“ — pe Moşul, cum îi spuneau ei fiindcă avea 
câțiva ani în plus peste ai lor — pe Angrei Naum, căzut la Mă- 

rășești, în fruntea unității sale, dupăce fusese rănit în luptele din 
Dobrogea și în cele din Muntenia. — O veche amintire din anii 
de licean împrospătează, nu mai puţin duios, și d. Const. Kirițescu 
în „Papa Franchetti“: pe profesorul său de muzică din cl. V, 
pe septuagenarul Italian care deşi adus în Ţară încă de Vodă 
Știrbey, nu-și putu însuşi limba rom. nici după 40 de ani de 
ședere la noi. Poetul 1. Pillat ne dă „note dintr'o conferință a 
d-sale („Poezia pură şi Eminescu“), în care insistă asupra a 
ceeace constituie „taina-tainelor“ inegalatului maestru a! ver- 
sului românesc: asupra poeziei lui pure cu rezonanțele infinite 
pe care le lasă în sufletul nostru armonia pură a cuvintelor și 
a topicei lor, de unde şi explicarea imposibilității redării în altă 
limbă a farmecului eminescian, — cu toată păstrarea sensului, 
imaginilor, ritmului, rimei. Preocuparea aceasta continuă de poezie 
pură, de armonie desăvârşită, de crearea „sintezei favorabile 
fluidului poetic pur“ explică multele variante ale acelorași 
poezii, dar şi reușita autorului poeziei „Peste vârfuri trece luna“ 
„pe un tărâm atât de anevoios, tărâm la care mau ajuns decât 


foarte puţini din poeţii mari ai lumii“. — Dl Mircea Florian 
iscăleşte un eseu „Despre moarte“, d. A. Slătineanu un articol 
„Pro Lenin de G. Sorel“, — în care arată cum se prezintă re- 


colta teoriilor lui Sorel în Rusia lui Lenin și a urmașilor acestui 
idol — iar d. Ion Banu cearcă să pună în lumină „Gândirea pe- 
dagogică a lui 1. Slavici“, gândire cu obârşia în legăturile orga- 
nice pe care le avea cu satul, cu climatul social şi moral al ţă- 
rânimii, şi cu toate atitudinile-i pedagogice înteineiate pe con- 
cepția sa etică despre viaţă. De aceea „S. aşează pe primul plan. 
ideea de a forma oameni, în viața cărora să predomine atitu- 
dinea etică în cea mai înaltă formă a sa, iubirea de oameni“ 
— DL. A/. Tzigara Samurcaș trece în revistă „Muzeograjia ro- 
inânească din 1936*, arătând cât de puţin corespund scopului 
urmărit cele 17 muzee din București (face excepție cu două) şi 
indicând şi felul cum sar putea remedia multele lor scăderi de 
azi. — In partea finală a acestui triplu număr se dau cronici și 
informații despre idei, fapte, oameni. să 


e 


Orientări -- Revistă de studii critică şi literatură — Moi- 
nești-Bacău. In numerele 4, 5, 6, 7, 8—9 şi 10-11, de-l Crişan, 
directorul revistei, încheie ciclul de studii despre „Şcoala de 
mâne“. Ca si în celelalte numere, vorba d-lui Crişan apasă greu 
Când scutură spoiala culturală și falsa educație a sufletuiui ro- 
Mânesc de până acum şi tot atât de greu când stabilește noi 
horme pentru şcoala de mâne. În numerele din urmă se. ocupă 
de Școala Secundară, Educatori, Vocaţie (capitol de o admi- 

rabilă sinteză şi originală interpretare a Vocaţiei și Geniului), 
Dotaţie, Conştiinţă și Armătura educatorului. 

Nu ne putem opri —în cadrul unei sumare dări de seamă 
— asupra sumedeniei de probleme ridicate și parte rezolvate 
în aceste articole. E suficient să ne ezprimăm credința că ele 
formează piatra fundamentală a unei noi școale pedagogice ro- 
mânești. De aceea nici un Român, care pretinde să se ocupe de 
educaţia naţională, nu trebuiesă întârzie a-l citi pe d-l Crișan. 
Repetăm cu această ocazie dorința de a le avea în volum. 

In numărul din urmă, sosit acum, d-l Crişan publică un 
articol despre Religie și Politică. Credem că e începutul unui 
nou Ciclu. Actual: păreri despre „Cartea Căpitanului“: „Pentru 
Legionari“ de Corneliu Zelea Codreanu. & 


* 


Buletinul „Mihai Eminescu“ al d-lui Leca Morariu, pre- 
țioasa comoară de „lămuriri pentru viaţa şi opera lui Eminescu“, 
aduce în fascicula ultimă (14), o deosebit de interesantă con- 
tribuţie din parte d-lui Ladislau Gâldi relativ la Geneza sone- 
tului „Veneţia“. Pornind de la sonetul german al lui Caetano 
Cerri, d. Gâldi caută, prin studierea comparativă cu poezia lui 
Cerri a celor 19 variante ale sonetului „Veneţia“, rămase pe 
urma poetului nostru, să pătrundă în procesul de creație ar- 
tistică, — „în penumbra atelierului sufletesc“ al lui E., urmărind, 
cum spune d. Gâldi, „descoperirea unităţii spiritului creator, 
chiar în oglinda variantelor unei singure poezii“. 

Tot în această fascicolă d-l L. Morariu publică două in- 
formaţii ale regretatului G. Bogdan-Duică, sosite la red. încă în 
Aug. 1930, despre „Doi Români din Vest în viaţa lui Eminescu“, 
pe vremea când poetul era în Viena. Unul e Dr. loan Hosanu, 
prin care Slavici a făcut cunoştinţă cu E. și la care — relatează 
Ştefanelli -- E. „ţinea foarte mult“ pentrucă „ne încânta cu cân- 
tecele sale dulci şi mai cu seamă cu minunatele doine din 
Ardeal“. *) Al doilea era Durnitru Sfura, de pe la Sătmar, — mort 
tânăr, la 1858, — autor al unui „tom de scrieri“. 


*) Doctorul Hosanu şi-a trăit anii din urmă aici. Venise la Brașov ca să-şi 
poată crește pe cei doi fii azi, unul, loan, advocat aici,altul, Nicolae, medic în 
Sibiu) întrun mediu românesc, la o școală românească. Celor mai în vârstă 
ne e încă în vie memorie acest suflet ales de Român care-şi purta anevoie 
trupul, jumătate paralizat, pe dinaintea liceului ort. român din Groaveri, mai 
ales în timpul de recreaţie a elevilor. Nu odată l-am văzut ștergându-și la- 
crimile la vederea jocurilor tineretului școlar. Câte amintiri dragi nu-i va îi 
răscolit sburdălnicia acestui tineret, în care-și vedea acum încadrate şi odra- 
slele sale! 

Ax. B. 

„Cu ce dramatism şi cât de sentimental“ era „întonat“ de 
Eminescu unul din cântecele acestuia („Mai tornaţi-mi în pa- 
hare“) — aminteşte tot Ştefanelli. 

D. Olvian Sorocean dă traducerea în nemţește a „Scrisoarei 
1“ de Eminescu. Dd. Aurel A. Mureșianu şi Leca Morariu cer 
lamuriri profesorului N. Sulică asupra poeziei lui Em. „Invia-vor 
voevozii“ ! publicată în rev. „Şoimii“ din Tg. Mureş. D. Leon 
Ţopa, într'un articol: „C. Viad: Mih. Eminescu din punct de 
vedere psihanalitic“ se ridică împotriva aplicării freudismului 
în analiza operei lui Eminescu. D-l A. A. Mureşianu dă şi fo- 
tografia unei chitanțe inedite despre 43 lei, colectați de direc- 
torul Gazetei Transilvaniei, tatăl d-sale, cu liste Eminescu (în 
1891 ?). Iscălit, p. Comitet, A. Chibici-Râvneanu. 

Cea mai de seamă contribuţie la această fasciculă e însă 
a d-lui /. E. Toroufiu (90 pg.), care, luându-și osteneala de a 
supune unei minuţioase cercetări cele cinci volume ale d-lui G. 
Călinescu privitoare la viafa și opera lui Mihai Eminescu, ajunge 
— cu toată recunoaşterea unor calități ale d-lui Călinescu — la 
încheieri catastrofale pentru acest autor ridicat de o critică prie- 
tenească, superficială sau incompetentă pe un piedestal pe care 
nu-l merita. 

lată concluziile migăloaselor investigaţii ale d-lui Torouţiu: 
„abandonarea conștientă a oricărei, discipline, chiar fățişă sfi- 
dare —, introducerea unei metode, care mâine, urmându-i exem- 
plul, va putea duce la deposedarea și a puținului material in- 
formativ care de drept şi de fapt ar aparține exclusiv d-lui G. 
Călinescu. Luând lucruri de la alţii şi prezintându-le drept ale 
sale, alergând spre sfârşit cu iuțeală inexplicabilă, aruncând 
dispreț în deposedați, reproducând texte cu înspăimântâtoare 
greșeli şi lipsă de discernământ, speculând nimicurile, introdu- 
când senzaţionalul, alarmismul și abjectul în materie de istorie 
literară din anticamera romanelor scabroase sau a tratatelor de 
psihopatie, autorul a dovedit că nu stăpâneşte materialul nici în 
adâncime, nici în orizont și că din cauza pripirii n'a fost în 
stare să și-l asimileze și prelucreze pentru vastitatea operei 
enunțate. Planul frumos, titlurile capitolelor încăpătoare şi cu 
perspective sunt desminţite prin conținut“. 

Lucrarea d-lui Torouţiu e, mai presus de toate, o ustură- 
toare lecţie de onestitate științifică. 

Ne-au mai venit în ajutor de la apariția nr-ului pe Nov.—Dec. Dd: 


Maior Dr. med. Opriș Octavian, Arad L, 40.— 
Societatea de Asig. „Prima Ardeleană“, Cluj „ 1980.— 
Dr. med. Stinghe Valeriu, Braşov „ 240.— 


Le mulțumim şi la acest loc, cum mulțumim şi d-lui Ing. șef. î. r. Cor- 
neliu Comanescu (Brașov) pentru achiziționarea unui nou abonat (al 6-lea). 


ABONAŢII 
care și-au mai achitat abonamentul: 


Până la 31 Dec. 1936. 
Biblioteca Municipiului "Timișoara 
Dr. Boer Şt. dir. gen. „Prima Arde- 
leană“, Cluj 
Dr. med. Borşan D., Braşov 
Burduloiu Maria, Braşov 
„Cartea Românească“, Cluj 
Cerbu G., adv. Miercurea-Ciuc. 
Cinema „Astra Braşov 
Cotinghiu loan, farm., București 
Dr. Debu Petru, prot. on., Brașov 
Deişorean R., cassier, Prefect. jud. 
Brașov 

Col. Dimitropol Ştefan, Ploeşti 
Direcţ. lic. „Moise Nicoară“, Arad 

i » gr. cat. de băeţi, Blaj 
Direcţ. lic. „Gh. Barițiu“, Cluj 
Direcţ. Șc. prim. Nr. 2, Satu-Mare. 
Ing. Eremie Tiberiu, Bucureşti 
Dr. Gociman A., prof. Acad. Com., Cluj 
Grama Vinc., farmacist, Făgăraș 
Dr. ing. Ionică E., conf. Politech. Buc. 
Dr. med. Lupu loan, Brașov 
Jiga Matei, primar, Făgăraş 
Mandai I., agricultor, Constanţa 
Dr. Median Gh., adv., Brașov 
Dr. Minea |. prof. univ., Cluj 
Munteanu Alex., farmacist, Bucureşti 
Munteanu lon, chimist, Câmpina 
Munteanu Petru, advocat, Braşov 
Dr. Muţiu [., not. public, Sibiu 
Dr. Oancea C., medic-şef Casa Cerc., 

Braşov. 
Dr. med. maior Popovici Șt., Bucureşt; 
Preșmereanu V., expert cont,, Sinaia 


Primăria municipiului Constanţa 
Pușcariu I., învățător, Brașov 

Russu G., funcţ. Bca Naţ., Călărași 
Sânjoanu Fabiu, profesor, Braşov 

Soc. de Asig. „Prima Ardeleană“ (2 abon.) 
Stoian G. 1, fî. deputat şi sen., Buc. 
Vaida Mimi, Brașov 


Voina G., fabricant, Brașov 


Până ia 1 Martie 1937 
Primăriile comunelor Cristian, Purcăreni, 
Poiana Mărului, Sânpetru şi Satulung 
Până la 30 Aprilie 1937. 
Dr. med. Dogariu Vas., Brașov 
Moșoiu I., restaurator, Braşov 
Dr. med. Nicoară Eugen, Reghin 
Popescu-Bogdan Maria, Brașov 
Dr. med. vet. Staicu Oct., lași 


Până la 30 lunie 1937 
Ing. Borzea S. insp. C.F.R., Brașov 
Ing. Pop Gheorghe, Braşov 
Dr. Rodean O. insp. g. sanitar, Sighet 


Până la 31 Aug. 1937. 
Dr. Picu Băncilă [., prefect., Oradea 
Col. farm. Dr. Vătăşeanu C., Bucureşti 


Până la 31 Oct, 1937. 
Comaniciu V., notar, Veneţia de jos 


Până la 31 Dec. 1937 
Munteanu |., chimist, Câmpina 
Nistor Virgil, cons. arhiep,, Sibiu 
Dr. med. maior Opriș Oct., Arad 
Dr. med, Stinghe Valeriu, Braşov 
Dr. Vecerdea N. cons. onor. C. de Ca- 
saţie, Sibiu. 


Se mai confirmă primirea costului Nr. 6 (1936) dela d-l C. N. Ma. 


teescu, prof. R.-Vâlcea. 


Confirmarea primirii abonamentelor sosite după 18 Dec. se va face în nr, viitor. 

Alte cărţi şi broșuri primite la redacţie: 


1. Mateiu: Un champion de ja magyarisation: Albert de Berzeviczy. 
Extras din Revue de Transylvanie. București 1936, pg. 12; 

Aurel Marin: Intrarea în pădure (Versuri). Cu 4 ilustrațiuni de Rudolf 
Rybiczka. Ed. „lconar“. Cernăuţi. Lei 30-— 

Nic. Gh. Spătaru: în îuga anilor. Versuri. Ed. rev. „Viaţa Basarabiei“. 
Chişinău, 1936 pg. 98. L. 30. 

D. Hinoveanu: Luminişuri în somn. Poezii. Satu Mare. 1936, pg. 64. 
Lei 60. 

Iiie Hociotă, protopop Lt. col. C. 5 A.: Invăţături morale pentru edu- 
caţia ostașilor. Brașov, 1936, pg. 116. Fără indicarea preţului. 

Dr. George Potra: Despre ţiganii domneşti, mănăstirești şi boiereşti. 
Extras din Rev. Istorică Română, Bucureşti 1936, pg. 28. 

Roman Boca: Ritmuri dintr'un veac nou. 1936 „Editura Noastră“ Buc. 
pg. 24. Lei 30. 

D. C. Amzăr: Naționalismul tineretului. (Din publicaţiile rev. Rânduiala 
No. 2). 1936. Buc. pg. 32, L. 10, 

AL. Lascarov-Moldovanu: Intoarcerea lui Andrei Pătrașcu, Roman, 
Pg. 347. L. 70. — Ed. ,, Cugetarea“. 

Cele sosite după 15 Dec. se vor anunţa în ar, viitor. 


O rectificare. Părintele leroiteiu Viscrean ne scrie că întâmplarea 
Sf. Sale, pe când era stud. în teologie la Sibiu, cu fostul casier al Consisto- 
rului arhidiecezan Pantaleon Lucuţa — întâmplare povestită în nr. 4 al Țării 
Bârsei, în cadrul unor amintiri despre decedatul episcop Nicolae Ivan — s'a 
petrecut astfel: „in anu! 1903 tâmna când m-am dus în Sibiu la teolopie 
an, |. toate taxele la Seminar trebuia să le plătim la cassieria conzistoriului. 
acolo era atunci cassier răp. Pantaleon Lucuţa (așa să scria dânsul), care 
era un om cam batjocoritor și dur, ducându-mă la rându-mi să-mi plătesc 
și eu taxele, mă întreabă cum mă chiamă și îi spui, mă întreabă a doua ră 
şi i-am spus și o doua ră și a treia 6ră cu voce mai tare şi rar ca să în- 
țeleagă, dupăce îmi scrie numele în registru îmi spune batjocoritor: „n6 așa 
hume n-am mai auzit în viața mea“. Atunci întreb pe un tânăr contabil 
(teolog abs.) care scria la acea masă şi privia zâmbind: „pe Dlui cum îl 
chiamă ?“ Și îmi spune. Pe urmă observ şi eu: „nici eu n-am mai auzit aşa 
un nume“. Atât, N-a mai zis nici cassierul nici eu nimic. Cazul acesta ar fi 
rămas un cas divers, însă mai târziu odată stând noi colegii la taifas şi 
spunând fiecare câte-o întâmplare hazlie ca să ne amuzăm am spus-o şi eu 
pe asta și a făcut bun haz, dar prea a luat proporții. Cine Vo spus și ce 
Vo spus că eu să fi primit dojană sau şi mai grav dela cineva și chiar 
dela corpul profesoral pentru gluma mea, acestea-s invenții“. 

(ss) Pf. Jerofteiu Viscrean 

In Ț. B. s'a istorisit cazul așa cum a fost auzit. Pentru ușurarea su- 
fletului părintelui Viscrean iuăm însă act de rectificare, rămânând păcatul 
„invențiilor“ în sarcina celor care le-au născocit şi le-au dat aripi. 

Dorind abonaților noștri sărbători tignite și noul an cu pace 
și mai multă mulțumire, — rugăm pe cei obicinuiți să ne trimită 
felicitări, ca banul pe care-l cheltuiesc cu acestea, să-l lase să cadă 
în mâna vr'unui nenorocit care n'are cu ce-și alina foamea şi scuti 
trupul de ger. % 

Inștiinare. Din Colecția „Indrumătorii de la Brașov“ au 
apărut primele două nr-e: 

Nr. 1) Un ziditor de suflete: Virgil Oniţiu, de Horia Te- 
culescu. 

Nr. 2) Profesorul Mihail Eliescu, de Axente Creangă. 

Primul, de 72 pg.. cu 3 ilustraţii, costă L. 40,— şi se poate 
comanda la autor (Horia Teculescu, dir. lic. „Principele Nicolae“, 
Sighişoara). 

Al doilea, de 20 pg. cu 1 ilustrație, costă Lei 12 și se gă- 
sește la redacția revistei. 

Nr. 3) Profesorul loan Alex. Lapedatu, de prof. univ. lon 


Lupaş va apărea în primele zile ale anului 1937. 
* 


Continuarea studiului d-lui Aurel A. Mureşianu („O nouă 
contribuție la ist. Românilor în evul mediu“) va urma în nr.-ul viitor. 
* 


O rugăminie. In vederea monografiei pe care o pregătește d. Ho- 
ria Teculescu asupra profesorului şi fostului președinte al Astrei 
Andrei Bârseanu, sunt rugați toți domnii posesori de scrisori de la 
acesta să le trimită la Sighişoara d-lui dir. de liceu Horia Teculescu. 

Săvârșesc un păcat toți cei care, din comoditate sau indife- 
rență, nu răspund acestei rugăminţi, ea nefiind făcută în interes per- 
sonal, ci pentru cunoașterea mai temeinică a omului superior care 
a fost regretatul profesor de la Braşov. 


Poșta Redacţiei, Dlui B. în D. Strofa primă e de prisos, iar 


„curg mereu ca scadele haine“ nu merge. In „Mă doare“, multe 
poticneli de ritm, ba una şi de acord. 
Dlui E. T. S. în C. Nare nici un „chichirez“. Ca poezia tri- 


misă nouă, am putea face şi noi în fiecare moment câte una. Ca 
să-ți putem judeca „resursele“, trebuia să trimiţi mai multe. 
* 


Ca să facem o bucurie culegătorilor revistei, am eliminat lista restan- 
țierilor care urma să se publice în acest nr. de Crăciun. Culegătorii noștri, 
oameni de bună credință, speră că aceşti restanţieri vor aprecia gestul, şi până 
ia apariția nr.-ului următor, își vor face datoria de onoare pe care o au. Noi, 
moi pățiți, îi credem tare naivi. Și nu dubităm că viitorul ne va da nouă 
dreptate, mai înțărcând o iluzie a unor oameni cu obraz, care şi pe alții îi 
judecă tot după sensibilitatea obrazului lor. 

%* 


„Cei cari n'au primit acest nr., sunt în restanță cu abon. pe anul trecut. 
Până ce nu vor achita restanța, nu vor mai primi revista. Iar cei care sunt la 
curent cu plata abon. și m'au primit-o, s'o ceară, trimițând costul abon. pe 1937. 


Numărul acesta a apărut la 22, XII. 1936. 
OBCU CLUJ 


